text:
ໃຫ້ກຽດເຂົ້າຮ່ວມພິທີໃນຄັ້ງນີ້ມີທ່ານ ວິໄຊ ບັນດານຸວົງ ລັດຖະມົນຕີຊ່ວຍວ່າການກະຊວງ ພາຍໃນ, ພ້ອມດ້ວຍຄະນະກຳມະການສະພາບໍລິຫານກອງທຶນປະກັນສັງຄົມແຫ່ງຊາດ, ຫົວໜ້າກົມ, ຮອງຫົວໜ້າກົມ ອ້ອມຂ້າງກະຊວງ ຮສສ, ພະນັກງານວິຊາການ ອປລ, ອປສ, ສື່ມວນຊົນ ແລະ ແຂກທີ່ຖືກເຊີນຈາກພາຍນອກເຂົ້າຮ່ວມທັງໝົດ 120 ກວ່າຄົນ.
ພາຍຫຼັງຄະນະຈັດຕັ້ງໄດ້ກ່າວຈຸດປະສົງ ແລະ ສະເໜີແຂກແລ້ວຜູ້ອຳນວຍການ ອປລ ແລະ ອປສ ໄດ້ຂື້ນລາຍງານການຈັດຕັ້ງປະຕິບັດວຽກງານຂອງສອງອົງການຜ່ານມາໂດຍຫຍໍ້, ຈາກນັ້ນກໍ່ໄດ້ມີພິທີເຊັນມອບຮັບໜ້າທີ່ລະຫວ່າງທ່ານ ຄຳພວງ ອິນທະແສງ ຜູ້ອຳນວຍການອົງການປະກັນສັງຄົມແຫ່ງລັດ, ທ່ານ ປະສົງ ວົງຄຳຈັນ ຜູ້ອໍານວຍການອົງການປະກັນສັງຄົມພາກວິສາຫະກິດຜູ້ເກົ່າ ແລະ ທ່ານ ປະເດີມພອນ ສົນທະນີ ຜູ້ອຳນວຍການ ຫ້ອງການກອງທຶນປະກັນສັງຄົມແຫ່ງຊາດ. ຫ້ອງການກອງທຶນປະກັນສັງຄົມແຫ່ງຊາດຂຽນເປັນຕົວອັກສອນຫຍໍ້ວ່າ “ຫກປຊ” ເປັນຫົວໜ່ວຍວິຊາການລະດັບໜຶ່ງຂຶ້ນກັບກະຊວງແຮງງານ ແລະ ສະຫວັດດີການສັງຄົມ, ຊຶ່ງມີພາລະບົດບາດເປັນເສນາທິການໃຫ້ແກ່ຄະນະສະພາບໍລິຫານກອງທຶນປະກັນສັງຄົມແຫ່ງຊາດ ແລະ ພາຍໃຕ້ການຊີ້ນຳຂອງລັດຖະມົນຕີວ່າການກະຊວງແຮງງານ ແລະ ສະຫວັດດີການສັງຄົມ. ກອງທຶນປະກັນສັງຄົມແຫ່ງຊາດ (ກປຊ) ແມ່ນການໂຮມເອົາລະບົບປະກັນສັງຄົມພາກລັດຖະກອນ ແລະ ພາກວິສາຫະກິດເຂົ້າກັນ ເພື່ອເຮັດໃຫ້ກອງທຶນດັ່ງກ່າວເຕີບໃຫຍ່ຂະຫຍາຍຕົວ, ມີຄວາມເຂັ້ມແຂງທາງດ້ານແຫຼ່ງເງິນ ແລະ ເປັນການສົ່ງເສີມການລົງທຶນທີ່ຈະເຮັດໃຫ້ສະ ຖານະພາບທາງດ້ານການເງິນມີຄວາມໝັ້ນຄົງ ແລະ ຍືນຍົງຍິ່ງຂຶ້ນເພື່ອສາມາດຮັບປະກັນການສະໜອງເງິນອຸດໜູນປະກັນສັງຄົມ ໃນກໍລະນີຜູ້ປະກັນຕົນ ຫຼື ສະມາຊິກຄອບຄົວເກີດເຫດການໃດໜຶ່ງ ທີ່ພາໃຫ້ມີຄວາມສ່ຽງຕໍ່ການມີລາຍຈ່າຍເພີ່ມ ແລະ ໃນເວລາຂາດລາຍຮັບເຊັ່ນ: ປິ່ນປົວ ສຸຂະພາບໃນເວລາເຈັບປ່ວຍ, ອຸດໜູນປ່ວຍການໃນເວລາພັກວຽກຍ້ອນການເຈັບປ່ວຍ, ອອກລູກ ຫຼື ຫຼຸລູກ, ປະສົບອຸປະຕິເຫດແຮງງານ, ເປັນ ພະຍາດອາຊີບ ຫຼື ປະສົບອຸປະຕິເຫດອື່ນທີ່ເຮັດໃຫ້ມີການເສຍກຳລັງແຮງງານ ຫຼື ເສຍອົງຄະ, ວ່າງງານ, ບຳນານ, ເສຍຊີວິດ ແລະ ອຸດໜູນ ສະມາຊິກຄອບຄົວຂອງຜູ້ເສຍຊີວິດ. ກົດໝາຍວ່າດ້ວຍການປະກັນສັງຄົມ ສະບັບເລກທີ 34/ສພຊ, ລົງວັນທີ 26 ກໍລະກົດ 2013 ໄດ້ເລີ່ມຈັດ ຕັ້ງປະຕິບັດເດືອນ ຕຸລາ 2014 ເປັນຕົ້ນມາ, ໂດຍປະຕິບັດຕາມຄຳແນະນຳຂອງລັດຖະມົນຕີວ່າການກະຊວງແຮງງານ ແລະ ສະຫວັດດີການສັງຄົມ ສະບັບເລກທີ 2434/ຮສສ, ລົງວັນທີ 29 ກໍລະກົດ 2014 ກ່ຽວກັບການຈັດຕັ້ງປະຕິບັດກົດໝາຍສະບັບດັ່ງກ່າວ.


c: text/html

text:
ອັດເວທີປາໄສ Sao Paulo ຄັ້ງທີ XXIV ຢູ່ ກູບາ
(VOVWORLD) - ກ່າວຄຳເຫັນໃນມື້ເຮັດວຽກສຸດທ້າຍຂອງກອງປະຊຸມ, ທ່ານປະທານ ກູບາ Miguel Diaz – Canel ຢັ້ງຢືນວ່າໃນສະພາບການດ້ານການເມືອງ ແລະ ສັງຄົມ ໃນປະຈຸບັນນັ້ນ, ເລື່ອງສົມທົບທຸກໆກຳລັງກ້າວໜ້າ
ເວທີປາໄສ Sao Paulo ຄັ້ງທີ XXIV ໄດ້ອັດລົງຢູ່ນະຄອນຫຼວງ ລາຮາວານ, ປະເທດ ກູບາ ດ້ວຍຖະແຫຼງການຂອງປະມຸກລັດຫຼາຍທ່ານທີ່ມາຈາກບັນດາປະເທດ ອາເມລິກາ ລາຕິນ ແລະ Caribe ເຊິ່ງໄດ້ເນັ້ນໜັກເຖິງຄຳໝັ້ນສັນຍາສືບຕໍ່ເຊີດຊູຄັນທຸງປະຕິວັດ ແລະ ຄວາມກ້າວໜ້າ ແລະ ຊຸກຍູ້ນ້ຳໃຈສາມັກຄີລະຫວ່າງບັນດາກຳລັງຝ່າຍຊ້າຍທັງຢູ່ພາກພື້ນ ແລະ ໃນໂລກ. ກ່າວຄຳເຫັນໃນມື້ເຮັດວຽກສຸດທ້າຍຂອງກອງປະຊຸມ, ທ່ານປະທານ ກູບາ Miguel Diaz – Canel ຢັ້ງຢືນວ່າໃນສະພາບການດ້ານການເມືອງ ແລະ ສັງຄົມ ໃນປະຈຸບັນນັ້ນ, ເລື່ອງສົມທົບທຸກໆກຳລັງກ້າວໜ້າ, ການປັບປຸງນ້ຳໃຈສາມັກຄີລະຫວ່າງບັນດາພັກການເມືອງຝ່າຍຊ້າຍ ແລະ ບັນດາຂະບວນການມະຫາຊົນ ແມ່ນເສັ້ນທາງໜຶ່ງດຽວເພື່ອກ້າວໄປຂ້າງໜ້າ. ທ່ານປະທານ Miguel Diaz – Canel ຢັ້ງຢືນວ່າ ປະເທດຊາດ, ບ້ານເກີດເມືອງນອນຂອງ Fidel ແລະ José Martí, ບໍ່ມີຍາມທີ່ຈະຕ່າວປີ້ນ ໄປເປັນລັດທິທຶນນິຍົມ, ບໍ່ມີວັນທີ່ຈະແບ່ງແຍກ ຫຼື ຖອຍຫຼັງ, ແລະ ກູບາ ຈະບໍ່ປະນິປະນອມຕໍ່ບັນດາຫລັກໝັ້ນຕ້ານຈັກກະພັດຂອງຕົນ.
ທ່ານ Monica Valente, ເລຂາທິການໃຫຍ່ຂອງເວທີປາໄສ Sao Paulo ໄດ້ກ່າວຖະແຫຼງການຮ່ວມຂອງກອງປະຊຸມ, ຮັບຮູ້ບັນດາຄວາມຫຍຸ້ງຍາກ, ສິ່ງທ້າທາຍເຊິ່ງປະຊາຊົນບັນດາປະເທດ ອາເມລິກາ ລາຕິນ - Caribe ພວມປະສົບ, ພ້ອມທັງປະກາດບັນດາຄຳຮຽກຮ້ອງຕ້ອງການລວມຂອງບັນດາກຳລັງຝ່າຍຊ້າຍ ແລະ ກ້າວໜ້າຢູ່ພາກພື້ນສຳລັບບັນດາບັນຫາລວມຂອງທັງພາກພື້ນ ກໍ່ຄືຂອງແຕ່ລະປະເທດ.

robotstxt: allowed

filter: keep


text:
ທ່ານຮອງປະທານສະພາແຫ່ງຊາດຫວຽດນາມ ໂດ້ບ໋າຕິ ໄປຢ້ຽມຢາມ ແລະ ອວຍພອນປີໃໝ່ພະນັກງານ,
ນັກຮົບກອງບັນຊາການທະຫານແຂວງ ລາວກາຍ. (ພາບ: daibieunhandan.vn)
ກອງບັນຊາການທະຫານຊາຍແດນ ລາວກາຍ ແລະ ຕຳຫຼວດແຂວງລາວກາຍ. ທີ່ບັນດາເຂດມາຢ້ຽມຢາມ, ທ່ານຮອງປະທານສະພາແຫ່ງຊາດ ໂດ້ບ໋າຕິ ໄດ້ຍ້ອງຍໍບັນດາຜົນງານເຊິ່ງບັນດາກຳລັງປະກອບອາວຸດ ແລະ ຕຳຫຼວດແຂວງ ບັນລຸໄດ້ໃນປີຜ່ານມາ. ທ່ານຮອງປະທານສະພາແຫ່ງຊາດ ໂດ້ບ໋າຕິ ໄດ້ເນັ້ນໜັກເຖິງບາງເນື້ອໃນເຊິ່ງບັນດາກົມກອງຕ້ອງຜັນຂະຫຍາຍໃນປີ 2018 ຄື: ປະຕິບັດວຽກງານຝຶກອົບຮົມ ແລະ ຮັບສະໝັກທະຫານ, ສ້າງກຳລັງໃຫ້ນັບມື້ນັບເປັນກຳລັງຫຼວງ, ສະຫຼາດເພື່ອສ້າງເຂດປ້ອງກັນ, ທ່າຮົບປ້ອງກັນຊາດທົ່ວປວງຊົນໃຫ້ນັບມື້ນັບໝັ້ນຄົງເຂັ້ມແຂງ. ກຳລັງປະກອບອາວຸດໃນແຂວງ ເພີ່ມທະວີການພົວພັນກັບອຳນາດການປົກຄອງ, ປະຊາຊົນທ້ອງຖິ່ນ, ສົມທົບກັນປະຕິບັດໂຄງການກໍ່ສ້າງຊົນນະບົດໃໝ່, ລົບລ້າງຄວາມອຶດຫິວ, ຫຼຸດຜ່ອນຄວາມທຸກຍາກຢ່າງມີປະສິດທິຜົນ.
ແລະກໍ່ໃນວັນທີ 01 ກຸມພາ, ທ່ານນາງຮອງປະທານປະເທດ ດັ້ງທິຫງັອກທິ້ງ ໄດ້ໄປຢ້ຽມຢາມ ແລະ ອວຍພອນປີໃໝ່, ມອບຂອງຂວັນໃຫ້ບັນດາຄອບຄົວນະໂຍບາຍ, ຄອບຄົວທຸກຍາກ ແລະ ເດັກນ້ອຍທີ່ປະສົບກັບຄວາມຫຍຸ້ງຍາກເປັນພິເສດຢູ່ແຂວງ ວິ້ງລອງ.
(ແຫຼ່ງຄັດຈາກ VOV)


text:
ທາບທາມຄວາມເຫັນດ້ານການເມືອງຂັ້ນຮອງລັດຖະມົນຕີການຕ່າງປະເທດຫວຽດນາມ-ກຳປູເຈຍຄັ້ງທີ 5
ທ່ານ ຟ້າມບີງມິງ ຮອງນາຍົກລັດຖະມົນຕີ ແລະ
ທ່ານ Ung Sean ລັດຖະມົນຕີ ກະຊວງການຕ່າງປະເທດ
(ພາບ: TTXVN)
ເນື່ອງໃນໂອກາດມາ ຫວຽດນາມ ເປັນປະທານຮ່ວມກອງປະຊຸມທາບທາມຄວາມເຫັນດ້ານການເມືອງຂັ້ນລັດຖະມົນຕີຊ່ວຍວ່າການກະຊວງການຕ່າງປະເທດຫວຽດນາມ - ກຳປູເຈຍ ຄັ້ງທີ 5, ຕອນບ່າຍວັນທີ 05/05, ທ່ານ Ung Sean ລັດຖະມົນຕີ ກະຊວງການຕ່າງປະເທດ ແລະ ຮ່ວມມືສາກົນ ດຳປູເຈຍ ແລະ ຄະນະຜູ້ແທນກະຊວງການຕ່າງປະເທດ ແລະ ຮ່ວມມືສາກົນ ກຳປູເຈຍ ເຂົ້າຢ້ຽມຂ່ຳນັບທ່ານ ຟ້າມບີງມິງ ຮອງນາຍົກລັດຖະມົນຕີ ລັດຖະມົນຕີວ່າການກະຊວງການຕ່າງປະເທດ. ນະທີ່ນີ້ ທ່ານ ຟ້າມບີງມິງ ຮອງນາຍົກລັດຖະມົນຕີ ລັດຖະມົນຕີວ່າການກະຊວງການຕ່າງປະເທດ ຕີລາຄາສູງໝາກຜົນແຫ່ງການທາບທາມຄວາມເຫັນດ້ານການເມືອງຄັ້ງທີ 5 ລະຫວ່າງກະຊວງການຕ່າງປະເທດ ຫວຽດນາມ ແລະ ກະຊວງການຕ່າງປະເທດ ແລະ ຮ່ວມມືສາກົນ ກຳປູເຈຍ, ຢືນຢັນນີ້ແມ່ນກົນໄກດີສຸດ ເພື່ອ 2 ກະຊວງເພີ່ມທະວີຄວາມເຂົ້າອົກເຂົ້າໃຈເຊິ່ງກັນ ແລະ ກັນ, ແບ່ງປັນບົດຮຽນ, ຮ່ວມມືນຳກັນໃນການພົວພັນໃຫ້ 2 ຝ່າຍ ກໍ່ຄືໃນບັນດາເວທີປາໄສຫລາຍຝ່າຍ. ທ່ານຮອງນາຍົກລັດຖະມົນຕີ ສະເໜີ 2 ກະຊວງການຕ່າງປະເທດ ສືບຕໍ່ຮັກສາກົນໄກທາບທາມຄວາມເຫັນດ້ານການເມືອງປະຈຳປີ, ພິຈາລະນາ ມີບັນດາການປັບປຸງອັນຈຳເປັນ ເພື່ອໃຫ້ການທາບທາມຄວາມເຫັນດ້ານການເມືອງຕັ້ງຕໍ່ໄປລະຫວ່າງ 2 ຝ່າຍ ນັບມື້ນັບມີປະສິດທິຜົນ, ແທດຈິງກ່ວາ .
(ແຫຼ່ງຄັດຈາກ VOV)


text:
“ການຊັບຊ້ອນຄືນການຈັດຕັ້ງ, ພະນັກງານບັນຈຸຢູ່ບັນດາຫົວໜ່ວຍພາລະກິດພາກລັດ ບໍ່ແມ່ນການຫຼຸດຜ່ອນຈຳນວນພະນັກງານເທົ່ານັ້ນ, ແລະ ຈຸດປະສົງສຸດທ້າຍແມ່ນຕ້ອງຍົກສູງຄວາມສາມາດ, ປະສິດທິພາບ, ປະສິດທິຜົນໃນການສະໜອງການບໍລິການສາທາລະນະ”
ນີ້ແມ່ນຄຳຢືນຢັນຂອງທ່ານຮອງນາຍົກລັດຖະມົນຕີຫວຽດນາມ ເວືອງດິງເຫ້ວທີ່ການປະຊຸມເມື່ອຕອນເຊົ້າວັນທີ 7 ມິຖຸນາພາຍຫຼັງຮັບຟັງບັນດາລັດຖະມົນຕີກະຊວງ ຄົມມະນາຄົມ, ກະຊວງກະສີກຳ ແລະ ພັດທະນາຊົນນະບົດ, ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ, ກະຊວງອຸດສາຫະກຳ ແລະ ການຄ້າລາຍງານກ່ຽວກັບການປ່ຽນແປງໃໝ່ກົນໄກການເຄື່ອນໄຫວຂອງບັນດາຫົວໜ່ວຍພາລະກິດພາກລັດ. ທ່ານຮອງນາຍົກລັດຖະມົນຕີຫວຽດນາມ ເວືອງດິງເຫ້ວ ເນັ້ນໜັກວ່າ :
“ ມຸ່ງໄປສູ່ການກວດກາ, ຊັບຊ້ອນຄືນຕາມທິດຫຼຸດຜ່ອນຫົວໜ່ວຍຮັບຜິດຊອບ, ຫຼຸດຜ່ອນຈຳນວນພະນັກງານບັນຈຸໃນກົງຈັກເພື່ອຫຼຸດຜ່ອນການໃຊ້ຈ່າຍປະຈຳປີ ແຕ່ຈຸດໝາຍແມ່ນຕ້ອງຍົກສູງຄວາມສາມາດ, ປະສິດທິພາບ, ປະສິດທິຜົນໃນການສະໜອງການບໍລິການສາທາລະນະ, ຮັບປະກັນໃຫ້ວິສາຫະກິດ ແລະ ປະຊາຊົນໄດ້ຊົມໃຊ້ບັນດາ ການບໍລິການສາທາລະນະ”.
(ແຫຼ່ງຄັດຈາກ VOV)


text:
ທີ່ການຕ້ອນຮັບ, ທ່ານນາຍົກລັດຖະມົນຕີຢັ້ງຢືນວ່າ ຫວຽດນາມ ຈະສ້າງທຸກເງື່ອນໄຂເພື່ອອໍານວຍຄວາມສະດວກໃຫ້ບັນດາກຸ່ມບໍລິສັດ, ວິສາຫະກິດຍີ່ປຸ່ນທີ່ປະສົບຜົນສໍາເລັດໃນການດໍາເນີນທຸລະກິດຢູ່ຫວຽດນາມ, ໃນນັ້ນ ມີກຸ່ມບໍລິສັດ Sojitz. ທ່ານນາຍົກລັດຖະມົນຕີຍັງຍ້ອງຍໍກຸ່ມບໍລິສັດ Sojitzທີ່ໄດ້ຜັນຂະຫຍາຍບັນດາໂຄງການກໍ່ສ້າງພື້ນຖານໂຄງລ່າງ ແລະ ລົງທຶນເຂົ້າບັນດາເຂດອຸດສາຫະກໍາຢູ່ຫວຽດນາມ ແລະ ຖືວ່າ ສິ່ງດັ່ງກ່າວແມ່ນເໝາະສົມທີ່ສຸດຕໍ່ຄວາມຕ້ອງການຕົວຈິງຂອງບັນດາທ້ອງຖິ່ນຢູ່ຫວຽດນາມ. ທ່ານນາຍົກລັດຖະມົນຕີຫວັງວ່າ ດ້ວຍຄວາມສາມາດບົ່ມຊ້ອນຂອງຕົນ, ກຸ່ມບໍລິສັດ Sojitzຈະສືບຕໍ່ເປີດກ້ວາງການເຄື່ອນໄຫວໃນການຜະລິດ, ດໍາເນີນທຸລະກິດຢູ່ຫວຽດນາມຢ່າງບໍ່ຢຸດຢັ້ງ, ປະກອບສ່ວນເຂົ້າໃນຂະບວນການພັດທະນາເສດຖະກິດ - ສັງຄົມ, ໂດຍສະເພາະແມ່ນດ້ານ ພະລັງງານສະອາດ, ກະສິກໍາ, ຄວາມປອດໄພທາງດ້ານສະບຽງອາຫານຂອງຫວຽດນາມໃຫ້ຫຼາຍຂຶ້ນກວ່າເກົ່າ.
ສໍາລັບຝ່າຍຍີ່ປຸ່ນ, ທ່ານ Masayoshi Fujimotoກໍໄດ້ ຕີລາຄາສູງຕໍ່ຜົນງານທາງດ້ານເສດຖະກິດ - ສັງຄົມທີ່ຫວຽດນາມບັນລຸໄດ້ ແລະ ໃຫ້ຮູ້ຕື່ມອີກວ່າ ປະທານກຸ່ມບໍລິສັດ Sojitzໄດ້ລົງທຶນຢູ່ຫວຽດນາມໃນຫຼາຍຂະແໜງການ ແລະ ມາເປັນຫຼາຍປີແລ້ວ. ປັດຈຸບັນນີ້, ກຸ່ມບໍລິສັດ Sojitzພວມມານະພະຍາຍາມຜັນຂະຫຍາຍໂຄງການຜະລິດເຂົ້າສານພິເສດ ແລະ ມີຄຸນນະພາບສູງຢູ່ຫວຽດນາມ ພາຍໃຕ້ທິດນໍາ “ສ້າງຂະແໜງການສະບຽງອາຫານປອດສານພິດຢູ່ຫວຽດນາມ”.
(ແຫຼ່ງຄັດຈາກ VOV)


text:
ຫວຽດນາມເປັນເຈົ້າການ, ຕັ້ງໜ້າເຂົ້າຮ່ວມບັນດາການເຄື່ອນໄຫວຮັກສາສັນຕິພາບຂອງ ສ.ປ.ຊ
ຫວ່າງແລ້ວນີ້, ຢູ່ສຳນັກງານແຫ່ງ ສ.ປ.ຊທີ່ນິວຢອກປະເທດອາເມລິກາ, ຄະນະກຳມະການການເມືອງພິເສດ ສະມັດຊາໃຫຍ່ ສ.ປ.ຊ ຊຸດທີ 72 ໄດ້ຈັດກອງປະຊຸມດ້ວຍຫົວຂໍ້ “ ຕີລາຄາບັນດາການເຄື່ອນໄຫວຮັກສາສັນຕິພາບຢ່າງຮອບດ້ານ ”
ທ່ານນາງເອກອັກຄະລັດຖະທູດຫວຽດນາມ ຫງວຽນເຟືອງງາ ຫົວໜ້າຄະນະຜູ້ຕາງໜ້າຫວຽດນາມປະຈຳ ສ.ປ.ຊ
ກ່າວຄຳເຫັນທີ່ກອງປະຊຸມ, ທ່ານນາງເອກອັກຄະລັດຖະທູດຫວຽດນາມ ຫງວຽນເຟືອງງາ ຫົວໜ້າຄະນະຜູ້ຕາງໜ້າຫວຽດນາມປະຈຳ ສ.ປ.ຊ ເນັ້ນໜັກວ່າ ບັນດາການເຄື່ອນໄຫວຮັກສາສັນຕິພາບຄວນໄດ້ຮັບການປະຕິຮູບເພື່ອມີປະຕິກິລີຍາໄວ ແລະ ທັນການ, ມີປະສິດທິຜົນສຳລັບສະພາບການທີ່ພວມປ່ຽນແປງຢ່າງຕໍ່ເນື່ອງ. ທ່ານນາງເອກອັກຄະລັດຖະທູດຫວຽດນາມ ຫງວຽນເຟືອງງາ ຢືນຢັນວ່ທ ຫວຽດນາມໄດ້ ແລະ ພວມເຂົ້າຮ່ວມບັນດາ ການເຄື່ອນໄຫວຮັກສາສັນຕິພາບຂອງ ສ.ປ.ຊ ດ້ວຍຈິດໃຈເປັນເຈົ້າການ, ຕັ້ງໜ້າ, ແມ່ນສະມາຊິກທີ່ມີຄວາມຮັບຜິດຊອບໃນປະຊາຄົມໂລກ.
(ແຫຼ່ງຄັດຈາກ VOV)


text:
ໄມຕີຈິດມິດຕະພາບຫວຽດນາມ-ລາວຢູ່ເຂດດິນແດນປະເທດກຳປູເຈຍ
(ພາບ: vietnamplus.vn)
ວັນທີ 25/03, ຢູ່ນະຄອນຫຼວງພະນົມເປັນ, ສະຖານທູດຫວຽດນາມ ປະຈຳລາຊະອານາຈັກກຳປູເຈຍ ໄດ້ຈັດງານພົບປະແລກປ່ຽນກິລາມິດຕະພາບລະຫວ່າງສະຖານທູດຫວຽດນາມ ແລະ ສະຖານທູດລາວ. ນີ້ແມ່ນການເຄື່ອນໄຫວແທດຈິງ, ເພີ່ອແນໃສ່ມຸ່ງໄປເຖິງພິທີສະເຫຼີມສະຫຼອງ 55 ປີແຫ່ງວັນສ້າງຕັ້ງການພົວພັນທາງການທູດ ແລະ 40 ປີແຫ່ງວັນເຊັນສົນທິສັນຍາມິດຕະພາບ ແລະ ຮ່ວມມືລະຫວ່າງ 2 ປະເທດ. ກ່າວຄຳເຫັນທີ່ພິທີໄຂ, ທ່ານເອກອັກຄະລັດຖະທູດຫວຽດນາມ ປະຈຳກຳປູເຈຍ ແທກຢື ຢືນຢັນວ່າ, ການສົມທົບກັນຈັດຕັ້ງບັນດາການເຄື່ອນໄຫວສະເຫຼີມສະຫຼອງໃຫຍ່ໃນປີ 2017 ໃຫ້ເປັນຢ່າງດີ, ໃນນັ້ນບັນດາສະຖານທູດຫວຽດນາມ ແລະ ລາວ ປະຈຳປະເທດກຳປູເຈຍ ເວົ້າສະເພາະ ແລະ ບັນດາປະເທດເວົ້າລວມ ຈະເຮັດໃຫ້ປະຊາຊົນ 2 ປະເທດ, ພິເສດແມ່ນລຸ້ນໜຸ່ມມີຄວາມຮັບຮູ້ກ່ຽວກັບຄວາມໝາຍ, ໄມຕີຈິດ ແລະ ການພົວພັນສາມັກຄີແບບພິເສດລະຫວ່າງຫວຽດນາມ - ລາວ ອ້າຍນ້ອງ ຢ່າງເລິກເຊິ່ງກວ່າອີກ. ພາຍຫຼັງພິທີໄຂ, ບັນດາພະນັກງານ, ພາລະກອນສະຖານທູດ, ບັນດາອົງການຢູ່ຂ້າງສະຖານທູດ, ວິສາຫະກິດ, ນັກສຶກສາ 2 ປະເທດ… ໄດ້ເຂົ້າຮ່ວມການແຂ່ງຂັນມິດຕະພາບປິ່ງປ່ອງ, ດອກປີກໄກ່ ແລະ ພົບປະແລກປ່ຽນວັດທະນະທຳ, ສີລະປະໃນບັນຍາກາດມ່ວນຊື່ນ, ເຕັມໄປດ້ວຍຄວາມສາມັກຄີນ້ຳໄມຕີຈິດມິດຕະພາບ.
(ແຫຼ່ງຄັດຈາກ VOV)


text:
ຂປລ. ວັນທີ 12 ມິຖຸນາ 2018 ນີ້, ແນວລາວສາງຊາດແຂວງຫົວພັນ ໄດ້ສຳເລັດກອງປະຊຸມສາມັນຄົບຄະນະ ຄັ້ງທີ 4 ສະໄມທີ 7, ທີ່ຫ້ອງປະຊຸມພະແນກແຜນການ ແລະ ການລົງທຶນແຂວງ. ໂດຍການເປັນປະທານຂອງສະຫາຍ ຄຳຜິວ ວົງສະຫວັນ ຮອງເລຂາພັກແຂວງ, ປະທານແນວລາວສ້າງຊາດແຂວງ, ມີບັນດາສະຫາຍກຳມະການສູນກາງແນວລາວສ້າງຊາດ, ກຳມະການແນວລາວສ້າງຊາດຂັ້ນແຂວງ, ເມືອງ ແລະ ບ້ານ, ແຂກຖືກເຊີນຈາກພະແນກການອ້ອມຂ້າງແຂວງ ແລະ ພະສົງເຂົ້າຮ່ວມ.
ກອງປະຊຸມຄັ້ງນີ້ຜູ້ເຂົ້າຮ່ວມໄດ້ຮັບຟັງ ບົດສະຫລຸບຕີລາຄາການເຄື່ອນໄຫວ ຈັດຕັ້ງປະຕິບັດມະຕິຕົກລົງ ຂອງກອງປະຊຸມຄົບຄະນະຄັ້ງທີ 3 ສະໄໝທີ 7 ໃນໄລຍະຜ່ານມາ ແລະ ທິດທາງແຜນການແຕ່ນີ້ ຮອດກອງປະຊຸມຄົບຄະນະຄັ້ງທີ 5. ເຊິ່ງ 1 ປີຜ່ານມາ ຄະນະກຳມະ ການແນວລາວສ້າງຊາດແຂວງທຸກທ່ານ ໄດ້ເອົາໃຈໃສ່ ອອກແຮງເຄື່ອນໄຫວ ແລະ ສຸມທຸກສະຕິປັນຍາເຂົ້າ ໃນການສຶກສາອົບຮົມດ້ານການເມືອງແນວຄິດ ນຳເອົາແນວທາງແຜນນະໂຍບາຍ ຂອງພັກ-ລັດ, ມະຕິຕ່າງໆ ຂອງແນວລາວສ້າງຊາດແຕ່ລະຂັ້ນ, ດຳລັດເລກທີ 135/ລບ ວ່າດ້ວຍການປົກປ້ອງ ແລະ ຄຸ້ມຄອງການເຄື່ອນໄຫວ ສາສະໜາຢູ່ ສປປລາວ ລົງເຜີຍແຜ່ເຊື່ອມຊືມ ໃຫ້ພະນັກງານ-ລັດຖະກອນ, ປະຊາຊົນບັນດາເຜົ່າຮັບຮູ້ເຂົ້າໃຈ ແລະ ມີຄວາມເຊື່ອໝັ້ນ ຕໍ່ການນຳພາຂອງພັກ, ການຄຸ້ມຄອງຂອງລັດ, ປະຕິບັດພາລະບົດບາດ, ສິດ ແລະ ໜ້າທີ່ ເປັນຄັນທຸງເຕົ້າໂຮມຄວາມສາມັກຄີ ບັນດາເຜົ່າເປັນປຶກແຜ່ນ, ປຸກລະດົມປະຊາຊົນບັນດາເຜົ່າ ຈັດຕັ້ງປະຕິບັດແຜນພັດ ທະນາເສດຖະກິດ-ສັງຄົມຂອງລັດ ໂດຍສະເພາະ ແມ່ນການຜະລິດເປັນສິນຄ້າ ເພື່ອແກ້ໄຂຄວາມ ທຸກຍາກ, ຕັ້ງໜ້າປັບປຸງກົງຈັກການຈັດຕັ້ງ ແລະ ແບບແຜນວິທີເຮັດວຽກ ຂອງຄະນະກຳມະການແນວລາວສ້າງຊາດ ນັບແຕ່ຂັ້ນແຂວງລົງຮອດຮາກຖານ ບ້ານໃຫ້ມີຄວາມເຂັ້ມແຂງ.
ພ້ອມນີ້, ໄດ້ນຳເອົາແຜນການ ສ້າງຕັ້ງກອງທຶນພັດທະນາຂັ້ນບ້ານ, ການສ້າງຄອບຄົວ ແລະ ບ້ານສາມັກຄີປອງດອງ ຕິດພັນກັບການແກ້ໄຂຄວາມທຸກຍາກ ຂອງປະຊາຊົນ ລົງຈັດຕັ້ງປະຕິບັດຕົວຈິງຢູ່ຂັ້ນບ້ານ ຢ່າງເປັນຂະບວນການກວ້າງຂວາງ ແລະ ມີຜົນສຳເລັດຫລາຍດ້ານ ເຊິ່ງສະແດງອອກປະຈຸບັນແນວລາວສ້າງຊາດແຂວງ, ເມືອງ, ບ້ານ ມີກອງທຶນທັງໝົດ 23 ກອງທຶນ, ມີທຶນໝູນວຽນເກືອບ 8 ຕື້ກີບ, ສ້າງຄອບຄົວ ແລະ ບ້ານສາມັກຄີປອງດອງ ໄດ້ຈຳນວນ 36 ພັນກວ່າຄອບຄົວ, 478 ບ້ານ, ປຸກລະດົມລູກຫລານເອົາໃຈໃສ່ ເຮັດວຽກງານປ້ອງກັນຊາດ-ປ້ອງກັນຄວາມສະຫງົບ ເປັນເຈົ້າການສະກັດກັ້ນ ແລະ ຕ້ານປະກົດການຫຍໍ້ທໍ້ຕ່າງໆ ທີ່ເກີດຂື້ນພາຍໃນທ້ອງຖິ່ນ ແລະ ບ້ານຂອງຕົນ ໃຫ້ມີຄວາມສະຫງົບ, ເກັບກຳຄວາມຄິດເຫັນ, ຄວາມຂັດຂ້ອງໝອງໃຈຂອງປະຊາຊົນບັນດາເຜົ່າ ສ່ອງແສງລາຍງານໃຫ້ຄະນະພັກຂັ້ນຂອງຕົນ ເພື່ອປັບປຸງແບບແຜນ ການ ນຳພາຂອງພັກ ໃຫ້ສອດຄ່ອງກັບແຕ່ລະໄລຍະ.
ຂ່າວ: ອິດສະຫລະ
ເນື້ອໃນ: ຂປລ


text:
ຫວຽດນາມ ແລະ ອາເມລິກາ ຊຸກຍູ້ການຮ່ວມມືໃນຂົງເຂດປ້ອງກັນຄວາມສະຫງົບ, ຍຸດຕິທຳ
(ພົນເອກ ເຈີນດ້າຍກວາງ, ລັດຖະມົນຕີວ່າການກະຊວງຕຳຫຼວດຫວຽດນາມ
ເຈລະຈາກັບກະຊວງປ້ອງກັນຄວາມສະຫງົບພາຍໃນອາເມລິກາ)
ໂດຍສືບຕໍ່ການຢ້ຽມຢາມອາເມລິກາ, ວັນທີ 17/03, ຢູ່ນະຄອນຫຼວງ ວໍຊິງຕັນ, ພົນເອກ ເຈີນດ້າຍກວາງ, ລັດຖະມົນຕີວ່າການກະຊວງຕຳຫຼວດຫວຽດນາມ ໄດ້ມີການເຈລະຈາກັບທ່ານລັດຖະມົນຕີວ່າການກະຊວງປ້ອງກັນຄວາມສະຫງົບພາຍໃນອາເມລິກາ Jeh Johnson. ກ່າວຄຳເຫັນທີ່ການເຈລະຈາ, 2 ຝ່າຍໄດ້ເຫັນດີຍົກລະດັບການພົວພັນຮ່ວມມືໃນທຸກຂົງເຂດປ້ອງກັນຄວາມສະຫງົບ, ຕະຫຼວດ, ພາຍໃນ, ເຮັດໃຫ້ການພົວພັນຄູ່ຮ່ວມມືຮອບດ້ານລະຫວ່າງຫວຽດນາມ - ອາເມລິກາ ເລິກເຊິ່ງຂຶ້ນຕື່ມ; ສືບຕໍ່ຮັກສາກົນໄກຮ່ວມມືທີ່ມີຢູ່ແລ້ວ, ຄົ້ນຄວ້າ, ເຈລະຈາເພື່ອກ້າວໄປເຖິງການລົງນາມໃນບັນດາເອກະສານຮ່ວມມື ແນໃສ່ສ້າງພື້ນຖານນິຕິກຳໃນການພົວພັນຮ່ວມມື 2 ຝ່າຍ.
ແລະກໍ່ໃນວັນດຽວກັນ, ທ່ານພົນເອກ ເຈີນດ້າຍກວາງ ໄດ້ພົບປະເຈລະຈາກັບທ່ານນາງ Leslie Caldwell, ຜູ້ຊ່ວຍວຽກລັດຖະມົນຕີວ່າການກະຊວງຍຸຕິທຳ ແລະ ບັນດາເຈົ້າໜ້າທີ່ຂັ້ນສູງກະຊວງຍຸຕິທຳອາເມລິກາ. 2 ຝ່າຍໄດ້ເປັນເອກະພາບຍົກລະດັບການພົວພັນຮ່ວມມືໃຫ້ແທດຈິງ, ມີປະສິດທິຜົນ.
ຕອນບ່າຍວັນດຽວກັນ, ທ່ານພົນເອກ ເຈີນດ້າຍກວາງ ໄດ້ມີການພົບປະເຈລະຈາກັບບາງສະມາຊິກສະພາສູງອາເມລິກາ. ທີ່ການພົບປະ, ບັນດາສະມາຊິກສະພາສູງອາເມລິກາ ໄດ້ຢືນຢັນຄືນໃໝ່ວ່າ ສະພາສູງອາເມລິກາ ແລະ ສະພາແຫ່ງຊາດອາເມລິກາ ສະໜັບສະໜູນການແກ້ໄຂບັນດາການຂັດແຍ້ງກັນໂດຍສັນຕິວິທີ ບົນພື້ນຖານເຄົາລົບກົດໝາຍສາກົນ, ໃນນັ້ນມີສົນທິສັນຍາສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982, ສະໜັບສະໜູນຖະແຫຼງການກ່ຽວກັບການປະພຶດຂອງຝ່າຍຕ່າງໆຢູ່ທະເລຕາເວັນອອກ (DOC) ແລະ ບັນລຸຂໍ້ກຳນົດການປະພຶດຂອງຝ່າຍຕ່າງໆຢູ່ທະເລຕາເວັນອອກ (COC) ໂດຍໄວ.
(ແຫຼ່ງຄັດຈາກ VOV)


text:
High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ໃນວັນທີ 04 ພຶດສະພາ ທີ່ຜ່ານມາ ສະຫະພັນກໍາມະບານກະຊວງ ໄປສະນີ ໂທລະຄົມມະນາຄົມ ແລະ ການສື່ສານໄດ້ຈັດກອງປະຊຸມສຳມະນາ ໃນຫົວຂໍ້ “ເຕັກນິກໃນການສ້າງຕົນເອງໃຫ້ເປັນຄົນດີໃນອົງກອນ” ເພື່ອສະເຫຼີມສະຫຼອງວັນກໍາມະກອນສາກົນຄົບຮອບ 131 ປີ (01.05.1886 - 01.05.2017), ທີ່ ຫ້ອງປະຊຸມ ກະຊວງ ໄປສະນີ, ໂທລະຄົມມະນາຄົມ ແລະ ການສື່ສານ (ປທສ). ໂດຍການເປັນປະທານຂອງ ທ່ານ ສຸລິຍາ ຄໍາບູຣາວົງ ຮອງປະທານ ສະຫະພັນກໍາມະບານກະຊວງ ປທສ ແລະ ໄດ້ເຊີນອາຈານ ຄໍາພັດ ບູລົມ ຜູ້ອໍານວຍການສູນທີ່ປຶກສາເທັກໂດ ມາເປັນນັກວິທະຍາກອນຮັບເຊີນ ພ້ອມດ້ວຍແຂກທີ່ຖືກເຊີນຈາກບັນດາກົມ/ທຽບເທົ່າ ແລະ ບັນດາບໍລິສັດ ລັດວິສາຫາກິດອ້ອມຂ້າງກະຊວງ ປທສ ເຂົ້າຮ່ວມ.
ກອງປະຊຸມສຳມະນາຄັ້ງນີ້ກໍ່ເພື່ອເປັນການໂຄສະນາສຶກສາອົບຮົມໃຫ້ແກ່ສະມາຊິກກຳມະບານ, ກຳມະກອນ ແລະ ຊາວຜູ້ອອກແຮງງານໃຫ້ຮັບຮູ້, ເຂົ້າໃຈກ່ຽວກັບມູນເຊື້ອວັນກຳມະກອນສາກົນ, ການເຕີບໃຫຍ່ຂະຫຍາຍຕົວຂອງກຳມະກອນສາກົນ, ກຳມະກອນລາວ ແລະ ຜົນງານການເຄື່ອນໄຫວ ຂອງສະຫະພັນກຳມະບານລາວ ໃນແຕ່ລະໄລຍະຢ່າງເລິກເຊິ່ງ, ກວ້າງຂວາງ ແລະ ຫຼາຍຂຶ້ນກວ່າເກົ່າ ແລະ ເພື່ອແນໃສ່ປຸກລະດົມ ແລະ ສ້າງຈິດສຳນຶກໃຫ້ກັບສະມາຊິກກຳມະບານ, ກຳມະກອນ ແລະ ຊາວຜູ້ອອກແຮງງານລາວ ມີຄວາມເອົາໃຈໃສ່ປະກອບສ່ວນເຂົ້າໃນການເຄື່ອນໄຫວວຽກງານກຳມະບານ ແລະ ເປັນການປຸກລະດົມສ້າງຂະບວນການແຂ່ງຂັນໃນການປະຕິບັດໜ້າທີ່ວິຊາສະເພາະ, ມີລະບຽບວິໄນໃນການອອກແຮງງານ ແລະ ປະຕິບັດຂໍ້ແຂ່ງຂັນ 5 ເປັນເຈົ້າຄື: 1. ໂຄສະນາສຶກສາອົບຮົມການເມືອງ-ແນວຄິດ, 2. ການປັບປຸງແບບແຜນການນຳພາ ແລະ ຂະຫຍາຍການຈັດຕັ້ງກຳມະບານ, 3. ການປົກປ້ອງສິດ ແລະ ຜົນປະໂຫຍດອັນຊອບທຳ ຂອງພະນັກງານສະມາຊິກກຳມະບານ, ກຳມະກອນ ແລະ ຜູ້ອອກແຮງງານ, 4. ເຂົ້າຮ່ວມໃນການຕິດຕາມ, ກວດກາການຄຸ້ມຄອງລັດ, ຄຸ້ມຄອງເສດຖະກິດ, ວັດທະນະທຳ-ສັງຄົມ, 5. ເຂົ້າຮ່ວມໃນການຈັດຕັ້ງປະຕິບັດແນວທາງການຕ່າງປະເທດຂອງພັກ, ລະບຽບກົດໝາຍຂອງລັດ. ຂອງສະຫະພັນກຳມະບານລາວ ຕິດພັນກັບຂໍ້ແຂ່ງຂັນ “ຮັກຊາດ ແລະ ພັດທະນາ” ໃຫ້ປະກົດຜົນເປັນຈິງ. ພ້ອມກັນນັ້ນ ນັກວິທະຍາກອນກໍ່ໄດ້ມີການຖ່າຍທອດບົດຮຽນ, ຄວາມຮູ້ຄວາມສາມາດ, ທັກສະ ແລະ ເຕັກນິກໃນການສ້າງຕົວເອງໃຫ້ເປັນຄົນດີໃນອົງກອນ, ໃນນັ້ນ, ບັນດາທ່ານ ບັນດາສະຫາຍ ຈະໄດ້ຮັບຮູ້ ແລະ ເຂົ້າໃຈຢູ່ໃນ 3 ບັນຫາ ຄື: 1. ການຮຽນຮູ້ວຽກງານໃນອົງກອນ, 2. ການເຮັດວຽກຢ່າງມີຄວາມສຸກ ແລະ 3. ການຢູ່ຮ່ວມກັນໃນອົງກອນ ເຊີ່ງທັງສາມບັນຫາ ລ້ວນແລ້ວແຕ່ມີໝາຍຄວາມສຳຄັນ ແລະ ເປັນປະໂຫຍດຕໍ່ສະມາຊິກກຳມະບານ ເພື່ອສ້າງຕົນເອງໃຫ້ເປັນຄົນຮູ້ຜູ້ດີ, ມີຄວາມຮູ້ຄວາມສາມາດສູງ ໃນການຊີ້ນຳ ແລະ ຈັດຕັ້ງປະຕິບັດວຽກງານໃຫ້ປະສົບຜົນສຳເລັດ ແລະ ມີປະສິດທິພາບສູງ.
ໃນໂອກາດນີ້ທ່ານປະທານໄດ້ລາຍງານສະພາບການເຄື່ອນໄຫວຕ່າງໆຂອງສະຫະພັນກຳມະບານກະຊວງ ປທສ ທີ່ພົ້ນເດັ່ນໃນໄລຍະຜ່ານມາເຊັ່ນ: ໄດ້ມີການສ້າງຂະບວນການອອກແຮງງານລວມ, ຂະບວນການແຂ່ງຂັນກິລາ, ຂະບວນການບໍລິຈາກເລືອດ, ຈັດຕັ້ງການປະຖະກະຖາເລົ່າມູນເຊື້ອ ຄວາມເປັນມາ ຂອງວັນກຳມະກອນສາກົນຢ່າງເປັນຂະບວນຟົດຟື້ນ.
ໂດຍ: ຄຳຜາຍ ອິນທະຣາ.


text:
ນາຍົກລັດຖະມົນຕີກວດກາວຽກງານຝຶກຊ້ອມກຽມພ້ອມສູ້ຮົບຢູ່ກອງພົນນ້ອຍລູກສອນໄຟເຂດ 2 ກອງທັບເຮືອ
ທ່ານ ຫງວຽນຊວນຟຸກ ໄດ້ລົງກວດກາວຽກງານຝຶກຊ້ອມ
ກຽມພ້ອມສູ້ຮົບຂອງກອງພົນນ້ອຍລູກສອນໄຟສັງກັດເຂດ 2 ກອງທັບເຮືອ
(ພາບ: VGP)
(vovworld) - ຕອນບ່າຍວັນທີ 19/04, ທ່ານນາຍົກລັດຖະມົນຕີ ຫງຽດນາມ ຫງວຽນຊວນຟຸກ ໄດ້ລົງກວດກາວຽກງານຝຶກຊ້ອມກຽມພ້ອມສູ້ຮົບຂອງກອງພົນນ້ອຍລູກສອນໄຟສັງກັດເຂດ 2 ກອງທັບເຮືອ. ທ່ານນາຍົກລັດຖະມົນຕີ ໄດ້ກວດກາໂດຍກົງເລື່ອງຜັນຂະຫຍາຍໜ້າທີ່ປັກປັກຮັກສາ, ຄຸ້ມຄອງ, ນຳໃຊ້ພາຫະນະອຸປະກອນເຕັກນິກ ແລະ ຮັບຟັງບົດລາຍງານກ່ຽວກັບບາງພາຫະນະອຸປະກອນການທະຫານທີ່ທັນສະໄໝບາງປະເພດຂອງກອງພົນນ້ອຍລູກສອນໄຟ. ເມື່ອຂຽນບັນທຶກໃນປື້ມຄຳມູນເຊື້ອຂອງກອງພົນນ້ອຍ, ທ່ານນາຍົກລັດຖະມົນຕີປາດຖະໜາຢາກໃຫ້ບັນດານັກຮົບເສີມຂະຫຍາຍມູນເຊື້ອຂອງກອງທັບປະຊາຊົນ ຫວຽດນາມ, ກອງທັບເຮືອວິລະຊົນ, ຍາມໃດກໍ່ສາມັກຄີ, ກຽມພ້ອມສູ້ຮົບ, ຝຶກຊ້ອມເກັ່ງ; ສ້າງກອງພົນນ້ອຍໝັ້ນຄົງເຂັ້ມແຂງຮອບດ້ານ, ປະກອບສ່ວນປົກປັກຮັກສາອະທິປະໄຕທະເລໝູ່ເກາະ, ເຂດໄຫລ່ທະວີບສັກກະລະບູຊາຂອງຊາດໃຫ້ໝັ້ນຄົງ ສົມກັບຄວາມໄວ້ເນື້ອເຊື່ອໃຈຂອງພັກ, ລັດ ແລະ ປະຊາຊົນ.


text:
(vovworld) - ວັນທີ 11/04, ຄະນະຜູ້ແທນກະຊວງແຜນການ ແລະ ການລົງທຶນ ໂດຍທ່ານລັດຖະມົນຕີກະຊວງແຜນການ ແລະ ການລົງທຶນຫວຽດນາມ ຫງວຽນຈິ໋ຢຸງ ນຳໜ້າ, ໄດ້ມີບັນດາການພົບປະ ແລະ ເຮັດວຽກກັບສະຫະພັນສະມາຊິກລັດຖະສະພາບມິດຕະພາບຍີ່ປຸ່ນ - ຫວຽດນາມ, ກະຊວງຄົມມະນາຄົມຜືນແຜ່ນດິນແຫ່ງຊາດຍີ່ປຸ່ນ ແລະ ບັນດາອົງການຮ່ວມມືສາກົນຍີ່ປຸ່ນ (JICA). ໃນການພົບປະກັບທ່ານ Toshihiro Nikai, ປະທານສະຫະພັນສະມາຊິກລັດຖະສະພາມິດຕະພາບຍີ່ປຸ່ນ - ຫວຽດນາມ, ເລຂາທິການໃຫຍ່ພັກປະຊາຊົນເສລີ LDP, ທ່ານລັດຖະມົນຕີ ຫງວຽນຈິ໋ຢຸງ ປາດຖະໜາວ່າ ລັດຖະບານຍີ່ປຸ່ນ ຈະສະຫງວນແຫຼ່ງທຶນ ODA ດ້ວຍບັນດາເງື່ອນໄຂທີ່ດີກວ່າອີກໃຫ້ແກ່ຫວຽດນາມ.
ໃນການເຈລະຈາກັບທ່ານລັດຖະມົນຕີກະຊວງຄົມມະນາຄົມຜືນແຜ່ນດິນແຫ່ງຊາດຍີ່ປຸ່ນ Kenichi Ishi, ທ່ານລັດຖະມົນຕີ ຫງວຽນຈິ໋ຢຸງ ເນັ້ນໜັກວ່າ, ຫວຽດນາມ ຖືເປັນສຳຄັນການພົວພັນຄູ່ຮ່ວມມືຢ່າງເລິກເຊິ່ງ, ກ້ວາງຂວາງກັບຍີ່ປຸ່ນ ແລະ ປາດຖະໜາຢາກຊຸກຍູ້ການພົວພັນດັ່ງກ່າວໃຫ້ຂຶ້ນສູ່ລະດັບສູງໃໝ່.
ແລະກໍ່ໃນວັນດຽວກັນ, ທ່ານລັດຖະມົນຕີ ຫງວຽນຈິ໋ຢຸງ ໄດ້ມີການເຈລະຈາກັບທ່ານປະທານ JICA Kitaoka Shinichi. ທີ່ການເຈລະຈາ, ທ່ານລັດຖະມົນຕີ ຫງວຽນຈິ໋ຢຸງ ສະແດງຄວາມຂອບໃຈຕໍ່ການໜູນຊ່ວຍຢ່າງມີປະສິດທິຜົນຂອງລັດຖະບານຍີ່ປຸ່ນ ທີ່ສະຫງວນໃຫ້ແກ່ຫວຽດນາມ ໃນໄລຍະຜ່ານມາ, ພິເສດແມ່ນອົງການ JICA ແລະ ຢືນຢັນວ່າ, ມີໂຄງການໃຫຍ່ສຳຄັນຫຼາຍໂຄງການພວມເສີມຂະຫຍາຍປະສິດທິຜົນທີ່ດີໃນວິວັດການພັດທະນາ.


text:
(ພາບປະກອບ)
ກອງປະຊຸມປະຈຳປີຄັ້ງທີ 55 ຂອງສະມັດຊາໃຫຍ່ອົງການຈັດຕັ້ງ ຊັບສິນທາງປັນຍາໂລກ (WIPO) ໄຂຂຶ້ນໃນວັນທີ 5/10ຢູ່ເຊີແນວ ປະເທດ ສະວິດ, ດ້ວຍການເຂົ້າຮ່ວມຂອງບັນດາຄະນະຜູ້ແທນທີ່ມາຈາກ 188 ປະເທດສະມາຊິກ ແລະ ອົງການຈັດຕັ້ງສາກົນຕ່າງໆ ທີ່ກ່ຽວຂ້ອງເຖິງຊັບສິນທາງປັນຍາ. ຄະນະຜູ້ແທນ ຫວຽດນາມ ໂດຍທ່ານ ເຈີ່ນຫວຽດແທງ ລັດຖະມົນຕີຊ່ວຍວ່າການກະຊວງວິທະຍາສາດ ແລະ ເຕັກໂນໂລຢີ ທັງເປັນຫົວໜ້າກົມຊັບສິນທາງປັນຍາ ເປັນຫົວໜ້າຄະນະ. ກ່າວຄຳເຫັນນະທີ່ນີ້, ຜູ້ອຳນວຍການໃຫຍ່ WIPO ທ່ານ Francis Gurry ເນັ້ນໜັກເຖິງຄວາມຄືບໜ້າໃນການພົວພັນຄູ່ຮ່ວມມື ພາກລັດ - ເອກະຊົນດ້ວຍການເຂົ້າຮ່ວມ WIPO, ກໍຄືບັນດາຄວາມກ້າວໜ້າໃນການສະສົມບັນດາພື້ນຖານໂຄງລ່າງ ເຂົ້າລະບົບຊັບສິນທາງປັນຍາ (IP) ໃນທົ່ວໂລກ, ພິເສດແມ່ນບັນດາປະເທດພວມພັດທະນາ. ກອງປະຊຸມຄັ້ງທີ 55 ຂອງສະມັດຊາໃຫຍ່ WIPO ຄາດວ່າຈະແກ່ຍາວຮອດວັນທີ 14/10 ຈຶ່ງອັດລົງ. ນອກຈາກການເຂົ້າຮ່ວມບັນດາການປະຊຸມທາງການ, ຄະນະຜູ້ແທນ ຫວຽດນາມ ຍັງມີການປະຊຸມ 2 ຝ່າຍກັບ ຍີ່ປຸ່ນ, ລັດເຊຍ, ພົບປະ ແລະ ເຮັດວຽກກັບຜູ້ອຳນວຍການໃຫຍ່ WIPO ແລະ ຮອງຜູ້ອຳນວຍການໃຫຍ່ WIPO.
(ແຫຼ່ງຄັດຈາກ VOV)


text:
ຫວຽດນາມ ຕັ້ງໜ້າກະກຽມກອງປະຊຸມຫົວເລື່ອງສະເພາະ IPU ພາກພື້ນອາຊີ - ປາຊີຟິກ
ທ່ານນາງ ຕ່ອງທິຟ໋ອງ ຮອງປະທານ
ຜູ້ປະຈຳການສະພາແຫ່ງຊາດ ຫວຽດນາມ
(ພາບ: ກວາງແຄງ)
ຕອນບ່າຍວັນທີ 11/04, ຢູ່ສຳນັກງານສະພາແຫ່ງຊາດ ຫວຽດນາມ, ທ່ານນາງ ຕ່ອງທິຟ໋ອງ ຮອງປະທານຜູ້ປະຈຳການສະພາແຫ່ງຊາດ ຫວຽດນາມ ເປັນປະທານກອງປະຊຸມປຶກສາຫາລືບັນດາເນື້ອໃນກ່ຽວກັບວຽກງານຈັດຕັ້ງກອງປະຊຸມຫົວເລື່ອງ IPU ພາກພື້ນ ອາຊີ - ປາຊີຟິກ ກ່ຽວກັບ “ການຮັບມືກັບການປ່ຽນແປງຂອງດິນຟ້າອາກາດ - ການກະທຳຂອງບັນດານັກສ້າງກົດໝາຍ ແນໃສ່ປະຕິບັດບັນດາເປົ້າໝາຍພັດທະນາແບບຍືນຍົງ” ຢູ່ນະຄອນ ໂຮ່ຈີມິງ, ຈະດຳເນີນແຕ່ວັນທີ 11 – 13/05/2017. ກອງປະຊຸມແມ່ນເວທີປາໄສ ເພື່ອໃຫ້ບັນດາລັດຖະສະພາ, ສະມາຊິກລັດຖະສະພາໃນພາກພື້ນ, ບັນດານັກອຸປະຖຳ, ບັນດາອົງການຈັດຕັ້ງສາກົນແບ່ງປັນບົດຮຽນ, ຊຸກຍູ້ການຮ່ວມມືໃນວິວັດການປະຕິບັດສົນທິສັນຍາແມ່ຂອງສະຫະປະຊາຊາດກ່ຽວກັບການປ່ຽນແປງຂອງດິນຟ້າອາກາດ; ສະແດງໃຫ້ເຫັນຄວາມຮັບຜິດຊອບຂອງ ຫວຽດນາມ ໃນບັນດາການເຄື່ອນໄຫວຂອງ IPU, ພິເສດແມ່ນໃນສະພາບການ ສະພາແຫ່ງຊາດ ຫວຽດນາມ ຫາກໍ່ໄດ້ຮັບການເລືອກຕັ້ງເປັນສະມາຊິກຄະນະບໍລິຫານງານ IPU (2016 - 2019); ປະກອບສ່ວນຍົກສູງບົດບາດ, ທີ່ຕັ້ງຂອງສະພາແຫ່ງຊາດ ຫວຽດນາມ ໃນເວທີສາກົນ.
(ແຫຼ່ງຄັດຈາກ VOV)


text:
ຫວຽດນາມສູ້ຊົນໃຫ້ກາຍເປັນ1ໃນ4ປະເທດນຳໜ້າຂອງອາຊຽນກ່ຽວກັບສະພາບແວດລ້ອມແຫ່ງການລົງທຶນ
(ທ່ານນາຍົກລັດຖະມົນຕີ ຫງວຽນຊວນຟຸກ ຮຽກຮ້ອງໃຫ້ບັນດາກະຊວງ,
ຂະແໜງການຕ້ອງຫັນຄວາມຕັດສິນໃຈຢ່າງລະອຽດ)
ໃນວາລະກອງປະຊຸມ ປະຈຳໄລຍະເດືອນ 8 ຂອງລັດຖະບານ, ຕອນບ່າຍວັນທີ 31/8, ບັນດາສະມາຊິກລັດຖະບານ ໄດ້ປຶກສາຫາລື ກ່ຽວກັບສະພາບເສດຖະກິດ-ສັງຄົມ 8 ເດືອນ ແລະ ໝົດປີ 2016. ຕາມການລາຍງານ ຂອງທ່ານ ລັດຖະມົນຕີກະຊວງແຜນການ ແລະ ການລົງທຶນຫວຽດນາມ, ດັດຊະນີລາຄາຜູ້ໃຊ້ສອຍ (CPI) ສະເລ່ຍ 8 ເດືອນ ເພີ່ມຂື້ນ 1,91% ເມື່ອທຽບໃສ່ ລະດັບສະເລ່ຍ ໃນໄລຍະດຽວກັນຂອງປີກາຍ. ຍອດລາຍຮັບງົບປະມານແຫ່ງລັດ ຮອດກາງເດືອນ 8 ແມ່ນເກືອບ 604 ພັນຕື້ດົ່ງ, ເທົ່າກັບ 59,5% ຂອງການວາງແຜນງົບປະມານ. ການດຶງດູດທຶນໂດຍກົງຈາກຕ່າງປະເທດ (FDI) ສືບຕໍ່ດີພໍສົມຄວນ, ຍອດທຶນຈົດທະບຽບ 8 ເດືອນຜ່ານມາ ມີເກືອບ 14,4 ຕື້ USD. ສະຫຼຸບວາລະ ປຶກສາຫາລື, ທ່ານ ນາຍົກລັດຖະມົນຕີ ຫງວຽນຊວນຟຸກ ຮຽກຮ້ອງໃຫ້ບັນດາກະຊວງ, ຂະແໜງການ ຕ້ອງຫັນຄວາມຕັດສິນໃຈຢ່າງລະອຽດ ດ້ວຍບັນດານະໂຍບາຍ, ການກະທຳ, ລາຍຈ່າຍລະອຽດ, ເພື່ອແກ້ໄຂບັນດາບັນຫາຂອງປະເທດ, ຊຸກຍູ້ເສດຖະກິດ-ສັງຄົມ ຂອງປະເທດ. ທ່ານ ນາຍົກລັດຖະມົນຕີ ໃຫ້ຮູ້ວ່າ: ຫວຽດນາມ ໄດ້ເພີ່ມຂື້ນ 3 ຂັ້ນ ກ່ຽວກັບສະພາບແວດລ້ອມແຫ່ງການລົງທຶນ ດຳເນີນທຸລະກິດ, ຈາກອັນດັບທີ 93 ເປັນ ອັນດັບທີ 90 ໃນ 189 ປະເທດ ແລະ ພວມຖືກຈັດຢູ່ອັດດັບ 5 ໃນ 10 ປະເທດອາຊຽນ. ທ່ານ ນາຍົກລັດຖະມົນຕີ ເນັ້ນໜັກວ່າ: ຫວຽດນາມ ວາງຄາດໝາຍການເປັນ 1 ໃນ 4 ປະເທດນຳໜ້າ ຂອງອາຊຽນ ກ່ຽວກັບສະພາບແວດລ້ອມແຫ່ງການລົງທຶນ. ທ່ານ ນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ:
ຂ້າພະເຈົ້າ ໄດ້ສະເໜີ ບັນດາລັດຖະມົນຕີ ຕີລາຄາ, ກວດຄືນພື້ນຖານເສດຖະກິດ. ນັ້ນກໍ່ແມ່ນພື້ນຖານ ເພື່ອໃຫ້ລັດຖະບານ ຊີ້ນນຳຢ່າງມີຈຸດສຸມກວ່າ. ດັ່ງນັ້ນ ຄວນຜັນຂະຫຍາຍວຽກງານນີ້ຢ່າງພາວະວິໄສໂດຍໄວ. ຂ້າພະເຈົ້າ ຊີ້ນຳໃຫ້ປະຕິບັດຢ່າງເປີດເຜີຍຈະແຈ້ງ, ຕັດສີນໃຈຕ້ານໄພຫຍໍ້ທໍ້, ຜົນປະໂຫຍດກຸ່ມ, ພວກເຮົາຕ້ອງເຮັດວຽກນີ້ຢ່າງເຖິງຖອງ ເພື່ອປະໂຫຍດສູງສຸດຂອງລັດ, ຮັບປະກັນຄວາມສະໝີພາບ ລະຫວ່າງ ນັກລົງທຶນ, ສ້າງຄວາມເຊື່ອໝັ້ນໃນສັງຄົມ ແລະ ເພື່ອໃຫ້ລາຍການຫັນເປັນຫຸ້ນສ່ວນເປັນລະບຽບ, ເພື່ອບໍ່ໃຫ້ເກີດສະພາບຮົ່ວໄຫຼ ຍ້ອນການຫັນເປັນຫຸ້ນສ່ວນ.
(ແຫຼ່ງຄັດຈາກ VOV)


text:
ງານຕະຫຼາດນັດກຸສົນສາກົນ Bazaar
ຢູ່ນະຄອນຫຼວງ ນິວເດລີ, ປະເທດອິນເດຍ
(ພາບ: vietnam+)
ວັນທີ 13/12, ງານຕະຫຼາດນັດກຸສົນສາກົນ Bazaar ໄດ້ດຳເນີນຢູ່ນະຄອນຫຼວງ ນິວເດລີ, ປະເທດອິນເດຍ ດ້ວຍການເຂົ້າຮ່ວມຂອງສະຖານທູດປະເທດຕ່າງໆ, ພ້ອມກັບແຂກມາຢ້ຽມຢາມນັບພັນເທື່ອຄົນ. ທີ່ງານຕະຫຼາດນັດ, ຮ້ານສິນຄ້າຂອງຫວຽດນາມ ໄດ້ແນະນຳຜະລິດຕະພັນຫັດຖະກຳສິລະປະຫຼາຍປະເພດ, ເຊັ່ນ: ກັບ, ກາເຟ, ເຄື່ອງຈັກສານດ້ວຍຫວາຍແລະໄມ້ໄຜ່, ພາບສີຂັດມັນ… ໄດ້ດຶງດູດແຂກມາຢາມ ແລະ ຊື້ເປັນຈຳນວນຫຼວງຫຼາຍ. ພິເສດແຂກນິຍົມອາຫານທີ່ເປັນເອກະລັກສະເພາະສອງເຍື່ອງຂອງ ຫວຽດນາມ, ເຊັ່ນເຝີ ແລະ ແນມຈື່ນ. ງານຕະຫຼາດນັດກຸສົນສາກົນ Bazaar ແມ່ນການເຄື່ອນໄຫວປະຈຳປີຂອງຄະນະທູຕານຸທູດຢູ່ອິນເດຍ, ຖືກຈັດຂຶ້ນໃນໂອກາດທ້າຍປີ, ໂດຍສະຫະພັນແມ່ຍິງກຸ່ມວັດທະນາຖາວອນລວມຢູ່ ນິວເດລີຈັດຕັ້ງ.
(ແຫຼ່ງຄັດຈາກ VOV)


text:
ການພົບກັນ ຂອງ ສິລະປະກຳ ຫວຽດນາມ-ຝຮັ່ງ
ຜົນງານການປະດິດແຕ່ງ ກວ່າ 90 ແຜ່ນ ຊຶ່ງສະແດງຄວາມ ໃນ ໃຈ ກ່ຽວກັບຊີວິດ ຂອງ ຈິດຕະກອນ ສອງປະເທດ ຫວຽດນາມ-ຝຣັ່ງ ທີ່ວາງສະແດງ ຢູ່ ຫໍພິພິທະພັນ ວິຈິດສິນ ໃນນະຄອນ ໂຮ່ຈີ ມິນ ໄດ້ປະກອບສ່ວນ ເປັນຂົວຕໍ່ ລະຫວ່າງ ບັນດາ ນັກສິລະປິນ ຂອງ ສອງພື້ນຖານວັດທະນະທຳ ຝຣັ່ງ-ຫວຽດນາມ ທີ່ເຄີຍມີມາ ໃນ ສາຍພົວພັນອັນເປັນມູນເຊື້ອ ໃນປະຫວັດສາດ ສິລະປະກຳ.
ງານວາງສະແດງພາບແຕ້ມທີ່ໃສ່ຊື່ La Seine et Le Mékong ໄດ້ຈັດຂຶ້ນ ໂດຍສະມາຄົມວິຈິດສິນ ຫວຽດນາມ-ຝຣັ່ງ, ເປັນຜົນ ງານ ແລະ ຄວາມມານະພະຍາຍາມ ຂອງ ນັກຈິດຕະກອນ ຫງວຽນກິມຈີ, ຜູ້ຮ່ວມກໍ່ຕັ້ງ La Seine et Le Mékong ພ້ອມ ກັບທ່ານ Loiselier Freddy, ນັກວິສະວະກອນ ຊາວ ຝຣັ່ງ.
ກຳເນີດ ແລະ ໃຫຍ່ຂຶ້ນ ຢູ່ແຖບດິນ ທາງທິດ ຕາເວັກຕົກສ່ຽງໃຕ້ ຫວຽດນາມ, ປັດຈຸບັນ ນັກຈິດຕະກອນ ກິມຈີ ພວມໃຊ້ຊີວິດ ແລະ ແຕ້ມພາບ ຢູ່ເຂດ Normandie (ຝຣ່ັງ). ເມື່ອ ສອງສາມ ປີຜ່ານມາ ນາງ ເຄີຍຈັດ ງານວາງສະແດງສ່ວນບຸກຄົນຫຼາຍຄັ້ງ ຢູ່ ຝຣັ່ງ ແລະ ເມື່ອປີ 2013 ນາງ ໄດ້ຮັບລາງວັນທີໜຶ່ງ ໃນງານ ປະກວດພາບແຕ້ມ ປະທັບໃຈ ຊຶ່ງ ໄດ້ຈັດຂຶ້ນ ຢູ່ La Bouille, ເຂດ Normandie.
ບັນດາພາບແຕ້ມທີ່ແສນໂດດເດັ່ນ ກ່ຽວກັບ ທິວທັັດ ທຳມະຊາດ ແລະ ມະນຸດ ຂອງ ນັກແຕ້ມ 11 ຄົນ ຈາກຫວຽດນາມ ແລະ ຝຣັ່ງ ໄດ້ຮັບການປະດິດແຕ່ງ ຈາກ ວັດສະຖຸ ຫຼາຍຢ່າງ ທີ່ແຕກ ຕ່າງກັນເຊັ່ນ: ສີນຳ້ມັນ, acrylic, ໄມ້, ແພໄໝ, ສີຂັດມັນ, ເຄື່ອງ ປັ້ນດິນເຜົາ... ບັນດາສີສັນ ລະດັບເຂັ້ມຈາງ ໄດ້ນຳໃຊ້ ຢ່າງອຸດົມ ຫຼາກຫຼາຍເປັນພິເສດ ຊຶ່ງສະແດງໃຫ້ເຫັນ ມູມມອງ ນິໄສສ່ວນ ຕົວ, ຄວາມສະຫງ່າຜ່າເຜີຍ ແລະ ຄວາມຄິດກ້າວໜ້າ ທັນຍຸກ ທັນສະໄໝ.
ຊຸດພາບແຕ້ມ ກ່ຽວກັບຫົວເລື່ອງ ຝຶກຊ້ອມປາ ຂອງ ນັກຈິດ ຕະ ກອນ Myriam Feuilloley ທີ່ມາຈາກ ຝຣັ່ງ ສະແດງ ໃຫ້ເຫັນ ຄວາມຄິດສ້າງສັນ ທີ່ບໍ່ມີຂອບເຂດ ຕໍ່ສິລະປະ ຕົບແຕ່ງປ່ຽນ ຮູບ (anamorphic). ນາງ ເປັນ ນັກຈິດຕະກອນ ປະສົບຜົນສຳເລັດ ຕະຫຼອດໄລຍະ 20 ປີຜ່ານມາ.
ຄວາມຫລອກຫລອນ, ຫວາດຫວັ່ນ, ບັນດາອາການຈາກໃບໜ້າ ຖືກຫຸ້ມດ້ວຍແຜ່ນຫໍ່ອາຫານ ໄດ້ເຮັດໃຫ້ຮູບປ່ຽນໄປ ກາຍເປັນວິ ທີການສະແດງ ສຸດພິເສດ ໃນພາບແຕ້ມ ຂອງນັກຈິດຕະກອນ ຫງວຽນກົງຮວ່າຍ. ຜູ້ຊົມຫຼີກບໍ່ພົ້ນ ຄວາມຮູ້ສຶກລຳຄານໃຈ ຫຼື ໝົດຫວັງ ເມື່ອຊົມ ຜົນງານການປະດິດແຕ່ງຂອງລາວ. ນັກຈິດ ຕະກອນ ຫງວຽນກົງຮວ່າຍ ໄດ້ໄຂຄວາມໃນໃຈ ອອກມາວ່າ “ຂ້າພະ ເຈົ້າແຕ້ມ ເມື່ອຂ້າພະເຈົ້າເຫັນ, ກຳໄດ້ຊົ່ວພິບຕາ ແລະ ບັນດາ ສິ່ງ ທີ່ແບບແຝງ ໃນຄວາມຮູ້ສຶກຂອງມະນຸດ”.
ດ້ວຍຄວາມແຕກຕ່າງ, ພາບແຕ້ມ ທີ່ນຳມາງານວາງສະແດງ ຂອງ ນັກຈິດຕະກອນ ເລມາຍຢ້ຽມຖຸ໋ຍ ໄດ້ແຮງບັນດານໃຈ ຈາກ ທຳມະຊາດ. ບັນດາຜົນການປະດິດແຕ່ງນີ້ ເຕັມໄປດ້ວຍ ສີສັນ ທີ່ມີລັກສະນະນຳທຳ, ແມ່ນການປະສົມປະສານລະຫວ່າງ ສອງ ພື້ນຖານວັດທະນະທຳ ຫວຽດນາມ ແລະ ຝຣັ່ງ.
ພົ້ນເດັ່ນໃນສະຖານທີ່ງານວາງສະແດງ ແມ່ນ ສີສັນເຄື່ອງປັ້ນ ດິນເຜົາ ຂອງ ນັກຈິດຕະກອນ ຫງວຽນເມົ້າເຕິມທື. ດ້ວຍວັດຖຸ ທາດ ທີ່ເປັນມູນເຊື້້ອ, ພ້ອມກັບສິລະປະສ້າງຮູບ ທີ່ມີຄວາມ ຊຳ ນິຊຳນານ ຈຶ່ງສ້າງບັນດາຜົນການປະດິດແຕ່ງ ທີ່ມີຊີວິດ ຊີວາ, ສາມາດເວົ້າລົມກັບ ຜູ້ຊົມ ດ້ວຍຄວາມຮູ້ ສຶກທີ່ແຕກຕ່າງກັນ.
ບົດ: ແລະ ພາບ: ຫງວຽນລວນ-ທົງຫາຍ ແລະ ເອກະສານ


text:
ຮອງນາຍົກລັດຖະມົນຕີ ຫງວຽນຊວນຟຸກ ເຂົ້າຢ້ຽມຂ່ຳນັບການນຳຂັ້ນສູງ ສປປລາວ
(ທ່ານຮອງນາຍົກລັດຖະມົນຕີຫງວຽນຊວນຟຸກ
ເຂົ້າຢ້ຽມຂ່ຳນັບການນຳຂັ້ນສູງສປປລາວ)
ຕອນບ່າຍວັນທີ 26/12, ຢູ່ນະຄອນຫຼວງວຽງຈັນ, ປະເທດລາວ, ເນື່ອງໃນໂອກາດເປັນປະທານຮ່ອມກອງປະຊຸມຄັ້ງທີ 38 ຄະນະກຳມະການລະຫວ່າງລັດຖະບານ ກ່ຽວກັບການຮ່ວມມື 2 ຝ່າຍຫວຽດນາມ - ລາວ, ລາວ - ຫວຽດນາມ, ທ່ານ ຫງວຽນຊວນຟຸກ, ກຳມະການກົມການເມືອງ, ຮອງນາຍົກລັດຖະມົນຕີ, ປະທານຄະນະກຳມະການຮ່ວມມືຫວຽດນາມ - ລາວ ໄດ້ເຂົ້າຢ້ຽມຂ່ຳນັບເລຂາທິການໃຫຍ່, ປະທານປະເທດ, ນາຍົກລັດຖະມົນຕີ ແລະ ປະທານສະພາແຫ່ງຊາດລາວ. ທີ່ບັນດາການພົບປະ, ທ່ານຮອງນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ, ພັກ, ລັດ ແລະ ປະຊາຊົນຫວຽດນາມ ຖືເປັນສຳຄັນ ແລະ ໃຫ້ບຸລິມະສິດສູງສຸດ ໃນການປັບປຸງ ແລະ ເພີ່ມທະວີສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງຫວຽດນາມ - ລາວ. ທ່ານຮອງນາຍົກລັດຖະມົນຕີ ຢືນຢັນວ່າ, ຫວຽດນາມ ຍາມໃດກໍສະໜັບສະໜູນ ແລະ ເຮັດຈົນສຸດຄວາມສາມາດຂອງຕົນເພື່ອຊ່ວຍລາວ ຮັບບົດບາດໜ້າທີ່ເປັນປະທານອາຊຽນ ປີ 2016 ບັນລຸຜົນສຳເລັດ. ທ່ານຮອງນາຍົກລັດຖະມົນຕີ ຫງວຽນຊວນຟຸກ ໄດ້ແຈ້ງໃຫ້ບັນດາການນຳຂັ້ນສູງລາວ ຮັບຊາບກ່ຽວກັບສະພາບການຮ່ວມມືລະຫວ່າງຄະນະກຳມະການຮ່ວມມື 2 ປະເທດໃນປີ 2015 ແລະ ບັນດາເນື້ອໃນຕົ້ນຕໍ່ທີ່ 2 ຝ່າຍຈະປຶກສາຫາລືທີ່ກອງປະຊຸມຄັ້ງທີ 38 ຄະນະກຳມະການລະຫວ່າງລັດຖະບານກ່ຽວກັບການຮ່ວມມືລະຫວ່າງຫວຽດນາມ - ລາວ, ລາວ - ຫວຽດນາມ, ຕີລາຄາກ່ຽວກັບສະພາບປະຕິບັດສັນຍາຮ່ວມມືຫວຽດນາມ - ລາວ ໄລຍະ 2011 – 2015, ວາງອອກທິດທາງໜ້າທີ່ຮ່ວມມືໃຫ້ໄລຍະ 2016 – 2020.
ສ່ວນບັນດາການນຳຂອງສປປລາວ ຢືນຢັນວ່າ, ພັກ, ລັດລາວ ຕີລາຄາສູງການຮ່ວມມືຢ່າງແໜ້ນແຟ້ນ ແລະ ນັບມື້ນັບມີປະສິດທິຜົນຂອງ 2 ຄະນະກຳມະການ 2 ປະເທດ ແລະ ສະແດງຄວາມເຊື່ອໝັ້ນວ່າ, ກອງປະຊຸມຄັ້ງທີ 38 ຄັ້ງນີ້ ຈະບັນລຸຜົນສຳເລັດຢ່າງດີງາມ, ປະກອບສ່ວນຊຸກຍູ້ການພົວພັນຮ່ວມມືຮອບດ້ານລະຫວ່າງ 2 ປະເທດຢ່າງແຮງ. ການນຳລາວ ສະເໜີໃຫ້ 2 ຄະນະກຳມະການຮ່ວມມື ຕັ້ງໜ້າຊີ້ນຳບັນດາກະຊວງ, ຂະແນງການ, ທ່ອງຖິ່ນ 2 ປະເທດ ຜັນຂະຫຍາຍບັນດາສັນຍາ, ຂໍ້ຕົກລົງທີ່ບັນລຸໄດ້ທີ່ກອງປະຊຸມຄັ້ງນີ້, ຂຸດຄົ້ນ ແລະ ເສີມຂະຫຍາຍບັນດາທ່າແຮງ, ຄວາມສາມາດບົ່ມຊ້ອນຮ່ວມມືຂອງແຕ່ລະປະເທດເປັນຢ່າງດີເພື່ອຮັບໃຊ້ການພັດທະນາຂອງແຕ່ລະປະເທດ.
ໃນຕອນບ່າຍວັນດຽວກັນ, ທ່ານຮອງນາຍົກລັດຖະມົນຕີ ຫງວຽນຊວນຟຸກ ໄດ້ໄປຢ້ຽມຢາມ ແລະ ໂອ້ລົມກັບພະນັກງານ, ພາລະກອນຂອງສະຖານທູດຫວຽດນາມ ປະຈຳລາວ.
(ແຫຼ່ງຄັດຈາກ VOV)


text:
ກອງປະຊຸມໃຫຍ່ຄັ້ງທີ II ຂອງກຳມະບານຮາກຖານ ພະແນກ ໄປສະນີ, ໂທລະຄົມມະນາຄົມ ແລະ ການສື່ສານ ແຂວງອຸດົມໄຊ, ໄດ້ໄຂຂຶ້ນຢ່າງເປັນທາງການ ໃນຕອນບ່າຍ ເວລາ 14:00 ນາທີ ຂອງວັນທີ 23 ພະຈິກ 2017 ຢູ່ທີ່ຫ້ອງປະຊຸມ ຂອງ ພະແນກດັ່ງກ່າວ. ໂດຍການເປັນປະທານຂອງ ສະຫາຍ ສີໄວ ອິນທະວົງ ປະທານກຳມະບານຮາກຖານໜ່ວຍ ພະແນກ ປທສ, ໃຫ້ກຽດເຂົ້າຮ່ວມກອງປະຊຸມໃນຄັ້ງນີ້ມີ ສະຫາຍ ສົມສັກ ຄຳລ້ານ ຮອງປະທານກຳມະບານ ແຂວງ, ສະຫາຍ ສົມບຸນ ມະນີ ຮອງເລຂາຄະນະພັກຮາກຖານ ຮອງຫົວໜ້າ ພະແນກ ປທສ ແຂວງ, ນາງ ປິ່ນຄຳ ອຸ່ນລະຄອນ ຄະນະພັກຮາກຖານ, ປະທານສະຫະພັນແມ່ຍີງໜ່ວຍ ພະແນກ ປທສ, ສະຫາຍ ພວງແກ້ວ ບຸບຜາພອນ ເລຂາໜ່ວຍຊາວໜຸ່ມ ພະແນກ ປທສ ແຂວງ, ມີແຂກເຊີນຈາກ ບໍລິສັດ ລັດລັດວິສາຫະກິດໄປສະນີລາວ, ບໍລິສັດລັດວິສາຫະກິດລາວໂທລະຄົມ, ລັດວິສາຫະກິດອີທີແອວ ມະຫາຊົນ ສາຂາ ອຸດົມໄຊ, ບໍລິສັດສະຕາໂທລະຄົມ ຕະຫລອດຮອດ ພະນັກງານ ລັດຖະກອນພາຍໃນພະແນກ ປທສ ແຂວງ ເຂົ້າຮ່ວມທັງໝົດ 26 ສະຫາຍ, ຍິງ 10 ສະຫາຍ.
ກອງປະຊຸມໄດ້ຜ່ານຮ່າງບົດລາຍງານການເມືອງທັງສອງພາກ ຂອງໜ່ວຍກຳມະບານຮາກຖານ ພະແນກ ໄປສະນີ, ໂທລະຄົມມະນາຄົມ ແລະ ການສື່ສານ ແຂວງອຸດົມໄຊ ແລະ ໄດ້ຕີລາຄາຄືນສະພາບລວມການຈັດຕັ້ງປະຕິບັດແຜນການເຄຶ່ອນໄຫວວຽກງານຂອງໜ່ວຍ ໃນໄລຍະ 3 ປີ ຜ່ານມາ ແຕ່ປີ 2014 – 2017 ໂດຍສະເພາະແມ່ນບັນດາຜົນງານອັນພົ້ນເດັ່ນທີ່ຍາດມາໄດ້ເຊັ່ນ: ດ້ານວຽກງານການເມືອງ - ແນວຄິດ ແລະ ສື່ມົນຊົນ, ວຽກງານຈັດຕັ້ງ - ກວດກາ,ວຽກງານປົກປ້ອງສິດຜົນປະໂຫຍດອັນຊອບທຳຂອງສະມາຊິກກຳມະບານ, ວຽກງານຂະບວນການແຂ່ງຂັນ, ຍ້ອງຍໍ ແລະ ວິຊາສະເພາະ. ແລະ ໄດ້ວາງແຜນການເຄື່ອນໄຫວຂອງກຳມະບານຮາກຖານ ພະແນກ ປທສ ແຂວງ ປີ 2017 – 2020.
ກອງປະຊຸມໄດ້ຜ່ານຂໍຕົກລົງ 5 ເປັນເຈົ້າ ແລະ ມອບໃບຍ້ອງຍໍ ປະຈຳປີ 2017 ໃຫ້ແກ່ພະນັກງານຜູ້ທີ່ມີຜົນງານດີເດັ່ນ ປະເພດ 1 ຈຳນວນ 23 ສະຫາຍ, ຍິງ 10 ສະຫາຍ ແລະ ປະເພດ 2 ຈຳນວນ 2 ສະຫາຍ ຍິງ 2 ສະຫາຍ.
ຈາກນັ້ນ ກອງປະຊຸມ ໄດ້ຜ່ານມາດຖານເງື່ອນໄຂຜູສະໝັກ ແລະ ຜ່ານຂໍ້ຕົກລົງ ຮັບຮອງເອົາລາຍຊື່ຜູ້ສະໝັກ ເພື່ອເລືອກເອົາ ຄະນະກຳມະບານ ຊຸດໃໝ່, ເຊີ່ງປະກອບມີ ຜູ້ສະໝັກທັງໝົດ 5 ສະຫາຍ, ຍິງ 2 ສະຫາຍ. ກອງປະຊຸມຄັ້ງປະຖົມມະລຶກຂອງຄະນະກຳມະບານຮາກຖານ ເຫັນດີເປັນເອກະພາບເລືອກເອົາຄະນະກຳມະບານຮາກຖານ ຊຸດໃໝ່ຈຳນວນ 3 ສະຫາຍ, ຍິງ 1 ສະຫາຍ ເພື່ອສືບຕໍ່ຊີ້ນຳ - ນຳພາໃນຕໍ່ໜ້າດັ່ງນີ້:
- ສະຫາຍ ສີໄວ ອິນທະວົງ ເປັນປະທານກຳມະບານຮາກຖານ.
- ສະຫາຍ ນ. ຈິດສາຄອນ ສົມຈະເລີນ ເປັນຮອງປະທານກຳມະບານຮາກຖານ.
- ສະຫາຍ ເຊັງລີ ເຊຍເຢ້ ເປັນຄະນະກຳມະບານຮາກຖານ.
ຮັບຮອງເອົາບັນດາສະຫາຍຜູ້ທີ່ເຮັດວຽກງານກວດກາຂອງຄະນະກຳມະບານຮາກຖານຄື:
1. ສະຫາຍ ນ. ຈິດສາຄອນ ສົມຈະເລີນ ເປັນປະທານກວດກາຄະນະກຳມະບານຮາກຖານ.
2. ສະຫາຍ ນ. ສຸລິຍະ ເສດສົງຄາມ ເປັນຮອງປະທານກວດກາຄະນະກຳມະບານຮາກຖານ.
ໃນຕອນທ້າຍກອງປະຊຸມສະຫາຍ ສົມສັກ ຄຳລ້ານ ຮອງປະທານກຳມະບານແຂວງ, ໄດ້ມີຄຳເຫັນໂອ້ລົມຕໍ່ກອງປະຊຸມ ກ່ອນອື່ນໝົດທ່ານໄດ້ຍ້ອງຍໍຊົມເຊີຍຕໍ່ກັບຜົນງານການເຄື່ອນໄຫວຂອງໜ່ວຍກຳມະບານຮາກຖານ ພະແນກ ປທສ ແຂວງ ທີ່ຍາດມາໄດ້ໃນໄລຍະ 03 ປີ ຜ່ານມາ ແລະ ໄດ້ຮຽກຮ້ອງມາຍັງຄະນະໜ່ວຍກຳມະບານຮາກຖານ ຊຸດໃໝ່, ຈົ່ງເຊີດຊູຄວາມເປັນແບບຢ່າງນຳໜ້າໃນທຸກດ້ານ, ນຳພາສະມາຊິກປະຕິບັດມະຕິກອງປະຊຸມໃຫຍ່ຄັ້ງນີ້ ໃຫ້ປະກົດຜົນເປັນຈິງ ພ້ອມກັນນີ້ກໍ່ຮຽກຮ້ອງມາຍັງສະມະຊິກກຳມະບານຮາກຖານ ຈົ່ງເຊີດຊູນ້ຳໃຈຮັກຊາດ, ເສີມຂະຫຍາຍມານະຈິດບາກບັ່ນບຸກບືນເຂົ້າໃນການປະຕິບັດ 2 ໜ້າທີ່ຍຸດທະສາດຢ່າງໜັກແໜ້ນ, ນຳພາໃນການສ້າງສາພັດທະນາປະເທດຊາດ ໃຫ້ມັ່ງຄັ່ງເຂັ້ມແຂງ, ສະມະຊິກ - ພະນັກງານຮັ່ງມີຜາສຸກ, ມີຄວາມສາມັກຄີປອງດອງ ແລະ ກ້າວໜ້າຢ່າງບໍ່ຢຸດຍັ້ງ.
ກອງປະຊຸມໄດ້ດຳເນີມາເປັນເວລາ 1 ຕອນ ກໍ່ໄດ້ສິ້ນສຸດລົງດ້ວຍຜົນສຳເລັດອັນຈົບງາມ.


text:
ການນຳລາວຕີລາຄາສູງໝາກຜົນແຫ່ງການຮ່ວມມືລະຫວ່າງ 2 ກະຊວງຍຸຕິທຳຫວຽດນາມ ແລະ ລາວ
ທ່ານນາຍົກລັດຖະມົນຕີ ລາວ ທອງສິງ ທຳມະວົງ
ຕ້ອນຮັບທ່ານ ຮ່າຮຸ່ງເກື່ອງ
(ພາບ: moj.gov.vn)
ຕອນເຊົ້າວັນທີ 25/12, ຢູ່ສຳນັກງານຫ້ອງວ່າການລັດຖະບານ ລາວ, ທ່ານນາຍົກລັດຖະມົນຕີ ລາວ ທອງສິງ ທຳມະວົງ ໄດ້ໃຫ້ການຕ້ອນຮັບຄະນະຜູ້ແທນຂັ້ນສູງກະຊວງຍຸຕິທຳ ຫວຽດນາມ ໂດຍທ່ານ ຮ່າຮຸ່ງເກື່ອງ ລັດຖະມົນຕີວ່າການກະຊວງຍຸຕິທຳ ຫວຽດນາມ ນຳໜ້າ ພວມມີການຢ້ຽມຢາມ ແລະ ເຮັດວຽກຢູ່ ລາວ. ທີ່ການຕ້ອນຮັບ, ທ່ານ ລັດຖະມົນຕີ ຮ່າຮຸ່ງເກື່ອງ ໃຫ້ຮູ້ວ່າ: ກະຊວງຍຸຕິທຳ ຫວຽດນາມ ພ້ອມແລ້ວທີ່ຈະໜູນຊ່ວຍວຽກງານກໍ່ສ້າງແຫຼ່ງຊັບພະຍາກອນມະນຸດ, ພິເສດແມ່ນແຫຼ່ງຊັບພະຍາກອນມະນຸດຄຸນນະພາບສູງໃນຂົງເຂດກົດໝາຍ ແລະ ຍຸຕິທຳ ໃຫ້ລາວ. ທ່ານລັດຖະມົນຕີ ຮ່າຮຸ່ງເກື່ອງ ປາດຖະໜາວ່າ: ລັດຖະບານ ລາວ ສະໜັບສະໜູນກະຊວງຍຸຕິທຳ ລາວ ໃນການສົມທົບກັບກະຊວງຍຸຕິທຳ ຫວຽດນາມ ຜັນຂະຫຍາຍການປະຕິບັດໂຄງການນີ້ຢ່າງມີປະສິດທິຜົນ.
ສ່ວນທ່ານ ນາຍົກລັດຖະມົນຕີ ທອງສິງ ທຳມະວົງ ກໍ່ຕີລາຄາສູງໝາກຜົນແຫ່ງການຮ່ວມມືອັນດີງາມລະຫວ່າງກະຊວງຍຸຕິທຳ 2 ປະເທດໃນໄລຍະຜ່ານມາ, ປະກອບສ່ວນຊຸກຍູ້ການພົວພັນຮ່ວມມືແບບພິເສດຮອບດ້ານ ຫວຽດນາມ - ລາວ ໃນທຸກຂົງເຂດໃຫ້ນັບມື້ນັບເຂົ້າສູ່ລວງເລິກ, ແທດຈິງ ແລະ ມີປະສິດທະຜົນກ່ວາອີກ.
ໃນລະຫວ່າງວັນທີ 25 – 26/12, ທ່ານພົນເອກ ຟູ່ງກວາງແທງ ຮອງເລຂາຄະນະພັກການທະຫານສູນກາງ, ລັດຖະມົນຕີວ່າການກະຊວງປ້ອງກັນປະເທດ ນຳໜ້າຄະນະຜູ້ແທນຂັ້ນສູງທະຫານ ຫວຽດນາມ ຢ້ຽມຢາມມິດຕະພາບ ລາວ ຢ່າງເປັນທາງການ ຕາມຄຳເຊີນຂອງທ່ານພົນໂທ ແສງນວນ ໄຊຍະລາດ, ເລຂາສູນກາງພັກ, ລັດຖະມົນຕີວ່າການກະຊວງປ້ອງກັນປະເທດ ລາວ. ໃນໄລຍະເວລາຢ້ຽມຢາມ ແລະ ເຮັດວຽກຢູ່ ລາວ, ຄະນະຜູ້ແທນຂັ້ນສູງທະຫານ ຫວຽດນາມ ພົບປະເຈລະຈາກັບຄະນະຜູ້ແທນຂັ້ນສູງທະຫານປະຊາຊົນ ລາວ ແລະ ລົງນາມໃນແຜນການຮ່ວມມືປີ 2016 ລະຫວ່າງ 2 ກະຊວງປ້ອງກັນປະເທດ.
(ແຫຼ່ງຄັດຈາກ VOV)


text:
ນາຍົກລັດຖະມົນຕີ ຫງວຽນຊວນຟຸກ ຢ້ຽມຢາມບັນດາຄອບຄົວເປົ້າໝາຍນະໂຍບາຍແຂວງເກີນເທີ
ທ່ານ ຫງວຽນຊວນຟຸກ ຢ້ຽມຢາມບັນດາຄອບຄົວເປົ້າໝາຍນະໂຍບາຍແຂວງ ເກີນເທີ
(ພາບ:VGP/ກວາງຮ໋ຽວ)
ເນື່ອງໃນໂອກາດສະເຫຼີມສະຫຼອງ 69 ປີແຫ່ງວັນທະຫານເສຍອົງຄະ - ນັກຮົບເສຍສະຫຼະຊີວິດເພື່ອຊາດ, ຕອນບ່າຍວັນທີ 22/7, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ລົງຢ້ຽມຢາມ, ມອບຂອງຂວັນໃຫ້ບັນດາຄອບຄົວເປົ້າໝາຍນະໂຍບາຍຢູ່ນະຄອນ ເກີນເທີ. ຢື້ຢາມຖາມຂ່າວ ແລະ ມອບຂອງຂວັນໃຫ້ບັນດາຄອບຄົວເປົ້າໝາຍນະໂຍບາຍ, ທ່ານນາຍົກລັດຖະມົນຕີ ສະແດງຄວາມປາດຖະໜາຢາກໃຫ້ບັນດາສະມາຊິກໃນຄອບຄົວເປົ້າໝາຍນະໂຍບາຍຍາມໃດກໍ່ຮັກສາ , ເສີມຂະຫຍາຍມູນເຊື້ອປະຕິວັດ, ດຳລົງຊີວິດເປັນແບບຢ່າງ, ສືບຕໍ່ມີບັນດາການປະກອບສ່ວນລະອຽດ, ແທດຈິງພ້ອມກັບຄະນະພັກ, ອຳນາດການປົກຄອງ, ປະຊາຊົນທ້ອງຖິ່ນກໍ່ສ້າງ, ພັດທະນາບ້ານເກີດເມືອງນອນ. ທ່ານນາຍົກລັດຖະມົນຕີສະເໜີໃຫ້ຄະນະພັກແຂວງ, ອຳນາດການປົກຄອງ, ແນວໂຮມປະເທດຊາດ, ບັນດາອົງການຈັດຕັ້ງມະຫາຊົນຢູ່ທ້ອງຖິ່ນເອົາໃຈໃສ່, ລະດົມກຳລັງໃຈ, ເບິ່ງແຍງດູແລຊີວິດທາງດ້ານວັດຖຸ, ຈິດໃຈໃຫ້ບັນດາຄອບຄົວເປົ້າໝາຍນະໂຍບາຍ, ຜູ້ມີຄຸນງາມຄວາມດີຢູ່ທ້ອງຖິ່ນເປັນປະຈຳ.
(ແຫຼ່ງຄັດຈາກ VOV)


text:
ມື້ວານນີ້, ກະຊວງ ປກສ ໄດ້ຈັດກອງປະຊຸມເປີດກວ້າງທາບທາມຮ່າງດຳລັດ ວ່າດ້ວຍການຄຸ້ມຄອງວຽກງານວິສາຫະກິດຮັກສາຄວາມປອດໄພ ເພື່ອຄົ້ນຄວ້າປັບປຸງຮ່າງດຳລັດດັ່ງກ່າວໃຫ້ມີຄວາມຖືກຕ້ອງ, ສອດຄ່ອງ ແລະ ມີເນື້ອໃນສົມບູນຂຶ້ນກວ່າເກົ່າ, ເປັນປະທານໂດຍ ພັອ ກຽງຄຳ ອິນແພງທະວົງ ຮອງຫົວໜ້າຫ້ອງວ່າການ ກະຊວງ ປກສ ທັງເປັນຄະນະຊີ້ນຳການສ້າງດຳລັດ ກະຊວງ ປກສ, ມີບັນດາກົມກອງອ້ອມຂ້າງກະຊວງ ແລະ ຄະນະຮັບຜິດຊອບສ້າງຮ່າງດຳລັດ ເຂົ້າຮ່ວມ.
ພັອ ກຽງຄຳ ອິນແພງທະວົງ ກ່າວວ່າ: ກອງປະຊຸມທາບທາມໃນຄັ້ງນີິ້, ເພື່ອເປັນການລະດົມຄຳຄິດ, ຄຳເຫັນໃສ່ຮ່າງດຳລັດສະບັບດັ່ງກ່າວ, ເຮັດໃຫ້ມີເນື້ອໃນໜັກແໜ້ນ, ຮັດກຸມ, ຄົບຖ້ວນອຸດົມສົມບູນ ແລະ ຖືກຕ້ອງສອດຄ່ອງກັບກົດໝາຍລະບຽບການທັງຮັບປະກັນທາງດ້ານວຽກງານວິຊາສະເພາະ, ຕາມແຜນການຄາດກະແລ້ວ ດຳລັດສະບັບດັ່ງກ່າວແມ່ນຈະໄດ້ເຂົ້າຜ່ານກອງປະຊຸມລັດຖະບານຕາມກຳນົດພາຍໃນເດືອນສິງຫາ ປີ 2018 ນີ້.
ຮ່າງດຳລັດວ່າດ້ວຍການຄຸ້ມຄອງວຽກງານວິສາຫະກິດຮັກສາຄວາມປອດໄພ ສະບັບນີ້ ເປັນສະບັບສ້າງໃໝ່ ປະກອບມີ 16 ໝວດ ແລະ 72 ມາດຕາ ເຊິ່ງເປັນບ່ອນອີງໃຫ້ແກ່ການຮັກສາຄວາມສະຫງົບ ແລະ ຄວາມເປັນລະບຽບຮຽບຮ້ອຍຢູ່ໃນສະຖານທີ່ບໍລິການຮັກສາຄວາມປອດໄພ ແລະ ການປ້ອງກັນ ເພາະເຫັນວ່າຍັງຂາດຄວາມຮັບຜິດຊອບ ແລະ ບໍ່ເດັດຂາດ ເຊິ່ງສົ່ງຜົນກະທົບໃຫ້ຜູ້ໃຊ້ບໍລິການເປັນຈຳນວນຫຼວງຫຼາຍ ໄດ້ຮັບຜົນກະທົບທາງດ້ານຄວາມສະຫງົບ; ອີກດ້ານໜຶ່ງດ້ານບັນດານິຕິກຳທີ່ມີຍັງບໍ່ກຳນົດລະອຽດ ເຮັດໃຫ້ມີຊ່ອງວ່າງໃນການຈັດຕັ້ງປະຕິບັດແຕ່ເນື່ອງຈາກວ່າການເຕີບໃຫຍ່ຂະຫຍາຍຕົວທາງດ້ານເສດຖະກິດ-ສັງຄົມ, ປະເທດຊາດມີການພັດທະນາທີ່ຕິດພັດກັບຄວາມໝັ້ນຄົງຂອງຊາດ, ຄວາມສະຫງົບ ແລະ ຄວາມເປັນລະບຽບຮຽບຮ້ອຍທາງດ້ານສັງຄົມ ຈຶ່ງມີການສ້າງຕັ້ງຫົວໜ່ວຍທຸລະກິດຮັກສາຄວາມປອດໄພຂຶ້ນເປັນຈຳນວນຫຼາຍ ເພື່ອປະກອບສ່ວນຊ່ວຍເຈົ້າໜ້າທີ່ກຳລັງປະກອບອາວຸດໃນການເຮັດໜ້າທີ່ຮັກສາຄວາມສະຫງົບ ໃນການປ້ອງກັນເວນຍາມ, ບຸກຄົນສຳຄັນ, ສຳນັກງານ, ອົງການ, ສະຖານທີ່ສຳຄັນຕ່າງໆລວມທັງວັດຖຸ-ຊັບສິນມີຄ່າ; ສະນັ້ນ, ຈຶ່ງມີຄວາມຈຳເປັນຕ້ອງໄດ້ສ້າງຮ່າງດຳລັດສະບັບນີ້ຂຶ້ນມາເພື່ອຮອງຮັບ ແລະ ເປັນບ່ອນອີງໃຫ້ແກ່ການຈັດຕັ້ງເຄື່ອນໄຫວວຽກງານດັ່ງກ່າວ.
ໂຄສະນາ


text:
Festival ມໍຣະດົກ ກວາງນາມ: ງານມະໂຫລານຂັບຈ່ອຍ ແລະ ສະແດງມໍຣະດົກວັດທະນະທຳບໍ່ເປັນວັດຖຸຂອງມວນມະນຸດ
ງານມະໂຫລານແມ່ນໂອກາດເພື່ອເຕົ້າໂຮມ ແລະ ເຊີດຊູບັນດາຄຸນຄ່າຂອງມໍຣະດົກ ທີ່ບໍ່ເປັນວັດຖຸຕາງໜ້າໃຫ້ມວນມະນຸດ. ຜ່ານນັ້ນ, ແນະນຳ, ໂຄສະນາເຖິງມະຫາຊົນ ແລະ ແຂກທ່ອງທ່ຽວພາຍໃນ ແລະ ຕ່າງປະເທດ
ນັກສິລະປິນ ນະຄອນ ໂຮ່ຈີມິນ ສະແດງທີ່ງານບຸນ
ໃນຂອບເຂດການເຄື່ອນໄຫວ “Festival ມໍຣະດົກ ກວາງນາມ” ຄັ້ງທີ 6 ປີ 2017, ຕອນຄ່ຳວັນທີ 10 ມິຖຸນາ, ຢູ່ສະໜາມຫຼວງຫາດຊາຍທະເລ ຕາມແທງ, ນະຄອນ ຕາມກີ່, ຄະນະກຳມະການປະຊາຊົນແຂວງ ກວາງນາມ, ກະຊວງວັດທະນະທຳ ກິລາ ແລະ ທ່ອງທ່ຽວ ໄດ້ສົມທົບກັນໄຂລາຍການສະແດງຂັບຈ່ອຍ ແລະ ວັດທະນະທຳທີ່ບໍ່ເປັນວັດຖຸຕາງໜ້າໃຫ້ມວນມະນຸດ. ງານມະໂຫລານແມ່ນໂອກາດເພື່ອເຕົ້າໂຮມ ແລະ ເຊີດຊູບັນດາຄຸນຄ່າຂອງມໍຣະດົກ ທີ່ບໍ່ເປັນວັດຖຸຕາງໜ້າໃຫ້ມວນມະນຸດ. ຜ່ານນັ້ນ, ແນະນຳ, ໂຄສະນາເຖິງມະຫາຊົນ ແລະ ແຂກທ່ອງທ່ຽວພາຍໃນ ແລະ ຕ່າງປະເທດ, ປະກອບສ່ວນຍົກສູງຄວາມຮູ້ຂອງປະຊາຄົມໃນການພັດທະນາວັດທະນະທຳທ່ອງທ່ຽວຕິດພັນກັບການອະນຸລັກຮັກສາມໍຣະດົກວັດທະນະທຳບໍ່ເປັນວັດຖຸ. ທ່ານ ຮິ່ງແຄ໋ງຕ່ວານ, ຮອງປະທານຄະນະກຳມະການປະຊາຊົນແຂວງ ກວາງນາມ, ໃຫ້ຮູ້ວ່າ:
“ນີ້ແມ່ນໂອກາດເພື່ອພົວພັນແລກປ່ຽນວັດທະນະທຳສິລະປະລະຫວ່າງບັນດາແຂວງ, ນະຄອນໃນທົ່ວປະເທດ ໃນບັນດາການເຄື່ອນໄຫວຂອງ Festival ວິວັດການມໍຣະດົກ ກວາງນາມຄັ້ງທີ 6. ດ້ວຍຄວາມຮັບຜິດຊອບ, ອາລົມຈິດ, ການຮັກສາ ເສີມຂະຫຍາຍຄຸນຄ່າບໍ່ເປັນວັດຖຸ, ການເຂົ້າຮ່ວມອຸທິດສ່ວນຢ່າງສຸດຈິດສຸດໃຈດ້ວຍຄວາມຮັກ ແລະ ຄວາມເມົາມົວກັບສິລະປະ, ບັນດານັກສີລະປິນ, ນັກສະແດງ ທີ່ມາຈາກ 16 ແຂວງ, ນະຄອນໃນທົ່ວປະເທດຈະນຳມາໃຫ້ງານມະໂຫລານບັນຍາກາດເບີກບານມ່ວນຊື່ນ ແລະ ມີສີສັນຫຼາກຫຼາຍຂອງມໍຣະດົກ.”
ງານມະໂຫລານຈະແກ່ຍາວຮອດວັນທີ 13 ມິຖຸນາ.
(ແຫຼ່ງຄັດຈາກ VOV)


text:
ທ່ານ ຫງວຽນຈີ໋ຢຸງ ພົບປະກັບທ່ານ Ricardo Cabrisas
(ພາບ: TTXVN)
ໂດຍໄດ້ຮັບຄຳເຊີນຂອງທ່ານລັດຖະມົນຕີກະຊວງການຄ້າຕ່າງປະເທດ ແລະ ການລົງທຶນຕ່າງປະເທດ ກູບາ Rodrigo Malmierca, ທ່ານລັດຖະມົນຕີກະຊວງແຜນການ ແລະ ການລົງທຶນ ຫວຽດນາມ ຫງວຽນຈີ໋ຢຸງ ມີການຢ້ຽມຢາມ ແລະ ເຮັດວຽກຢູ່ ກູບາ ໃນລະຫວ່າງວັນທີ 13 – 15/09. ໃນໄລຍະເວລາຢູ່ຢ້ຽມຢາມ, ຄຽງຂ້າງການເຈລະຈາກັບທ່ານລັດຖະມົນຕີ Malmierca ແລ້ວ, ທ່ານລັດຖະມົນຕີ ຫງວຽນຈີ໋ຢຸງ ຍັງມີການພົບປະກັບທ່ານ Ricardo Cabrisas ຮອງປະທານສະພາລັດຖະມົນຕີທັງເປັນລັດຖະມົນຕີກະຊວງເສດຖະກິດ ແລະ ແຜນການ ກູບາ, ພົບປະກັບທ່ານ Manuel Marrero ລັດຖະມົນຕີກະຊວງທ່ອງທ່ຽວ. ໃນ ການພົບປະຕ່າງໆ, 2 ຝ່າຍເນັ້ນໜັກເຖິງບັນດາສັນຍາປົກປ້ອງການລົງທຶນ (1995) ແລະ ສັນຍາຫຼີກລ້ຽງການເກັບພະສີຊ້ອນ (2002) ເປັນພື້ນຖານໝັ້ນຄົງ ເພື່ອໃຫ້ 2 ປະເທດນຳການພົວພັນຮ່ວມມືເສດຖະກິດເຂົ້າສູ່ລວງເລິກ. 2 ຝ່າຍເຫັນດີເປັນເອກະສັນແລກປ່ຽນບົດຮຽນເປັນປະຈຳກ່ຽວກັບການປັບປຸງລະບອບກົດໝາຍ, ຮູບແບບພັດທະນາເສດຖະກິດ, ດຶງດູດ ແລະ ຄຸ້ມຄອງການລົງທຶນໂດຍກົງຈາກຕ່າງປະເທດ ແລະ ບົດຮຽນກ່ຽວກັບການພັດທະນາການທ່ອງທ່ຽວ; ພ້ອມທັງສົ່ງເສີມການລົງທຶນ, ໜູນຊ່ວຍປະຊາຄົມວິສາຫະກິດ 2 ປະເທດລົງທຶນ ແລະ ດຳເນີນທຸລະກິດຢູ່ປະເທດຂອງກັນ ໃນ 12 ຂົງເຂດທີ່ມີຄວາມສາມາດບົ່ມຊ້ອນໃນການຮ່ວມມືລະຫວ່າງ 2 ຝ່າຍ.
(ແຫຼ່ງຄັດຈາກ VOV)


text:
ການໂອ້ລົມສົນທະນາ Shangri –La16: ເຊີດຊູກົດໝາຍສາກົນໃນການແກ້ໄຂບັນດາສິ່ງທ້າທາຍຕໍ່ຄວາມໝັ້ນຄົງໃນພາກພື້ນ
ການໂອ້ລົມສົນທະນາ Shangri –La 16 ໄຂຂຶ້ນໃນຕອນຄ່ຳວັນທີ 2 ມິຖຸນາ ຢູ່ ສິງກະໂປ ດ້ວຍການເຂົ້າຮ່ວມຂອງການນຳກະຊວງປ້ອງກັນປະເທດ, ນັກຊ່ຽວຊານກ່ຽວກັບຄວາມໝັ້ນຄົງສາກົນທີ່ມາຈາກປະມານ 40 ປະເທດ.
ຜູ້ແທນ ຫວຽດນາມ ເຂົ້າຮ່ວມກອງປະຊຸມ ການໂອ້ລົມສົນທະນາ Shangri –La 16
(ພາບ: Quỳnh Hoa- Thanh Huyền/VOV)
ຕອນເຊົ້າວັນທີ 3 ມິຖຸນາ, ທີ່ວາລະປະຊຸມຄົບຄະນະດ້ວຍຫົວຂໍ້ວ່າ “ອາເມລິກາ ແລະ ຄວາມໝັ້ນຄົງ ອາຊີ - ປາຊີຟິກ”, ໄດ້ສະແດງທັດສະນະສຳລັບຄວາມໝັ້ນຄົງໃນພາກພື້ນ, ທ່ານລັດຖະມົນຕີກະຊວງປ້ອງກັນປະເທດ ອາເມລິກາ James Mattis ເນັ້ນໜັກວ່າ: ອາເມລິກາ ໃຫ້ຄຳໝັ້ນສັນຍາເຄົາລົບ ແລະ ຮັກສາຄວາມເປັນລະບຽບຮຽບຮ້ອຍສາກົນໂດຍອີງໃສ່ຫຼັກການ ແລະ ກົດໝາຍສາກົນ, ຮັບປະກັນຜົນປະໂຫຍດສະເໝີພາບຂອງທຸກໆປະເທດ, ນັບທັງບັນດາປະເທດນ້ອຍ. ກ່ຽວຂ້ອງເຖິງບັນຫາທະເລຕາເວັນອອກ, ທ່ານ Mattis ກໍ່ຊີ້ແຈ້ງວ່າ: ວໍຊິງຕັນ ບໍ່ຮັບຮູ້ການກະທຳໃຊ້ກຳລັງການທະຫານ ແລະ ຜັນຂະຫຍາຍອາວຸດຂອງ ຈີນ ຢູ່ບັນດາໂຄງສ້າງພູມສາດທີ່ຢຶດຄອງຜິດກົດໝາຍຢູ່ທະເລຕາເວັນອອກ. ໃນຂະນະນັ້ນ, ທ່ານນາງ Tomomi Inada, ລັດຖະມົນຕີກະຊວງປ້ອງກັນປະເທດ ຍີ່ປຸ່ນ ຖືວ່າ: ຄຳຕັດສິນຂອງສານອະນຸຍາໂຕຕຸລາການສຳລັບກໍລະນີ ຟີລິບປິນ ຮ້ອງຟ້ອງ ຈີນ ຕ້ອງມີດຄຸນຄ່ານິຕິທຳ ແລະ ມີລັກສະນະຜູກຮັດສຳລັບບັນດາຝ່າຍກ່ຽວຂ້ອງ.
(ແຫຼ່ງຄັດຈາກ VOV)


text:
ກອງປະຊຸມສະໄໝສາມັນເທື່ອທີ 4 ສະພາແຫ່ງຊາດ ລາວ ຊຸດທີ 8 ດຳເນີນແຕ່ວັນທີ 16 ຕຸລາ - 17 ພະຈິກ ຢູ່ນະຄອນຫລວງ ວຽງຈັນ ລາວ.
ກອງປະຊຸມສະໄໝສາມັນເທື່ອທີ 4 ສະພາແຫ່ງຊາດ ລາວ ຊຸດທີ 8
ກອງປະຊຸມສະໄໝສາມັນຄັ້ງນີ້ ສຸມໃສ່ປຶກສາຫາລື ແລະ ຕັດສິນບັນດາບັນຫາສຳຄັນຂອງປະເທດລາວ; ພິຈາລະນາ ແລະ ຮັບຮອງເອົາບົດລາຍງານການຈັດຕັ້ງປະຕິບັດແຜນການພັດທະນາເສດຖະກິດ - ສັງຄົມ, ແຜນງົບປະມານ, ການເງິນ 2017 ແລະ ທິດທາງໜ້າທີ່ປີ 2018; ພິຈາລະນາ ແລະ ຮັບຮອງເອົາບົດລາຍງານການຈັດຕັ້ງປະຕິບັດແຜນການພັດທະນາການທ່ອງທ່ຽວໃນໄລຍະຜ່ານມາ, ທິດທາງປີ 2018 ເພື່ອຂ່ຳນັບຮັບຕ້ອນປີທ່ອງທ່ຽວ ລາວ, ທີ 3 ແມ່ນພິຈາລະຈາ ແລະ ຮັບຮອງເອົາບົດລາຍງານການຈັດຕັ້ງປະຕິບັດການເຄື່ອນໄຫວວຽກງານປີ 2017 ແລະ ທິດທາງປີ 2018 ຂອງອົງການກວດກາລັດຖະບານ, ສານປະຊາຊົນສູງສຸດ, ອົງການໄອຍະການປະຊາຊົນສູງສຸດ, ຂອງສະພາແຫ່ງຊາດ. ພ້ອມກັນນັ້ນ ແມ່ນພິຈາລະນາ ແລະ ຮັບຮອງເອົາການປັບປຸງ ແລະ ສ້າງກົດໝາຍໃໝ່ 16 ສະບັບ ທີ່ກ່ຽວຂ້ອງເຖິງຂົງເຂດເສດຖະກິດສັງຄົມ, ປົກປ້ອງກົດໝາຍ, ນອກຈາກນັ້ນ ທີ່ກອງປະຊຸມສະໄໝສາມັນຄັ້ງນີ້ ສະພາແຫ່ງຊາດ ກໍ່ໄດ້ຮັບຟັງການອະພິປາຍກ່ຽວກັບການປັບປຸງບູລະນະກົງຈັກຄຸ້ມຄອງລັດທຸກຂັ້ນ, ການຄຸ້ມຄອງແຮງງານ ລາວ ຢູ່ພາຍໃນປະເທດ ແລະ ຕ່າງປະເທດຂອງລັດຖະບານ ແລະ ບັນຫາອື່ນໆອີກດ້ວຍ.
(ແຫຼ່ງຄັດຈາກ VOV)


text:
ພິທີໄຂກອງປະຊຸມຄັ້ງທີ 11 ຄະນະບໍລິຫານງານສູນກາງພັກ ຊຸດທີ 11
(ກອງປະຊຸມຄັ້ງທີ 11 ຄະນະບໍລິຫານງານສູນກາງພັກຊຸດທີ 11)
ຕອນເຊົ້າວັນທີ 4/5, ຢູ່ ຮ່າໂນ້ຍ ໄດ້ໄຂກອງປະຊຸມຄັ້ງທີ 11 ຄະນະບໍລິຫານງານສູນກາງພັກຊຸດທີ 11. ທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ ຫງວຽນຟູຈ້ອງ ເປັນປະທານວາລະປະຊຸມ. ທີ່ກອງປະຊຸມຄັ້ງນີ້, ຄະນະບໍລິຫານງານສູນກາງພັກໄດ້ປຶກສາຫາລື ກ່ຽວກັບບັນດາບັນຫາທິດທາງວຽກງານບຸກຄະລາກອນຄະນະບໍລິຫານງານສູນກາງພັກຊຸດທີ 12, ຈຳນວນຜູ້ແທນເຂົ້າຮ່ວມກອງປະຊຸມໃຫຍ່ຊຸດທີ 12, ຮູບແບບການຈັດຕັ້ງອຳນາດການປົກຄອງທ້ອງຖິ່ນ, ໂຄງການທ່າອາກາດສະຍານສາກົນ ລອງແທ່ງ ແລະ ປະກອບຄຳເຫັນໃສ່ບົດລາຍງານບັນດາວຽກງານທີ່ສຳຄັນ ເຊິ່ງກົມການເມືອງໄດ້ແກ້ໄຂ ນັບແຕ່ຫຼັງກອງປະຊຸມສູນກາງຊຸດທີ 10 ມາຮອດປະຈຸບັນ.
ກ່າວຄຳເຫັນໄຂກອງປະຊຸມ, ທ່ານເລຂາທິການໃຫຍ່ ຫງວຽນຟຸຈ້ອງ ໄດ້ຍົກອອກບັນດາບັນຫາເພື່ອໃຫ້ສູນກາງສົນໃຈໃນວິວັດການຄົ້ນຄ້ວາ, ປຶກສາຫາລື ແລະ ຕັດສິນ. ກ່ຽວກັບທິດທາງວຽກງານບຸກຄະລາກອນຄະນະບໍລິຫານງານສູນກາງພັກຊຸດທີ 12, ທ່ານເລຂາທິການໃຫຍ່ ຫງວຽນຟຸຈ້ອງ ເນັ້ນໜັກວ່າ: ແຕ່ນີ້ມາຮອດກອງປະຊຸມໃຫຍ່ພັກທົ່ວປະເທດຄັ້ງທີ 12, ພ້ອມກັບການສືບຕໍ່ປະຕິບັດສຳເລັດບັນດາຮ່າງເອກະສານກອງປະຊຸມໃຫຍ່, ຄະນະບໍລິຫານງານສູນກາງຕ້ອງສຸມໃສ່ກະກຽມບຸກຄະລາກອນໃຫ້ກອງປະຊຸມໃຫຍ່ຕາມກົດລະບຽບພັກ. ນີ້ແມ່ນໜ້າທີ່ສຳຄັນທີ່ສຸດ, ຮຽກຮ້ອງຄະນະບໍລິຫານງານສູນກາງ ແລະ ກົມການເມືອງຕ້ອງກະກຽມຕາມຂັ້ນຕອນຢ່າງແໜ້ນແຟ້ນ ແລະ ເໝາະສົມກັບລະດັບຄວາມໄວ.
ຂ້າພະເຈົ້າສະເໜີໃຫ້ສະຫາຍກຳມະການສູນກາງແຕ່ລະຄົນຕ້ອງຮັບຮູ້ຄວາມໝາຍອັນໃຫຍ່ຫຼວງຂອງວຽກງານສຳຄັນນີ້ໃຫ້ຄົບຖ້ວນ, ສຸມໃສ່ປຶກສາຫາລື,ໄຈ້ແຍກ, ເຮັດໃຫ້ບັນດາເນື້ອໃນເລິກເຊິ່ງ,ເອົາໃສ່ໃຈຕື່ມອີກກ່ຽວກັບບັນຫາຫຍັງ,ໜ້າວຽກ ໃດ,ກຳມະການຄະນະບໍລິຫານງານສູນກາງພັກ, ກົມການເມືອງ, ຄະນະເລຂາປະຈຸບັນ ຕ້ອງມີຄຸນທາດການເມືອງທີ່ໝັ້ນຄົງ, ຢືດໝັ້ນຈຸດໝາຍເອກະລາດແຫ່ງຊາດ ແລະ ສັງຄົມນິຍົມ, ມີຄຸນສົມບັດ ແລະ ແບບແຜນການດຳລົງຊີວິດທີ່ປອດໃສ, ເປັນແບບຢ່າງ, ບໍ່ສໍ້ລາດບັງຫຼວງ, ບໍ່ສວຍໃຊ້ອຳນາດ, ມີສະຕິຮັກສາ ແລະ ປົກປັກຮັກສາຄວາມສາມັກຄີ, ຄວາມເປັນເອກະພາບໃນພັກ ແລະ ໄດ້ຮັບຄວາມໄວ້ເນື້ອເຊື່ອຈາກມະຫາຊົນ.
ສຳລັບບັນຫາຮູບແບບຈັດຕັ້ງອຳນາດການປົກຄອງທ້ອງຖິ່ນ, ທ່ານເລຂາທິການໃຫຍ່ ຫງວຽນຟູຈ້ອງ ຢືນຢັນ ການປ່ຽນໃໝ່, ການປັບປຸງຮູບແບບການຈັດຕັ້ງອຳນາດການປົກຄອງທ້ອງຖິ່ນ ແມ່ນບັນຫາທີ່ມີຄວາມໝາຍສຳຄັນທີ່ສຸດ ສຳລັບພາລະກິດແຫ່ງການປ່ຽນໃໝ່, ປັບປຸງ, ຍົກສູງຜົນສັກສິດ, ປະສິດທິຜົນການເຄື່ອນໄຫວຂອງລັດແຫ່ງອຳນາດນິຕິບັນຍັດສັງຄົມນິຍົມຫວຽດນາມ. ກົມການເມືອງຍື່ນສະເໜີຕໍ່ສູນກາງພັກສືບຕໍ່ພິຈາລະນາ, ໃຫ້ຄວາມເຫັນ, ເປັນຕົ້ນແມ່ນການເລືອກເຟັ້ນຮູບແບບການຈັດຕັ້ງອຳນາດການປົກຄອງທ້ອງຖິ່ນ ເພື່ອກຳນົດທິດໃຫ້ສະພາແຫ່ງຊາດພິຈາລະນາ, ປະກາດໃຊ້ກົດໝາຍວ່າດ້ວຍການຈັດຕັ້ງອຳນາດການປົກຄອງທ້ອງຖິ່ນທີ່ວາລະປະຊຸມຄັ້ງທີ 9, ສະພາແຫ່ງຊາດຫວຽດນາມຊຸດທີ່ 13 ໃກ້ຈະມາເຖິງ.
(ແຫຼ່ງຄັດຈາກ VOV)


text:
ຄະນະຜູ້ແທນການທະຫານຂັ້ນສູງຫວຽດນາມເຂົ້າຮ່ວມກອງປະຊຸມລັດຖະມົນຕີກະຊວງປ້ອງກັນປະເທດບັນດາປະເທດອາຊຽນ
ໂດຍໄດ້ຮັບຄຳເຊີນຂອງທ່ານ Delfin Lorenzana, ລັດຖະມົນຕີກະຊວງປ້ອງກັນປະເທດ ຟີລີບປີນ, ຄະນະຜູ້ແທນການທະຫານຂັ້ນສູງຫວຽດນາມ ໂດຍພົນເອກ ໂງຊວນລີກ, ລັດຖະມົນຕີກະຊວງປ້ອງກັນປະເທດ ຫວຽດນາມ ນຳຫນ້າ ຈະເຂົ້າຮ່ວມກອງປະຊຸມລັດຖະມົນຕີກະຊວງປ້ອງກັນປະເທດ ບັນດາປະເທດ ອາຊຽນ (ADMM) ຄັ້ງທີ 11,
ຄະນະຜູ້ແທນການທະຫານຂັ້ນສູງຫວຽດນາມເຂົ້າຮ່ວມກອງປະຊຸມລັດຖະມົນຕີກະຊວງປ້ອງກັນປະເທດ
ບັນດາປະເທດອາຊຽນ. ພາບ:vietnam+
ກອງປະຊຸມລັດຖະມົນຕີກະຊວງປ້ອງກັນປະເທດບັນດາປະເທດ ອາຊຽນ ເປີດກວ້າງ (ADMM+) ຄັ້ງທີ 4 ແລະ ຢ້ຽມຢາມ ສ. ຟີລີບປີນ ຢ່າງເປັນທາງການ ແຕ່ວັນທີ 23-27 ຕຸລາປີ 2017.
ເລື່ອງເຂົ້າຮ່ວມບັນດາກອງປະຊຸມດັ່ງກ່າວຂອງຄະນະຜູ້ແທນການທະຫານຂັ້ນສູງຫວຽດນາມ ແມ່ນສະແດງໃຫ້ເຫັນການເຂົ້າຮ່ວມຢ່າງຕັ້ງຫນ້າ, ເປັນເຈົ້າການ, ມີຄວາມຮັບຜິດຊອບຂອງຫວຽດນາມ ເຂົ້າໃນບັນດາຂົງເຂດຮ່ວມມືໃນຂອບເຂດ ADMM ແລະ ADMM+, ສືບຕໍ່ຜັນຂະຫຍາຍບັນດາຂໍ້ລິເລີ່ມຂອງຫວຽດນາມ ໃນຂອບເຂດຮ່ວມມືດ້ານປ້ອງກັນຊາດ ອາຊຽນ, ຢືນຢັນທີ່ຕັ້ງບົດບາດຂອງຫວຽດນາມ ສຳລັບພາກພື້ນ ແລະ ໂລກ ຜ່ານບັນດາການເຄື່ອນໄຫວ ຢູ່ ເວທີປາໄສຫລາຍຝ່າຍກໍຄືຊຸກຍູ້ຄວາມມານະພະຍາຍາມລວມ ເພື່ອແນໃສ່ຮັກສາສັນຕິພາບ, ສະຖຽນລະພາບ ແລະ ການພັດທະນາຢູ່ພາກພື້ນ.
(ແຫຼ່ງຄັດຈາກ VOV)


text:
ຫວຽດນາມ ແລະ ປາຣາກວາຍ ເພີ່ມທະວີການຮ່ວມມື
(VOVWORLD) -ທ່ານ ດັ້ງຊວນຢຸງ ເອກອັກຄະລັດຖະທູດ ຫວຽດນາມ ປະຈໍາ ອາກຊັງຕີນ, ຮັບຜິດຊອບທັງຢູ່ ອູຣູກວາຍ ແລະ ປາຣາກວາຍ ຫາກໍມີການເຮັດວຽກຢູ່ນະຄອນ Asuncion (ປະເທດ ປາຣາກວາຍ, ໃນລະຫວ່າງວັນທີ 10 – 12 ກໍລະກົດ) ເພື່ອແນໃສ່ຊຸກຍູ້ການພົວພັນຮ່ວມມືລະຫວ່າງຫວຽດນາມ ແລະ ປາຣາກວາຍ.
ໃນຂອບເຂດການຢ້ຽາມຢາມ, ທ່ານເອກອັກຄະລັດຖະທູດ ດັ້ງຊວນຢຸງ ໄດ້ມີການເຮັດວຽກກັບທ່ານ Federico Gonzalez ຮອງລັດຖະມົນຕີກະຊວງການຕ່າງປະເທດ ປາຣາກວາຍ. ສອງຝ່າຍໄດ້ແລກປ່ຽນກ່ຽວກັບຄວາມສາມາດບົ່ມຊ້ອນໃນການເປີດກວ້າງການຮ່ວມມື ກ່ຽວກັບດ້ານເສດຖະກິດ, ການຄ້າ ໂດຍສະເພາະແມ່ນໃນບາງຂົງເຂດທີ່ເປັນທ່າແຮງຂອງແຕ່ລະປະເທດ, ພ້ອມທັງເຫັນດີນໍາກັນ ຈະພິຈາລະນາຄວາມເປັນສາມາດ ຈັດຕັ້ງກອງປະຊຸມປຶກສາດ້ານການເມືອງຄັ້ງຕໍ່ໄປ ໃນຕົ້ນປີ 2019.
ທີ່ການເຮັດວຽກກັບກະຊວງອຸດສາຫະກໍາ ແລະ ການຄ້າ ປາຣາກວາຍ, ສອງຝ່າຍເຫັນດີເປັນເອກະພາບກັນວ່າ ໃນໄລຍະຈະມາເຖິງ, ກະຊວງອຸດສາຫະກໍາ ແລະ ການຄ້າ ປາຣາກວາຍ ຈະສ້າງຕັ້ງການພົວພັນຮ່ວມມືກັບອົງການສົ່ງເສີມການຄ້າຂອງ ຫວຽດນາມ ແລະ ພ້ອມກັນຮ່ວມມືກັບສະຖານທູດ ຫວຽດນາມ ປະຈໍາ ອາກຊັງຕີນ ຈັດຕັ້ງການເຄື່ອນໄຫວຕ່າງໆ ເພື່ອສົ່ງເສີມການໂຄສະນາ ຜະລິດຕະພັນຂອງແຕ່ລະປະເທດ ແລະ ຈັດຕັ້ງ ຄະນະວິສາຫະກິດຕ່າງໆ ໄປສໍາຫຼວດຕະຫຼາດ, ຊອກຫາກາລະໂອກາດ ແລະ ບັນດາຄູ່ຮ່ວມມືທີ່ມີຄວາມສາມາດບົ່ມຊ້ອນ.
ເນື່ອງໃນໂອກາດນີ້, ສະຖານທູດ ຫວຽດນາມ ກໍໄດ້ຈັດຕັ້ງ ການໂອ້ລົມສົນທະນາລະຫວ່າງຫວຽດນາມ - ປາຣາກວາຍ ໂດຍມີການເຂົ້າຮ່ວມຂອງຜູ້ຕາງໜ້າຈາກບັນດາກະຊວງ, ຂະແໜງການ, ສະຫະສະມາຄົມ ແລະ ວິສາຫະກິດ ປາຣາກວາຍ ເປັນຈໍານວນຫຼວງຫຼາຍ.


text:
ທ່ານລັດຖະມົນຕີກະຊວງຕຳຫລວດຫວຽດນາມ ເຈີ່ນດ້າຍກວາງ ຕ້ອນຮັບຄະນະຜູ້ແທນກະຊວງຕຳຫລວດຈີນ
(ທ່ານພົນເອກ ເຈີ່ນດ້າຍກວາງ ຕ້ອນຮັບທ່ານ ເມີງຈີງເພີງ)
ຕອນບ່າຍວັນທີ 21/03, ຢູ່ຮ່າໂນ້ຍ, ທ່ານພົນເອກ ເຈີ່ນດ້າຍກວາງ ລັດຖະມົນຕີວ່າການກະຊວງຕຳຫລວດ ຫວຽດນາມ ໄດ້ໃຫ້ການຕ້ອນຮັບທ່ານ ເມີງຈີງເພີງ ລັດຖະມົນຕີຊ່າວວ່າການກະຊວງຕຳຫລວດ ຈີນ ແລະ ຄະນະຜູ້ແທນຂັ້ນສູງກະຊວງຕຳຫລວດ ຈີນ ທີ່ມາຢ້ຽມຢາມ ແລະ ເຮັດວຽກຢູ່ ຫວຽດນາມ. ກ່າວຄຳເຫັນທີ່ການຕ້ອນຮັບ, ທ່ານພົນເອກ ເຈີ່ນດ້າຍກວາງ ປາດຖະໜາວ່າ: ໄລຍະຈະມາເຖິງ, ກຳລັງປະຕິບັດກົດໝາຍ 2 ປະເທດ ຫວຽດນາມ - ຈີນ ຄວນສືບຕໍ່ປະຕິບັດບັນດາຄວາມຮັບຮູ້ລວມ ເຊິ່ງການນຳ 2 ພັກ, 2 ລັດບັນລຸໄດ້ ແລະ ບັນດາເອກະສານຮ່ວມມືທີ່ໄດ້ລົງນາມລະຫວ່າງ 2 ກະຊວງເປັນຢ່າງດີ ເພື່ອຜັນຂະຫຍາຍການຮ່ວມມືຢ່າງຮອບດ້ານ, ເລິກເຊິ່ງກ້ວາງຂວາງໃນຂົງເຂດປະຕິບັດກົດໝາຍ. ພ້ອມກັນນັ້ນ 2 ຝ່າຍກໍ່ສົມທົບກັນປ້ອງກັນຕ້ານ, ຕໍ່ສູ້ກັບອາດຊະຍາກຳທີ່ມີການຈັດຕັ້ງ, ຂ້າມຊາດ; ຈັດຕັ້ງການຊອກຈັບອາດຊະຍາກຳ, ປ້ອງກັນ, ຕ້ານອາດຊະຍາກຳການຄ້າມະນຸດ, ອາດຊະຍາກຳຢາເສບຕິດ, ເງິນປອມຢູ່ເຂດຊາຍແດນ ຫວຽດນາມ - ຈີນ. ສົມທົບກັນຈັດຕັ້ງກອງປະຊຸມຮ່ວມມືປ້ອງກັນຕ້ານອາດຊະຍາກຳຄັ້ງທີ 5 ລະຫວ່າງກະຊວງຕຳຫລວດ 2 ປະເທດໃນປີ 2016 ຢູ່ ຫວຽດນາມ ໃຫ້ສຳເລັດ; ປົກປ້ອງສິດ, ຜົນປະໂຫຍດອັນຊອບທຳຂອງອົງການ, ສຳນັກງານ, ສ່ວນບຸກຄົນຂອງປະເທດນີ້ຢູ່ປະເທດນັ້ນ.
(ແຫຼ່ງຄັດຈາກ VOV)


text:
Submitted by wickyboubphalyvanh on
ໃນວັນທີ 7 ພຶດສະພາ 2018 ຜ່ານມານີ້,ຢູ່ທີຫ້ອງປະຊຸມຂອງພະແນກຍຸຕິທຳແຂວງ ອຸດົມໄຊ, ຄະນະນຳຂອງກະຊວງຍຸຕິທໍາໄດ້ລົງເຄື່ອນໄຫວພົບປະ ແລະ ເຮັດວຽກຮ່ວມກັບພະແນກຍຸຕິທຳແຂວງ ອຸດົມໄຊ ຊຶ່ງນຳພາໂດຍ ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທໍາ ໂດຍການຕ້ອນຮັບຂອງທ່ານ ຄຳແສນ ຊາວມົ້ງວື ຫົວໜ້າ ພະແນກຍຸຕິທໍາແຂວງ ອຸດົມໄຊ, ມີຜູ້ຕາງໜ້າຈາກບັນດາກົມທີ່ກຽ່ວຂ້ອງຂອງກະຊວງຍຸຕິທຳ ຕະຫຼອດຮອດພະນັກງານ-ລັດຖະກອນຂອງພະແນກຍຸຕິທຳແຂວງເຂົ້າຮ່ວມຢ່າງພ້ອມພຽງ.
ໃນພິທີ ທ່ານ ຄຳແສນ ຊາວມົ້ງວື ເລຂາຄະນະພັກຮາກຖານ ຫົວໜ້າພະແນກຍຸຕິທຳແຂວງ ອຸດົມໄຊ ໄດ້ລາຍງານສະພາບການຈັດຕັ້ງປະຕິບັດວຽກງານຍຸຕິທຳຮາກຖານ ໃນໄລຍະຜ່ານມາ ພ້ອມທັງຍົກໃຫ້ເຫັນດ້ານດີ ແລະ ດ້ານອ່ອນ, ຂໍ້ຄົງຄ້າງ ຈຳນວນໜຶ່ງທີ່ຈະຕ້ອງໄດ້ສືບຕໍ່ແກ້ໄຂໃນຕໍ່ໜ້າ, ພ້ອມດຽວກັນນີ້ ຜູ້ຕາງໜ້າກົມທະບຽນສານ, ກົມຄຸ້ມຄອງການຈັດຕັ້ງປະຕິບັດຄຳຕັດສິນຂອງສານ, ກົມສົ່ງເສີມລະບົບຍຸຕິທຳ ແລະ ສູນແກ້ໄຂຂໍ້ຂັດແຍ່ງທາງດ້ານເສດຖະກິດ ຂອງກະຊວງຍຸຕິທໍາ ກໍໄດ້ຂຶ້ນອະທິບາຍຊີ້ແຈງ, ແກ້ຂໍ້ຂ້ອງໃຈບາງບັນຫາ, ວິທີການ, ມາດຕະການທີ່ເໝາະສົມຖືກຕ້ອງ, ສອດຄ່ອງ ແລະ ແທດເໝາະກັບການຈັດຕັ້ງປະຕິບັດໜ້າທີ່ວຽກງານວິຊາສະເພາະ ໃຫ້ແກ່ພະນັກງານ-ລັດຖະກອນຂອງພະແນກຍຸຕິທຳແຂວງ ອຸດົມໄຊ ເພື່ອແນ່ໃສ່ເຮັດໃຫ້ການຈັດຕັ້ງປະຕິບັດວຽກງານຍຸຕິທຳຮາກຖານ ໄດ້ເຄື່ອນໄຫວຢ່າງມີປະສິດທິພາບ ແລະ ປະສົບຜົນສຳເລັດຕາມແຜນການທີ່ວາງໄວ້.
ຕອນທ້າຍທິພີ ທ່ານ ໄພວີ ສີບົວລິພາ ຮອງລັດຖະມົນຕີກະຊວງຍຸຕິທໍາ ກໍ່ໄດ້ໃຫ້ກຽດໂອ້ລົມ ແລະ ເນັ້ນໜັກບາງບັນຫາ ເຊິ່ງກ່ອນອື່ນທ່ານໄດ້ສະແດງຄວາມຍ້ອງຍໍຊົມເຊີຍຕໍ່ຜົນສຳເລັດໃນການເຄື່ອນໄຫວວຽກງານຍຸຕິທຳຮາກຖານໃນໄລຍະຜ່ານມາຂອງຄະນະພັກ-ຄະນະນຳແລະ ພະນັກງານ-ລັດຖະກອນຂອງພະແນກຍຸຕິທຳແຂວງອຸດົມໄຊ ພ້ອມນັ້ນ ທ່ານຍັງເນັ້ນໃຫ້ຄະນະພັກ ແລະ ພະນັກງານ-ລັດຖະກອນຂອງພະແນກຍຸຕິທຳແຂວງ ຕ້ອງໄດ້ເພີ່ມທະວີຄວາມສາມັກຄີທັງພາຍໃນ ແລະ ພາຍນອກ, ເອົາໃຈໃສ່ສຶກສາອົບຮົມການເມືອງແນວຄິດໃຫ້ມີຄວາມໜັກແໜ້ນຕໍ່ເນື່ອງ ແລະ ຖືເປັນບັນຫາສຳຄັນ, ໂຄສະນາເຜີຍແຜ່ບັນດານິຕິກຳ ກົດໝາຍ ແລະ ລະບຽບການຕ່າງໆໃຫ້ຕໍ່ເນື່ອງ, ກວ້າງຂວາງ ແລະ ທົ່ວເຖິງ, ສືບຕໍ່ປັບປຸງແບບແຜນວິທີການນຳພາ-ເຮັດວຽກໃຫ້ມີບາດກ້າວໃໝ່ ແລະ ທັນສະໄໝ ຕິດພັນກັບການບຳລຸງກໍ່ສ້າງພະນັກງານສືບທອດປຽ່ນແທນ, ພະນັກງານວິຊາການທີ່ມີຄວາມຊຳນານງານ, ສາມາດຕອບສະໜອງ ແລະ ບໍລິການດ້ານກົດໝາຍ ຕາມທິດສາມສ້າງທີ່ພັກ-ລັດວາງອອກໃຫ້ປະກົດຜົນເປັນຈິງ.
ຂ່າວ ພະແນກຍຸຕິທຳແຂວງອຸດົມໄຊ
ປັບປຸງ ອ່ອນຄຳ ໄຊຍະວົງ


text:
ຮອງລັດຖະມົນຕີຜູ້ປະຈຳການກະຊວງການຕ່າງປະເທດຫວຽດນາມຢ້ຽມຢາມ, ເຮັດວຽກຢູ່ສຳນັກວາຕີກັງ
ທ່ານຮອງລັດຖະມົນຕີຜູ້ປະຈຳການກະຊວງການຕ່າງປະເທດຫວຽດນາມ
ບຸ່ຍແທງເຊີນ ໄດ້ຢ້ຽມຢາມສຳນັກວາຕີກັງ
(ພາບ: TTXVN)
ໃນລະຫວ່າງວັນທີ 24 – 26/10, ທ່ານຮອງລັດຖະມົນຕີຜູ້ປະຈຳການກະຊວງການຕ່າງປະເທດຫວຽດນາມ ບຸ່ຍແທງເຊີນ ໄດ້ຢ້ຽມຢາມສຳນັກວາຕີກັງ ແລະ ພ້ອມກັບທ່ານຮອງລັດຖະມົນຕີການຕ່າງປະເທດສຳນັກວາຕີກັງ Antoine Camilleri ເປັນປະທານກອງປະຊຸມຮອບທີ 6 ກຸ່ມປະຕິບັດງານປະສົມຫວຽດນາມ - ວາຕີກັງ. ທີ່ກອງປະຊຸມ, ທ່ານ ບຸ່ຍແທງເຊີນ ຢືນຢັນວ່າ, ຍາມໃດພັກ ແລະ ລັດຫວຽດນາມ ກໍປະຕິບັດຢ່າງສະເໝີຕົ້ນສະເໝີປາຍ ແລະ ປັບປຸງລະບົບກົດໝາຍ, ນະໂຍບາຍເຄົາລົບ ແລະ ຮັບປະກັນການເຊື່ອຖືສາສະໜາຂອງປະຊາຊົນຢ່າງບໍ່ຢຸດຢັ້ງ. ຍາມໃດຫວຽດນາມ ກໍ່ເອົາໃຈໃສ່ເຖິງບັນດາຄວາມຕ້ອງການຂອງສະມາຄົມຄຼິດທະສາສະໜາ, ສ້າງເງື່ອນໄຂສະດວກໃຫ້ບັນດາການເຄື່ອນໄຫວຮັບໃຊ້ໃຫ້ນັກບວດຂອງສາສະໜາຄຼິດ ແລະ ເອົາໃຈໃສ່ເຖິງການປັບປຸງ, ຍົກສູງຊີວິດການເປັນຢູ່ຂອງຊາວຄຼິດ. ທ່ານ ບຸ່ຍແທງເຊີນ ສະເໜີໃຫ້ໂບດວາຕີກັງ ກໍຄືທູດພິເສດບໍ່ປະຈຳການຂອງໂບດ ເອົາໃຈໃສ່, ສົ່ງເສີມສະມາຄົມຄຼິດທະສາສະໜາຫວຽດນາມ ດຳລົງຊີວິດແບບຢູ່ໃນສິນກິນໃນທຳ, ລະດົມກຳລັງໃຈບັນດາຜູ້ມີຍົດຖາບັນດາສັກ ແລະ ຊາວຄຼິດ ຢູ່ແຫ່ງຕ່າງໆ ຮ່ວມເດີນທາງພ້ອມກັບປະເທດຊາດເຂົ້າຮ່ວມ ປະກອບສ່ວນຢ່າງຕັ້ງໜ້າເຂົ້າໃນພາລະກິດພັດທະນາເສດຖະກິດ, ສັງຄົມຂອງປະເທດຊາດ ແລະ ຢູ່ແຕ່ລະທ້ອງຖິ່ນ.
ສ່ວນທ່ານຮອງລັດຖະມົນຕີການຕ່າງປະເທດສຳນັກວາຕີກັງ Antoine Camilleri ໄດ້ຕີລາຄາສູງເລື່ອງບັນດາອົງການອຳນາດການປົກຄອງຫວຽດນາມ ສ້າງເງື່ອນໄຂສະດວກໃຫ້ ທູດພິເສດບໍ່ປະຈຳການຂອງສຳນັກວາຕີກັງ ປະຕິບັດບັນດາການຢ້ຽມຢາມເຮັດວຽກງານຢູ່ຫວຽດນາມ. ທ່ານ Antoine Camilleri ຢືນຢັນ ສຳນັກວາຕີກັງ ປາດຖະໜາວ່າການພົວພັນລະຫວ່າງຫວຽດນາມ - ວາຕີກັງ ຈະນັບນື້ນັບພັດທະນາກວ່າອີກ.
(ແຫຼ່ງຄັດຈາກ VOV)


text:
ສປຊ ໃຫ້ຄຳໝັ້ນສັນຍາໜູນຊ່ວຍຫວຽດນາມປັບປຸງລະບົບປົກປ້ອງເດັກນ້ອຍແຫ່ງຊາດ
(ພາບປະກອບ)
ວັນທີ 22/06 ຜູ້ຕາງໜ້າສະຫະປະຊາຊາດປະຈຳ ຫວຽດນາມ ຈັດການປະຊຸມຂ່າວ ເນື່ອງໃນໂອກາດສິ້ນສຸດການຢ້ຽມຢາມ ແລະ ເຮັດວຽກຢູ່ ຫວຽດນາມ ລະຫວ່າງວັນທີ 19 – 22/06 ຂອງທ່ານນາງ Marta Santos Pais ຜູ້ຕາງໜ້າພິເສດຂອງທ່ານເລຂາທິການໃຫຍ່ສະຫະປະຊາຊາດກ່ຽວກັບບັນຫານຳໃຊ້ຄວາມຮຸນແຮງສຳລັບເດັກນ້ອຍ. ກ່າວຄຳເຫັນທີ່ການປະຊຸມຂ່າວ ທ່ານນາງ Marta Santos Pais ສະແດງຄວາມພາກພູມໃຈຕໍ່ບັນດາຄຳໝັ້ນສັນຍາຂອງລັດຖະບານ ແລະ ບັນດາອົງການຈັດຕັ້ງມະຫາຊົນຕ່າງໆ ເຊິ່ງປະຕິບັດໄດ້ໃນວຽກງານປົກປ້ອງເດັກນ້ອຍຢູ່ ຫວຽດນາມ. ທ່ານນາງ Marta Santos Pais ແບ່ງປັນວ່າ: ເລື່ອງ ຫວຽດນາມ ຮັບຮອງເອົາກົດໝາຍວ່າດ້ວຍການປົກປ້ອງ, ສົ່ງເສີມ ແລະ ສຶກສາເດັກນ້ອຍສະບັບປັບປຸງ ພ້ອມກັບຕາໜ່າງພະນັກງານສັງຄົມທີ່ໝັ້ນຄົງເຂັ້ມແຂງ ນັ້ນແມ່ນມີບົດບາດສຳຄັນຊ່ວຍໃຫ້ນະໂຍບາຍກົດໝາຍກາຍເປັນຮົ້ວສະກັດກັ້ນສະພາບການໃຊ້ຄວາມຮຸນແຮງຕໍ່ເດັກນ້ອຍຢ່າງມີປະສິດທິຜົນ. ທ່ານນາງ Marta Santos Pais ໃຫ້ຮູ້ວ່າ: ໃນແຜນການຍຸດທະສາດສະຫະປະຊາຊາດໜຶ່ງດຽວໄລຍະ 2017 – 2021, ບັນດາອົງການສະຫະປະຊາຊາດ ໃຫ້ຄຳໝັ້ນສັນຍາໜູນຊ່ວຍລັດຖະບານ ຫວຽດນາມ ໃນການປັບປຸງລະບົບປົກປ້ອງເດັກນ້ອຍແຫ່ງຊາດ, ປ່ຽນແປງຄວາມຮັບຮູ້ ແລະ ທ່າທີຂອງສັງຄົມກ່ຽວກັບສະພາບໃຊ້ຄວາມຮຸນແຮງຕໍ່ເດັກນ້ອຍ. ສະໜອງຂໍ້ມູນ, ແບ່ງປັນບົດຮຽນກ່ຽວກັບວຽກງານປົກປ້ອງ ແລະ ສົ່ງເສີມເດັກນ້ອຍຂອງບັນດາປະເທດໃນພາກພື້ນ ກໍ່ຄືຂອງສະຫະປະຊາຊາດ.
(ແຫຼ່ງຄັດຈາກ VOV)


text:
ປະທານາທິບໍດີ ລັດເຊຍ ແລະ ອາເມລິກາ ອາດສາມາດພົບປະກັນຢູ່ກອງປະຊຸມຂັ້ນສູງ APEC 2017
(VOVWORLD) - ທ່ານປະທານາທິບໍດີ ອາເມລິກາ Donald Trump ກໍ່ປະກາດວ່າ ອາດຈະພົບປະກັບທ່ານປະທານາທິບໍດີ ລັດເຊຍ Vladimir Putin ໃນການຢ້ຽມຢາມພາກພື້ນ ອາຊີ - ປາຊີຟິກ.
ທ່ານປະທານາທິບໍດີ ລັດເຊຍ Vdladimir Putin ແລະ ທ່ານປະທານາທິບໍດີ ອາເມລິກາ Donal Trump ອາດສາມາດພົບປະກັນໃນອາທິດໜ້າຢູ່ກອງປະຊຸມຂັ້ນສູງເວທີປາໄສຮ່ວມມືເສດຖະກິດ ອາຊີ - ປາຊີຟິກ (APEC) 2017 ຢູ່ນະຄອນ ດ່າໜັງ ປະເທດ ຫວຽດນາມ. ວັນທີ 03 ພະຈິກ ໂຄສົກວັງ Krenlin ທ່ານ Dmitry Peskov ໃຫ້ຮູ້ວ່າ: ພວມດຳເນີນບັນດາການປຶກສາຫາລືກ່ຽວກັບການພົບປະດັ່ງກ່າວ. ກ່າວຄຳເຫັນຕໍ່ວົງການນັກຂ່າວ, ທ່ານ Dmitry Peskov ໃຫ້ຮູ້ວ່າ: ການພົບປະ 2 ຝ່າຍພວມປຶກສາຫາລື. ແຈ້ງການຢ່າງເປັນທາງການຈະໄດ້ຍົກອອກທັນທີ ພາຍຫລັງລາຍລະອຽດຂອງການພົບປະທັງໝົດໄດ້ເຫັນດີເປັນເອກະພາບ. ກ່ອນໜ້ານັ້ນ, ວັນທີ 02 ພະຈິກ, ທ່ານປະທານາທິບໍດີ ອາເມລິກາ Donald Trump ກໍ່ປະກາດວ່າ ອາດຈະພົບປະກັບທ່ານປະທານາທິບໍດີ ລັດເຊຍ Vladimir Putin ໃນການຢ້ຽມຢາມພາກພື້ນ ອາຊີ - ປາຊີຟິກ.


text:
ຫວຽດນາມ ຖືການຮ່ວມມືກັບ Boeing ມີລັກສະນະຍຸດທະສາດ ແລະ ຍາວນານ
ຕອນບ່າຍວັນທີ 2 ຕຸລາ ຢູ່ ຮ່າໂນ້ຍ, ໃນການຕ້ອນຮັບທ່ານປະທານ, ທັງເປັນຜູ້ອຳນວຍການໃຫຍ່ການຄ້າ Boeing Kevin Mc Allister, ທ່ານນາຍົກລັດຖະມົນຕີ ຫງວຽນຊວນຟຸກ ຊີ້ແຈ້ງວ່າ, ຫວຽດນາມ ຖືການຮ່ວມມືກັບ Boeing ແມ່ນມີລັກສະນະຍຸດທະສາດ ແລະ ຍາວນານ.
ທ່ານປະທານ, ທັງເປັນຜູ້ອຳນວຍການໃຫຍ່ການຄ້າ Boeing Kevin Mc Allister ແລະ ທ່ານນາຍົກລັດຖະມົນຕີ ຫງວຽນຊວນຟຸກ
ລັດຖະບານ ຫວຽດນາມ ສະໜັບສະໜູນສ້າງເງື່ອນໄຂເພື່ອໃຫ້ Boeing ເປີດກ້ວາງບັນດາການເຄື່ອນໄຫວ ຮ່ວມມື, ລົງທຶນ, ດຳເນີນທຸລະກິດ ກັບ ຫວຽດນາມ. ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີ Boeing ພິຈາລະນະໜູນຊ່ວຍເປີດສູນກໍ່ສ້າງນັກບິນຢູ່ ຫວຽດນາມ ໃນໄລຍະທີ່ຈະມາເຖິງ, ພິເສດ, ໜູນຊ່ວຍ ຫວຽດນາມ ຈັດຕັ້ງສັບປະດາຂັ້ນສູງ APEC 2017 ຢ່າງສຳເລັດຜົນ. ທ່ານຫວັງວ່າ, Boeing ຈະຄົ້ນຄ້ວາໜູນຊ່ວຍ ຫວຽດນາມ ເປີດບັນດາຖ້ຽວບິນ ໂດຍກົງເຖິງ ອາເມລິກາ.
ສ່ວນທ່ານ Kevin Mc Allister ໄດ້ຕີລາຄາວ່າ ຕະຫຼາດການບິນ ຫວຽດນາມ ມີການຂະຫຍາຍຕົວໄວ. ຫວຽດນາມ ມີແງ່ຫວັງກາຍເປັນຄູ່ຮ່ວມມື ສະໜອງເຄື່ອງອາໄຫຼ່ສິ້ນສ່ວນໃຫ້ແກ່ການຜະລິດເຮືອບິນ Boeing. ທ່ານ Kevin Mc Allister ຢືນຢັນວ່າ: Boeing ພ້ອມແລ້ວຈະສົ່ງນັກຊ່ຽວຊານທີ່ມີຄວາມເກັ່ງກ້າສາມາດໄປໜູນຊ່ວຍ ຫວຽດນາມ ໃນຂົງເຂດການບິນ.
(ແຫຼ່ງຄັດຈາກ VOV)


text:
(VOVWORLD) - ຈົນຮອດເວລາສີ້ນລົມຫາຍໃຈສຸດທ້າຍຢ່າງກະທັນຫັນໃນວັນທີ 21 ກັນຍາ ປີ 2018, ທ່ານປະທານປະເທດ ເຈິ່ນດ້າຍກວາງ ໄດ້ຮັກສາຕຳແໜ່ງປະທານປະເທດ ຫວຽດນາມ ມາເປັນເວລາ 2 ປີເຄິ່ງ.
ໃນຖານະຕຳແໜ່ງເປັນຜູ້ນຳລັດ ຫວຽດນາມ, ທ່ານປະທານປະເທດ ເຈິ່ນດ້າຍກວາງ ໄດ້ມີບັນດາການປະກອບສ່ວນສຳຄັນ ແລະ ສ້າງຂີດໝາຍຫລາຍຢ່າງ ໃນການເຄື່ອນໄຫວພົວພັນຕ່າງປະເທດ, ປະກອບສ່ວນ ຍົກສູງທີ່ຕັ້ງບົດບາດ ແລະ ອິດທິພົນຊື່ສຽງຂອງປະເທດ ຫວຽດນາມ.
ເດືອນ ມິຖຸນາ ປີ 2016, ການຢ້ຽມຢາມລາວ ແລະ ກຳປູເຈຍແມ່ນການຢ້ຽມຢາມຕ່າງປະເທດຄັ້ງທຳອິດຂອງທ່ານປະທານປະເທດ ເຈິ່ນດ້າຍກວາງ ດ້ວຍຖານະຕຳແໜ່ງເປັນປະທານປະເທດ ໄດ້ສ້າງຂີດໝາຍເລີ່ມຕົ້ນການປະຕິບັດນະໂຍບາຍການຕ່າງປະເທດ ຊຶ່ງໄດ້ວາງອອກທີ່ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 12 ຂອງພັກກອມມູນິດ ຫວຽດນາມ. ນັບແຕ່ຈຸດເວລານັ້ນມາ, ທ່ານປະທານປະເທດ ເຈິ່ນດ້າຍກວາງ ດ້ວຍຄວາມມານະພະຍາຍາມຢ່າງບໍ່ຮູ້ອິດບໍ່ຮູ້ເມື່ອຍ ໄດ້ປະສົບຜົນສຳເລັດໃນການຮັດແໜ້ນການພົວພັນກັບຕ່າງປະເທດ, ເປັນການຍົກສູງທີ່ຕັ້ງບົດບາດ ແລະ ເພີ່ມທະວີສາຍຮ່ວມສຳພັນລະຫວ່າງ ຫວຽດນາມ ກັບປະຊາຄົມສາກົນ.
ບັນດາການປະກອບສ່ວນສຳຄັນ
ປີ APEC 2017, ພິເສດແມ່ນສັບປະດາຂັ້ນສູງ APEC ຢູ່ ດ່າໜັງ, ໄດ້ສ້າງຂີດໝາຍແຫ່ງຜົນສຳເລັດຂອງເຫດການພົວພັນຕ່າງປະເທດໃຫຍ່ສຸດໃນປີຂອງ ຫວຽດນາມ. ເພື່ອນມິດສາກົນມີຄວາມປະທັບໃຈຕໍ່ພາບພົດຂອງຜູ້ນຳລັດ ຫວຽດນາມ ໃນບັນດາການເຄື່ອນໄຫວພົບປະwfh ຊຶ່ງດຳເນີນຢູ່ ດ່າໜັງ ແລະ ຮ່າໂນ້ຍ ຢ່າງລຽນຕິດ, ກໍ່ຄືບົດບາດການບໍລິຫານທີ່ຄວາມຄ່ອງແຄ້ວ, ເຄັ່ງຄັດ ແຕ່ກໍ່ມີຄວາມອ່ອນໂຍນຂອງປະທານປະເທດ ເຈິ່ນດ້າຍກວາງ ໄດ້ຊ່ວຍໃຫ້ເຫດການນີ້ປະສົບຜົນສຳເລັດ. ດ້ວຍຖານະເປັນປະທານຂອງປະເທດເຈົ້າພາບ, ທ່ານປະທານປະເທດ ເຈິ່ນດ້າຍກວາງ ໄດ້ປະຕິບັດສຳເລັດພາລະໜ້າທີ່ສຳຄັນໂດຍຕາງໜ້າໃຫ້ປະເທດຕ້ອນຮັບ, ເປັນປະທານບັນດາກອງປະຊຸມສຳຄັນທີ່ສຸດ, ປຶກສາຫາລືຢ່າງຈິງໃຈ, ກົງໄປກົງມາກ່ຽວກັບບັນດາບັນຫາໃຫຍ່ຂອງ APEC ກັບຜູ້ນຳໜ້າບັນດາປະເທດສະມາຊິກ APEC, ໃນນັ້ນ ມີບັນດາປະເທດ “ມະຫາອຳນາດ” ຂອງໂລກ. ໃນບັນດາການພົບປະກັບທ່ານເລຂາທິການໃຫຍ່, ປະທານປະເທດ ຈີນ ສືຈີ້ນຜິງ, ທ່ານປະທານາທິບໍດີ ອາເມລິກາ Donald Trump, ທ່ານປະທານາທິບໍດີ ລັດເຊຍ Vladimir Putin, ທ່ານນາຍົກລັດຖະມົນຕີ ຍີ່ປຸ່ນ Shinzo Abe, ທ່ານນາຍົກລັດຖະມົນຕີ ສິງກະໂປ ຫຼີຊຽນຫຼົງ…ທ່ານປະທານປະເທດ ເຈິ່ນດ້າຍກວາງ ໄດ້ສະແດງໃຫ້ເຫັນທີ່ຕັ້ງບົດບາດຂອງ ຫວຽດນາມ ຢ່າງລະອຽດອ່ອນ ແລະ ເລິກເຊິ່ງ ດ້ວຍການຢັ້ງຢືນບັນດາປະເທດຄູ່ຮ່ວມມືເປັນເພື່ອນມິດ, ເປັນຄູ່ຮ່ວມມືຮອບດ້ານ ດ້ວຍຄວາມເຄົາລົບນັບຖືເຊິ່ງກັນ ແລະ ກັນ, ເຄົາລົບເອກະລາດ, ອຳນາດປະຊາທິປະໄຕ, ຜືນແຜ່ນດິນອັນຄົບຖ້ວນ ແລະ ລະບອບການເມືອງ, ພ້ອມທັງສະແດງໃຫ້ເຫັນການພົວພັນຄູ່ຮ່ວມມືຮອບດ້ານລະຫວ່າງ ຫວຽດນາມ ກັບບັນດາຄູ່ຮ່ວມມືທີ່ພວມພັດທະນາຢ່າງແທດຈິງ ແລະ ມີປະສິດທິຜົນ. ບັນດາສານຂອງທ່ານປະທານປະເທດ ເຈິ່ນດ້າຍກວາງ ທີ່ໄດ້ສະແດງອອກໃນບັນດາການພົບປະ ແລະ ເຮັດວຽກໄດ້ຮັບຄວາມຮັບຮູ້ ແລະ ຄວາມສົນໃຈຈາກຫລາຍປະເທດ. ຄວາມຈິງໃຈ, ກົງໄປກົງມາ, ນ້ຳໃຈຮັກແພງ, ການຕ້ອນຮັບຢ່າງສົມກຽດ, ລອບຄອບຖີ່ຖ້ວນຂອງທ່ານປະທານປະເທດ ເຈິ່ນກ້າຍກວາງ ແລະ ພັນລະຍາ ກໍ່ຄືຄວາມອົບອຸ່ນ, ໄມຕີຈິດມິດຕະພາບຂອງປະຊາຊົນ ຫວຽດນາມ ໄດ້ສ້າງຄວາມປະທັບໃຈອັນດີງາມໃຫ້ແກ່ປະມຸກລັດບັນດາປະເທດສະມາຊິກ APEC. ຜົນສຳເລັດອັນດີງາມໃນຫລາຍດ້ານຂອງ APEC 2017 ພາຍໃຕ້ການເປັນປະທານຂອງທ່ານປະທານປະເທດ ເຈິ່ນດ້າຍກວາງ ໄດ້ເຮັດໃຫ້ ຫວຽດນາມ ນັບມື້ນັບໂດ່ງດັງຂຶ້ນໃນໂລກ.
ໃນຖານະຕຳແໜ່ງເປັນຜູ້ນຳລັດ, ໃນເວລາກ່ວາ 2 ປີຜ່ານມາ, ທ່ານປະທານປະເທດ ເຈິ່ນດ້າຍກວາງ ໄດ້ເປັນປະທານພິທີຕ້ອນຮັບຢ່າງເປັນທາງການ 20 ພິທີ ແລະ ການຕ້ອນຮັບແຂກຕ່າງປະເທດ, ພົບປະ 2 ຝ່າຍ 1.000 ຄັ້ງ, ທ່ານປະທານປະເທດ ເຈິ່ນດ້າຍກວາງ ຍັງປະຕິບັດການຢ້ຽມຢາມທາງລັດຖະກິດ, ບັນດາການຢ້ຽມຢາມພົບປະ, ເຮັດວຽກເກືອບ 20 ຄັ້ງຈາກຕາເວັນອອກໄປສູ່ຕາເວັນຕົກເຄິ່ງໜ່ວຍໂລກຕິດຕໍ່ກັນ, ຈາກລາວ, ກຳປູເຈຍ; ກູບາ; ຈີນ; ບຣຸໄນ; ຍີ່ປຸ່ນ; ສິງກະໂປ…ເຖິງ ລັດເຊຍ, ເບລາຣຸດ, ອີຕາລີ, ເປຣູ, ອິດສະຣາແອັນ, ອິນເດຍ…ໄດ້ປະກອບສ່ວນເພີ່ມທະວີການພົວພັນຮ່ວມມືລະຫວ່າງ ຫວຽດນາມ ກັບບັນດາປະເທດໃນໂລກ.
ບັນດາຄວາມປະທັບໃຈຢ່າງເລິກເຊິ່ງ
ໃນການດຳລົງຕຳແໜ່ງເປັນປະທານປະເທດໃນກ່ວາ 900 ວັນ, ດ້ວຍບັນດາຄວາມມານະພະຍາຍາມຢ່າງບໍ່ຮູ້ອິດບໍ່ຮູ້ເມື່ອຍ, ທ່ານປະທານປະເທດ ເຈິ່ນດ້າຍກວາງ ໄດ້ສ້າງຄວາມປະທັບໃຈຢ່າງເລິກເຊິ່ງໄວ້ໃນດວງໃຈຂອງເພື່ອນມິດສາກົນ. ທ່ານເລຂາທິການໃຫຍ່, ປະທານປະເທດ ຈີນ ສີຈິ້ນຜິງ ໄດ້ເນັ້ນໜັກວ່າ ທ່ານປະທານປະເທດ ເຈິ່ນດ້າຍກວາງ ໄດ້ອຸທິດສ່ວນ ແລະ ຊຸກຍູ້ນ້ຳໃຈມິດຕະພາບທີ່ເປັນມູນເຊື້ອລະຫວ່າງ ຈີນ - ຫວຽດນາມ. ທ່ານປະທານາທິບໍດີ ລັດເຊຍ Putin ຖືວ່າ: ທ່ານປະທານປະເທດ ເຈິ່ນດ້າຍກວາງ ໄດ້ສຳເລັດຄວາມຮັບຜິດຊອບເພີ່ມທະວີການປ້ອງກັນຄວາມສະຫງົບແຫ່ງຊາດ, ປົກປ້ອງຜົນປະໂຫຍດໃນທົ່ວໂລກ. ສ່ວນທ່ານປະທານາທິບໍດີ ອາເມລິກາ Donald Trump ໃຫ້ຮູ້ວ່າ: ທ່ານບໍ່ລື່ມບັນດາການປະກອບສ່ວນຂອງທ່ານປະທານປະເທດ ເຈິ່ນດ້າຍກວາງ ເຂົ້າໃນສັນຕິພາບ, ຄວາມໝັ້ນຄົງ ແລະ ວັດທະນາຖາວອນໃນພາກພື້ນມະຫາສະໝຸດອິນເດຍ - ປາຊີຟິກ ແລະ ສຽງເວົ້າຂອງທ່ານໃຫ້ແກ່ ຫວຽດນາມ ນັ້ນ ເຕັມໄປດ້ວຍຄວາມເອກອ້າງທະນົງໃຈ ແລະ ເອກະລາດໃນເວທີສາກົນ.
ເຖິງວ່າທ່ານໄດ້ຈາກໄປແລ້ວກໍ່ຕາມ, ແຕ່ບັນດາສານຂອງທ່ານປະທານປະເທດ ເຈິ່ນດ້າຍກວາງ ຕໍ່ກັບວຽກງານການພົວພັນຕ່າງປະເທດ ພ້ອມກັບບັນດາການຊີ້ນຳຂອງການນຳພັກ, ລັດຈະສືບຕໍ່ປະກອບສ່ວນເຂົ້າໃນການຮັກສາແນວທາງ, ທິດທາງການຕ່າງປະເທດເອກະລາດ, ເປັນເຈົ້າຕົນເອງໃນວິວັດທະນາການເຊື່ອມໂຍງເຂົ້າກັບສາກົນຢ່າງວ່ອງໄວ ແລະ ເລິກເຊິ່ງກ້ວາງຂວາງຂອງ ຫວຽດນາມ ./.


text:
ນາຍົກລັດຖະມົນຕີ ໂປໂລຍ ລາອອກຈາກຕຳແໜ່ງ
(VOVWORLD) - ວັນທີ 07 ທັນວາ, ພັກກົດໝາຍ ແລະ ຍຸຕິທຳ (PiS) ຝ່າຍຊ້າຍກຳອຳນາດຂອງ ໂປໂລກ ໃຫ້ຮູ້ວ່າ:
ທ່ານນາງນາຍົກລັດຖະມົນຕີ Beata Szydlo ໄດ້ຍື່ນໃບຂໍລາອອກຈາກຕຳແໜ່ງເຖິງຄະນະກຳມະການການເມືອງຂອງພັກນີ້. PiS ໄດຄັດ້ເລືອກທ່ານລັດຖະມົນຕີກະຊວງການເງິນ Mateusz Morawiecki ເພື່ອປ່ຽນແທນໃຫ້ທ່ານນາງ Beata Szydlo.
ກ່າວຄຳເຫັນຕໍ່ວົງການນັກຂ່າວຢູ່ Vacsaca, ໂຄສົກຂອງພັກ PiS ທ່ານນາງ Beata Mazurek ປະກາດວ່າ: “ຄະນະກຳມະການການເມືອງຂອງພັກ PiS ໄດ້ສະເໜີທ່ານ Mateusz Morawiecki ຮັບດຳລົງຕຳແໜ່ງເປັນນາຍົກລັດຖະມົນຕີ”. ທ່ານນາງ Beata Mazurek ໃຫ້ຮູ້ຕື່ມອີກວ່າ: ທ່ານນາງນາຍົກລັດຖະມົນຕີ Beata Szydlo ໄດ້ຍື່ນໃບຂໍລາອອກຈາກຕຳແໜ່ງເຖິງຄະນະກຳມະການດັ່ງກ່າວ.
ກ່ອນໜ້ານັ້ນ, ສະພາແຫ່ງຊາດ ໂປໂລຍ, ເຊິ່ງປັດຈຸບັນ ໂດຍຝ່າຍພັກຮັກສາເດີມກຳອຳນາດຄວບຄຸມ, ໄດ້ປະຕິເສດຂໍ້ສະເໜີແນະ ກ່ຽວກັບການປ່ອນບັດຂາດຄວາມໄວ້ວາງໃຈ ແນໃສ່ທ່ານນາງນາຍົກລັດຖະມົນຕີ Beata Szydlo.


text:
ຫວຽດນາມ ແລະ ສີລັງກາມີ ການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືອັນດີງາມ
ທ່ານ ຫງວຽນຊວນຟຸກ ຕ້ອນຮັບທ່ານນາງ
ເອກອັກຄະລັດຖະທູດ ສີລັງກາ Urgodawatt Dissanayke
ຫວຽດນາມ ແລະ ສີລັງກາ ມີການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືອັນດີງາມ, ເຊິ່ງໄດ້ພັດທະນາຢ່າງບໍ່ຢຸດຢັ້ງໃນເກືອບ 45 ປີຜ່ານມາ. ນັ້ນແມ່ນຄຳຢືນຢັນຂອງທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ທີ່ການຕ້ອນຮັບທ່ານນາງເອກອັກຄະລັດຖະທູດ ສີລັງກາ Urgodawatt Dissanayke ໃນຕອນບ່າຍວັນທີ 07/07 ຢູ່ສຳນັກງານລັດຖະບານ. ທ່ານນາຍົກລັດຖະມົນຕີ ຫງວຽນຊວນຟຸກ ປາດຖະໜາວ່າ ທ່ານນາງເອກອັກຄະລັດຖະທູດ ສີລັງກາ ຈະມີປະຕິບັດໜ້າທີ່ການທູດຢູ່ ຫວຽດນາມ ສຳເລັດຜົນ, ທ່ານນາຍົກລັດຖະມົນຕີ ຫງວຽນຊວນຟຸກ ປາດຖະໜາວ່າ: ທ່ານນາງເອກອັກຄະລັດຖະທູດຈະມີການປະກອບສ່ວນສຳຄັນຫລາຍຢ່າງເຂົ້າໃນການຊຸກຍູ້ການພົວພັນທຸກດ້ານລະຫວ່າງ 2 ປະເທດກ່ວາອີກ; ແລກປ່ຽນຄະນະຜູ້ແທນທຸກຂັ້ນ; ຍູ້ແຮງການຮ່ວມມືດ້ານເສດຖະກິດ, ວິທະຍາສາດເຕັກໂນໂລຢີ, ວັດທະນະທຳການສຶກສາ…ເພື່ອແນໃສ່ນຳການພົວພັນຮ່ວມມືລະຫວ່າງ 2 ປະເທດໃຫ້ນັບມື້ນັບແທດຈິງ ແລະ ມີປະສິດທິຜົນ. ຕີລາຄາວົງເງິນການຄ້າລະຫວ່າງ 2 ປະເທດໃນຊຸມປີມໍ່ໆມານີ້ ແມ່ນຍັງຈຳກັດຢູ່ ບັນລຸໄດ້ປະມານ 200 ລ້ານ USD ໃນປີ 2015, ທ່ານນາຍົກລັດຖະມົນຕີ ຖືວ່າ: 2 ປະເທດຄວນຍູ້ແຮງການຮ່ວມມືເສດຖະກິດໃຫ້ເໝາະສົມກັບການພົວພັນດ້ານການເມືອງອັນດີງາມ, ໃນນັ້ນ, ດ້ານການຄ້າ 2 ປະເທດຄວນເພີ່ມຂຶ້ນທົບຫລາຍເທື່ອເມື່ອທຽບໃສ່ປະຈຸບັນ.
ສ່ວນທ່ານນາງເອກອັກຄະລັດຖະທູດ ສີລັງກາ Urgodawatt Dissanayke ຢືນຢັນ: ຈະມານະພະຍາຍາມປະກອບກຳລັງເຫື່ອແຮງເຂົ້າໃນການຍູ້ແຮງການພົວພັນຮ່ວມມື 2 ປະເທດກ່ວາອີກ, ພິເສດແມ່ນການຍົກວົງເງິນການຄ້າ 2 ຝ່າຍໃຫ້ຂຶ້ນທົບຫລາຍເທື່ອຄືຄວາມມຸ່ງຫວັງຂອງທ່ານນາຍົກລັດຖະມົນຕີ ຫງວຽນຊວນຟຸກ.
(ແຫຼ່ງຄັດຈາກ VOV)


text:
ຍູ້ແຮງການຮ່ວມມືການປ້ອງກັນຊາດລະຫວ່າງ 2 ປະເທດ ຫວຽດນາມ-ສ.ເກົາຫຼີ
ທ່ານ ພົນເອກ ຟຸ່ງກວາງແທງ ຕ້ອນຮັບທ່ານ ລັດຖະມົນຕີວ່າ
ການກະຊວງປ້ອງກັນປະເທດ ສ.ເກົາຫຼີ Han Min-Koo
(ພາບ: Tung Đinh)
ທ່ານລັດຖະມົນຕີວ່າການກະຊວງປ້ອງກັນປະເທດ ສ.ເກົາຫຼີ Han Min-Koo ພວມຢູ່ຢ້ຽມຢາມ ຫວຽດນາມ ຢ່າງເປັນທາງການໃນລະຫວ່າງວັນທີ 27-29/5, ຕາມຄຳເຊີນຂອງທ່ານພົນເອກ, ລັດຖະມົນຕີວ່າການກະຊວງປ້ອງກັນປະເທດຫວຽດນາມ ຟຸ່ງກວາງແທງ. ພາຍຫຼັງພິທີຕ້ອນຮັບຢ່າງເປັນທາງການໃນວັນທີ 28/5, ຄະນະຜູ້ແທນທະຫານຂັ້ນສູງ ຫວຽດນາມ ໂດຍທ່ານ ລັດຖະມົນຕີ ຟຸ່ງກວາງແທງ ເປັນຫົວໜ້າຄະນະ ແລະ ຄະນະຜູ້ແທນທະຫານຂັ້ນສູງ ສ.ເກົາຫຼີ ໂດຍທ່ານລັດຖະມົນຕີ Han Min-Koo ເປັນຫົວໜ້າຄະນະ ໄດ້ດຳເນີນການເຈລະຈາ, ປຶກສາຫາລືບັນດາມາດຕະການຮ່ວມມືປ້ອງກັນຊາດລະຫວ່າງ 2 ຝ່າຍໃນໄລຍະຈະມາເຖິງ. ນີ້ແມ່ນການຢ້ຽມຢາມ ຫວຽດນາມ ຢ່າງເປັນທາງການຄັ້ງທຳອິດຂອງທ່ານ Han Min-Koo ໃນຖານະເປັນລັດຖະມົນຕີວ່າການກະຊວງປ້ອງກັນປະເທດ ສ.ເກົາຫຼີ. ສະນັ້ນ, 2 ຝ່າຍ ປາດຖະໜາວ່າ: ການຢ້ຽມຢາມ ຫວຽດນາມ ຄັ້ງນີ້ຂອງຄະນະຜູ້ແທນທະຫານຂັ້ນສູງ ສ.ເກົາຫຼີ ຈະປະກອບສ່ວນສ້າງກຳລັງໜູນໃໝ່ເພີ່ມທະວີພັດທະນາການພົວພັນມິດຕະພາບ, ຄວາມເຂົ້າອົກເຂົ້າໃຈ ແລະ ຄວາມໄວ້ເນື້ອເຊື່ອໃຈ ເຊິ່ງກັນ ແລະ ກັນ ລະຫວ່າງ ກອງທັບ ແລະ ປະຊາຊົນ 2 ປະເທດໃນໄລຍະຈະມາເຖິງ. ພ້ອມທັງເພີ່ມທະວີການພົວພັນໃນຂົງເຂດປ້ອງກັນຊາດພັດທະນາຢ່າງຮອບດ້ານ, ສົມກັບການພົວພັນຮ່ວມມື, ຄູ່ຮ່ວມມືຍຸດທະສາດ ຫວຽດນາມ-ສ.ເກົາຫຼີ.
(ແຫຼ່ງຄັດຈາກ VOV)


text:
ມື້ເຮັດວຽກທີ 4 ຂອງກອງປະຊຸມຄັ້ງທີ 4 ຄະນະບໍລິຫານງານສູນກາງພັກຊຸດທີ 12
ມື້ເຮັດວຽກທີ 4 ຂອງກອງປະຊຸມຄັ້ງທີ 4
ຄະນະບໍລິຫານງານສູນກາງພັກກອມມູນິດຫວຽດນາມຊຸດທີ 12
ວັນທີ 12/10, ຊຶ່ງແມ່ນມື້ເຮັດວຽກທີ 4 ຂອງກອງປະຊຸມຄັ້ງທີ 4 ຄະນະບໍລິຫານງານສູນກາງພັກກອມມູນິດຫວຽດນາມຊຸດທີ 12. ໃນຕອນເຊົ້າ, ສູນກາງພັກກອມມູນິດຫວຽດນາມເຮັດວຽກຢູ່ຫໍປະຊຸມ, ປຶກສາຫາລືກ່ຽວກັບແຜນຮ່າງ “ ບາງແຜນນະໂຍບາຍ, ນະໂຍບາຍໃຫຍ່ແນໃສ່ປ່ຽນແປງໃໝ່ຮູບແບບການເຕີບໂຕ, ຍົກສູງຄຸນນະພາບການເຕີບໂຕ, ສະມັດຕະພາບການອອກແຮງງານ, ກຳລັງແກ່ງແຍ້ງຂອງພື້ນຖານເສດຖະກິດ”.
ຕອນບ່າຍຂອງວັນດຽວກັນ, ສູນກາງພັກກອມມູນິດຫວຽດນາມ ປຶກສາຫາລືກ່ຽວກັບແຜນຮ່າງ “ປະຕິບັດວິວັດທະນາການເຊື່ອມໂຍງເຂົ້າກັບເສດຖະກິດສາກົນຢ່າງມີປະສິດທິຜົນ, ຮັກສາສະຖຽນລະພາບທາງດ້ານການເມືອງ-ສັງຄົມໃນສະພາບການທີ່ຫວຽດນາມເຂົ້າຮ່ວມບັນດາສັນຍາການຄ້າເສລີລຸ່ນໃໝ່”.
(ແຫຼ່ງຄັດຈາກ VOV)


text:
(ອົງມົງກຸດລາຊະກຸ່ມມານ ມະຫາ ວະຈິ້ຣາລອງກອນ
ກາຍເປັນພະບາດສົມເດັດພະເຈົ້າມະຫາຊີວິດອົງທີ 10)
ຕອນຄ່ຳວັນທີ 01/12, ບັນດາຊ່ອງໂທລະພາບຂອງໄທ ໄດ້ຖ່າຍທອດສົດຄຳຖະແຫຼງຂຶ້ນຄອງລາດຂອງອົງມົງກຸດລາຊະກຸ່ມມານ ມະຫາ ວະຈິ້ຣາລອງກອນ ກາຍເປັນພະບາດສົມເດັດພະເຈົ້າມະຫາຊີວິດອົງທີ 10 ຂອງລາຊະອານາຈັກໄທ. ຫຼັງຈາກນັ້ນ, ປະທານສະພານິຕິບັນຍັດ - ສະພາແຫ່ງຊາດໄທ (NLA) ພອນເພດ ວິຈິດຈົນໄຈ ກໍໄດ້ມີແຈ້ງການເຖິງປະຊາຊົນທຸກຊັ້ນວັນນະກ່ຽວກັບເລື່ອງຂຶ້ນຄອງລາດຂອງພະບາດສົມເດັດພະເຈົ້າມະຫາຊີວິດອົງທີ 10.
ຄຳຖະແຫຼງນີ້ໄດ້ຍົກອອກມາພາຍຫຼັງການພົບປະລະຫວ່າງ ອົງມົງກຸດລາຊະກຸ່ມມານ ມະຫາ ວະຈິ້ຣາລອງກອນ ກັບຄະນະຜູ້ແທນໂດຍຜູ້ສຳເລັດລາດຊະການແທນພະອົງ ທ່ານ ບເຣັບ ຕິສຸນານົນ, ນຳໜ້າດ້ວຍຜູ້ຕາງໜ້າຂອງ 3 ຝ່າຍແຫ່ງສິດອຳນາດໄທ ນັ້ນແມ່ນ: ນາຍົກລັດຖະມົນຕີ, ປະທານ NLA ແລະ ທ່ານປະທານສານສູງສຸດ.
ຕອນຄ່ຳວັນດຽວກັນ, ກົມະຊາສຳພັນ (PRD) ຂອງລັດຖະບານແຫ່ງລາຊະອານາຈັກໄທ ກໍຍົກອອກແຈ້ງການໃຫ້ຮູ້ວ່າ ນາມກະສັດຂອງພະບາດສົມເດັດພະເຈົ້າມະຫາຊີວິດອົງທີ 10 ແມ່ນພະບາດສົມເດັດພະເຈົ້າມະຫາຊີວິດ ມະຫາ ວະຈິ້ຣາລອງກອນ ບາດີບທໍຣານເທບຣາວະຣານກຸນ
(ແຫຼ່ງຄັດຈາກ VOV)


text:
ປະທານປະເທດເຈິ່ນດ້າຍກວາງເປັນປະທານວາລະປະຊຸມທີ 4 ຂອງຄະນະຊີ້ນຳການປະຕິຮູບດ້ານຕຸລາການສູນກາງ
ຕອນບ່າຍວັນທີ 15 ທັນວາ ຢູ່ຮ່າໂນ້ຍ, ຄະນະຊີ້ນຳການປະຕິຮູບດ້ານຕຸລາການສູນກາງ ( ຄະນະຊີ້ນຳ ) ໄດ້ຈັດຕັ້ງວາລະປະຊຸມທີ 4. ປະທານປະເທດຫວຽດນາມ ເຈິ່ນດ້າຍກວາງ, ຫົວໜ້າຄະນະຊີ້ນຳການປະຕິຮູບດ້ານຕຸລາການສູນກາງເປັນປະທານກອງປະຊຸມ.
ທ່ານປະທານປະເທດເຈິ່ນດ້າຍກວາງເປັນປະທານວາລະປະຊຸມທີ 4 ຂອງຄະນະຊີ້ນຳການປະຕິຮູບດ້ານຕຸລາການສູນກາງ
(ພາບ: TTXVN)
ກ່າວຄຳເຫັນສະຫຼຸບວາລະປະຊຸມ, ສະຫຼຸບບັນດາໝາກຜົນການຜັນຂະຫຍາຍໜ້າທີ່ວຽກງານຂອງຄະນະຊີ້ນຳໃນປີ 2017, ທ່ານປະທານປະເທດ ເຈິ່ນດ້າຍກວາງ ເນັ້ນໜັກວ່າ ຄະນະຊີ້ນຳໄດ້ປະຕິບັດແຜນນະໂຍບາຍ “ ສືບຕໍ່ຍູ້ແຮງການປະຕິບັດຍຸດທະສາດປະຕິຮູບດ້ານຕຸລາການ ” ຢ່າງເຂັ້ມງວດ ໂດຍກອງປະຊຸມໃຫຍ່ຄັ້ງທີ 12 ຂອງພັກຮັບຮອງເອົາ ແລະ ບັນດາເອກະສານຊີ້ນຳຂອງກົມການເມືອງ; ຊີ້ນຳ - ນຳພາບັນດາອົງການ, ສຳນັກງານທີ່ກ່ຽວຂ້ອງ ຜັນຂະຫຍາຍການປະຕິບັດຍຸດທະສາດປະຕິຮູບດ້ານຕຸລາການ ຖືກຕ້ອງຕາມພາລະບົດບາດ, ໜ້າທີ່ໄດ້ຮັບມອບໝາຍ.
ກ່ຽວກັບລາຍການເຮັດວຽກຂອງຄະນະຊີ້ນຳ ປີ 2018, ທ່ານປະທານປະເທດ ເຈິ່ນດ້າຍກວາງ ສະເໜີຄະນະຊີ້ນຳ ສືບຕໍ່ປະຕິບັດລະບອບການປະຊຸມ ປະຈຳໄລຍະ 3 ເດືອນເທື່ອໜຶ່ງ ຖືກຕາມຂໍ້ກຳນົດຂອງກົມການເມືອງ ແລະ ກົດລະບຽບການເຮັດວຽກຂອງຄະນະຊີ້ນຳ.
ແຈ້ງໃຫ້ຮູ້ຄວາມເຫັນກ່ຽວກັບບົດລາຍງານ, ຂໍ້ສະເໜີ ຂອງຄະນະພັກສະມາຄົມນັກກົດໝາຍຫວຽດນາມ, ທ່ານປະທານປະເທດ ເຈິ່ນດ້າຍກວາງ ເນັ້ນໜັກວ່າ ຄະນະຊີ້ນຳ ຕີລາຄາສູງໝາກຜົນການຮ່ວມມືລະຫວ່າງ ສະມາຄົມນັກກົດໝາຍຫວຽດນາມ ກັບ ໂຄງການພັດທະນາສະຫະປະຊາຊາດ ປະຈຳຫວຽດນາມ ກ່ຽວກັບການສຳຫຼວດດັດຊະນີຄວາມເປັນທຳ; ເຫັນດີເຫັນພ້ອມຕໍ່ທິດທາງສ້າງດັດຊະນີຕຸລາການ ທີ່ໄດ້ລະບຸໄວ້ຢູ່ໃນບົດລາຍງານຂອງຄະນະພັກສະມາຄົມນັກກົດໝາຍຫວຽດນາມໂດຍພື້ນຖານ.
(ແຫຼ່ງຄັດຈາກ VOV)


text:
ທ່ານນາງປະທານສະພາແຫ່ງຊາດຫງວຽນທິກີມເງິນຢ້ຽມຢາມແລະເຮັດວຽກຢູ່ນະຄອນKarlovyVary
(vovworld)- ໃນຂອບເຂດການຢ້ຽມຢາມ ສເຊັກໂກຢ່າງເປັນທາງການ, ວັນທີ 13/4, ທ່ານນາງປະທານສະພາແຫ່ງຊາດ ຫງວຽນທິກີມເງິນ ໄດ້ໄປຢ້ຽມຢາມ ແລະ ເຮັດວຽກຢູ່ນະຄອນ KarlovyVary. ເມື່ອເຮັດວຽກກັບທ່ານ Petr Kulhanek, ເຈົ້າຄອງນະຄອນ KarlovyVary, ທ່ານນາງປະທານສະພາແຫ່ງຊາດ ຫງວຽນທິກີມເງິນ ປາດຖະຫນາວ່າ ອຳນາດການປົກຄອງນະຄອນ ມີຄວາມເອົາໃຈໃສ່ເຖິງການຊຸກຍູ້, ສົ່ງເສີມບັນດາວິສາຫະກິດ, ປະຊາຊົນທ້ອງຖິ່ນ ເພີ່ມທະວີການຮ່ວມມືດ້ານເສດຖະກິດ, ການຄ້າ, ການລົງທຶນກໍຄືການຮ່ວມມືດ້ານວັດທະນະທຳ, ການທ່ອງທ່ຽວ ກັບບັນດາທ້ອງຖິ່ນຂອງຫວຽດນາມ. ຄຽງຄູ່ກັນນັ້ນ, ສືບຕໍ່ສ້າງເງື່ອນໄຂເພື່ອໃຫ້ປະຊາຄົມຊາວຫວຽດນາມ ອາໄສຢູ່ KarlovyVary ເສີມຂະຫຍາຍບົດບາດເປັນຂົວຕໍ່, ເພີ່ມທະວີການພົວພັນຮ່ວມມືລະຫວ່າງນະຄອນກັບບັນດາທ້ອງຖິ່ນຂອງຫວຽດນາມເວົ້າສະເພາະ ແລະ ລະຫວ່າງສອງປະເທດ ເວົ້າລວມ.


text:
ການຢ້ຽມຢາມຂອງທ່ານປະທານປະເທດຫວຽດນາມເຈີນດ້າຍກວາງແມ່ນມີຄວາມໝາຍສຳຄັນ
ເນື່ອງໃນໂອກາດທ່ານປະທານປະເທດຫວຽດນາມເຈີນດ້າຍກວາງ ເດີນທາງໄປຢ້ຽມຢາມທາງລັດຖະກິດຢູ່ ສາທາລະນະລັດປະຊາຊົນບັງກະລາເທດ, ໜັງສືພິມປະຈຳວັນ Daily Star ໃຫ້ຮູ້ວ່າ
(ການຢ້ຽມຢາມຂອງທ່ານປະທານປະເທດຫວຽດນາມເຈີນດ້າຍກວາງແມ່ນມີຄວາມໝາຍສຳຄັນ)
ການຢ້ຽມຢາມຂອງທ່ານປະທານປະເທດຫວຽດນາມເຈີນດ້າຍກວາງແມ່ນເພື່ອແນໃສ່ເພີ່ມທະວີການຊຸກຍູ້ດ້ານການຄ້າ ແລະ ການລົງທຶນ, ພ້ອມທັງສ້າງເງື່ອນໄຂອຳນວຍຄວາມສະດວກໃຫ້ແກ່ບັນດາວິສາຫະກິດຂອງສອງປະເທດ. ໜັງສືພິມດັ່ງກ່າວໄດ້ຄັດສະເໜີຄຳເຫັນຂອງເຈົ້າໜ້າທີ່ກະຊວງການຕ່າງປະເທດຂອງບັງກະລາເທດທ່ານໜຶ່ງ ເຊິ່ງເນັ້ນໜັກວ່າ ທັງສອງປະເທດມຸ່ງໄປສູ່ການບັນລຸຄາດໝາຍຍົກຍອດວົງເງິນການຄ້າສອງຝ່າຍຂຶ້ນເຖິງລະດັບ 01 ຕື້ໂດລາສະຫະລັດ. ພ້ອມກັນນັ້ນ, ປະເທດບັງກະລາເທດ ແລະ ຫວຽດນາມກໍ່ກຳລັງຊຸກຍູ້ການຮ່ວມມືດ້ານເສດຖະກິດອີກດ້ວຍ. ນອກຈາກນັ້ນ, ບັງກະລາເທດກໍພວມປາດຖະໜາວ່າຈະເຊື່ອມຕໍ່ກັບບັນດາປະເທດປະຊາຄົມອາຊຽນ. ວົງການການທູດຢູ່ Dhaka ຖືການຢ້ຽມຢາມຂອງທ່ານປະທານປະເທດຫວຽດນາມເຈີນດ້າຍກວາງ ແມ່ນມີຄວາມສຳຄັນທີ່ສຸດ ແລະ ສອງປະເທດອາດຈະລົງນາມໃນຂໍ້ຕົກລົງ ແລະ ບົດບັນທຶກຄວາມຊ່ວຍຈຳຫຼາຍສະບັບ ເພື່ອຊຸກຍູ້ດ້ານການຄ້າ, ການລົງທຶນ, ການເຊື້ອມຕໍ່ ແລະການຮ່ວມມືກັນໃນການຢ້ຽມຢາມຄັ້ງນີ້.
ພ້ອມກັນນັ້ນ,ໜັງສືພິມປະຈຳວັນ Daily Starກໍຍັງສືບຕ່ໍ່ລົງບົດຂຽນກ່ຽວກັບເນື້ອໃນການສຳພາດທ່ານປະທານປະເທດຫວຽດນາມເຈີນດ້າຍກວາງ ດ້ວຍຫົວຂໍ້ “ຫວຽດນາມປາດຖະໜາຢາກເພີ່ມທະວີການພົວພັນກັບບັງກະລາເທດ”, ໃນບົດຂຽນດັ່ງກ່າວໄດ້ຄັດສະເໜີຄຳເຫັນຂອງທ່ານປະທານປະເທດຫວຽດນາມເຈີນດ້າຍກວາງເນັ້ນໜັກວ່າ ການນຳ ແລະ ປະຊາຊົນສອງປະເທດຍາມໃດກໍເຄົາລົບ ແລະ ຮັກສາມູນເຊື້ອອັນລ້ຳຄ່າ ພ້ອມທັງມານະພະຍາຍາມ ເພື່ອນຳການພົວພັນສອງຝ່າຍນັບມື້ນັບພັດທະນາຢ່າງບໍ່ຢຸດຢັ້ງ.
(ແຫຼ່ງຄັດຈາກ VOV)


text:
ສະພາແຫ່ງຊາດຫວຽດນາມຍາມໃດກໍ່ສ້າງເງື່ອນໄຂໃຫ້ແກ່ບັນດາວິສາຫະກິດຕ່າງປະເທດມາລົງທຶນ
ທ່ານຮອງປະທານສະພາແຫ່ງຊາດ ຟຸ່ງກວກຫຽນ
ພາບ:baotintuc
ຕອນບ່າຍວັນທີ 9/3, ທີ່ການຕ້ອນຮັບຄະນະຜູ້ແທນສະພາວິສາຫະກິດ ອາເມລິກາ - ອາຊຽນ ໂດຍທ່ານ Michael Michalak, ອະດີດເອກອັກຄະລັດຖະທູດ ອາເມລິກາ ປະຈຳຫວຽດນາມ, ຮອງປະທານສະພາເປັນຫົວຫນ້າຄະນະພວມຢ້ຽມຢາມຫວຽດນາມ, ທ່ານຮອງປະທານສະພາແຫ່ງຊາດ ຟຸ່ງກວກຫຽນ ໄດ້ຢືນຢັນວ່າ ສະພາແຫ່ງຊາດຫວຽດນາມຍາມໃດກໍ່ສ້າງເງື່ອນໄຂໃຫ້ແກ່ບັນດາວິສາຫະກິດຕ່າງປະເທດມາລົງທຶນ ແລະ ເປີດກວ້າງການດຳເນີນທຸລະກິດ, ການຜະລິດ. ທ່ານ ຟຸ່ງກວກຫຽນໃຫ້ຮູ້ວ່າ: ສະພາແຫ່ງຊາດຫວຽດນາມ ພວມສືບຕໍ່ສ້າງສຳເລັດລະບົບກົດໝາຍຕາມທິດເປີດເຜີຍ, ໂປ່ງໃສ. ທ່ານຮອງປະທານສະພາແຫ່ງຊາດ ສະເຫນີບັນດາວິສາຫະກິດ ອາເມລິກາ ເມື່ອມາລົງທຶນຢູ່ຫວຽດນາມ ຄວນເອົາໃຈໃສ່ກ່ຽວກັບບັນຫາປົກປັກຮັກສາສິ່ງແວດລ້ອມ, ຍົກສູງຄວາມຮັບຜິດຊອບສັງຄົມ, ເພີ່ມທະວີການຮ່ວມມືກັບຫວຽດນາມ ໃນການບຳລຸງສ້າງແຫລ່ງຊັບພະຍາກອນມະນຸດ, ຖ່າຍທອດເຕັກໂນໂລຊີ .. ມຸ່ງໄປເຖິງເປົ້າໝາຍພັດທະນາແບບຍືນຍົງ. ສ່ວນທ່ານ Michael Michalak ໃຫ້ຮູ້ວ່າ: ຈຸດປະສົງການຢ້ຽມຢາມຄັ້ງນີ້ແມ່ນປາດຖະຫນາຢາກຍູ້ແຮງການຮ່ວມມືກັບຫວຽດນາມ ໃນທຸກຂົງເຂດ.
(ແຫຼ່ງຄັດຈາກ VOV)


text:
ສາຍການບິນ
ສາຍການບິນ (ຝະລັ່ງ: compagnie aérienne, ອັງກິດ: airline) ແມ່ນບ່ອນໃຫ້ບໍລິການຂົນສົ່ງທາງອາກາດສຳລັບຜູ້ໂດຍສານຜູ້ເດີນທາງແລະການຂົນສົ່ງສິນຄ້າ ສາຍການບິນເຊົ່າຫຼືເຈົ້າຂອງຍົນຂອງເຂົາເຈົ້າດ້ວຍເຊິ່ງໃນການຈັດຫາບໍລິການເຫຼົ່ານີ້ແລະອາດເປັນຫຸ້ນສ່ວນຫຼືເປັນພັນທະມິດກັບສາຍການບິນອື່ນເພື່ອປະໂຫຍດຮ່ວມກັນ. ໂດຍທົ່ວໄປ ບໍລິສັດສາຍການບິນໄດ້ຮັບການຍອມຮັບທີ່ມີໃບຮັບຮອງການດຳເນີນການອາກາດ ຫຼືໃບອະນຸຍາດເຊິ່ງອອກໂດຍຮ່າງກາຍການບິນຂອງລັດ. ສາຍການບິນທີ່ແຕກຕ່າງຈາກຜູ້ທີ່ມີຈົດໝາຍດຽວແບກອາກາດຍານຫຼືເຮືອບັນທຸກສິນຄ້າກາຍທາງຫຼາຍຮ້ອຍປະຕິບັດການບໍລິການເຕັມຮູບແບບລະຫວ່າງປະເທດສາຍການບິນຂອງຍົນ. ບໍລິການສາຍການບິນສາມາດແບ່ງເປັນທະວີບພາຍໃນທະວີບປະເທດພູມິພາກຫຼືຕ່າງປະເທດແລະອາດຈະມີການດຳເນີນການໃຫ້ບໍລິການທີ່ກຳໜົດຫຼືການເຊົ່າເໝົາລຳ.
ສາຍການບິນມີຄວາມຫຼາກຫຼາຍ ຕັ້ງແຕ່ເປັນຍົນດ່ຽວເຊິ່ງຂົນສົ່ງຈົດໝາຍຫຼືສິນຄ້າ ຈົນຮອດການບໍລິການເຕັມຮູບແບບໃນລະດັບນານາຊາດ ເຊິ່ງມີຍົນນັບຮ້ອຍ. ການບໍລິການຂອງສາຍການບິນອາດບິນລະຫວ່າງທະວີບ ພາຍໃນທະວີບ ຫຼືພາຍໃນປະເທດ ເຊິ່ງປະເພດຂອງສາຍການບິນໃຫຍ່ ໆ ມີ 2 ປະເພດ ແມ່ນ ສານການບິນໂດຍສານ (Passenger Airlines) ແລະ ສາຍການບິນຂົນສົ່ງສິນຄ້າ (Cargo Airlines).


text:
ທ່ານ Ramon Lopez, ລັດຖະມົນຕີກະຊວງການຄ້າ ຟີລິບປິນ
(ພາບ: ສຳນັກຂ່າວສານຊິນຮວາ//TTXVN)
ພາຍຫຼັງທີ່ປະທານາທິບໍດີ ຟີລິບປິນ Rodrigo Duterte ອອກຖະແຫລງ “ແບ່ງແຍກ” ກັບວໍຊິງຕັນ ໜຶ່ງວັນ, ວັນທີ 21/10, ທ່ານ Ramon Lopez, ລັດຖະມົນຕີກະຊວງການຄ້າ ຟີລິບປິນ ຢັ້ງຢືນວ່າ: ປະເທດນີ້ຈະຮັກສາບັນດາການພົວພັນດ້ານການຄ້າ ແລະ ເສດຖະກິດກັບ ອາເມລິກາ. ກ່າວຄຳເຫັນຕໍ່ຊ່ອງໂທລະພາບ CNN ຟີລິບປິນ ເມື່ອຮ່ວມເດີນທາງໄປຢ້ຽມຢາມ ຈີນ ພ້ອມກັບປະທານາທິບໍດີ Duterte, ທ່ານລັດຖະມົນຕີ Lopez ອະທິບາຍວ່າ ປະທານາທິບໍດີ ຄາດວ່າຈະເນັ້ນໜັກເຖິງຄວາມປາດຖະໜາຢາກເພີ່ມທະວີການພົວພັນກັບຈີນ ແລະ ສະມາຄົມປະຊາຊາດອາຊີຕາເວັນອອກສ່ຽງໃຕ້ (ອາຊຽນ), ແທນທີ່ຕ້ອງຂຶ້ນກັບແຕ່ຝ່າຍດຽວ.
ກ່ອນໜ້ານັ້ນ, ກ່າວຄຳເຫັນຢູ່ປັກກິ່ງ, ວັນທີ 20/10, ເນື່ອງໃນໂອກາດການຢ້ຽມຢາມ ຈີນຢ່າງເປັນທາງການ, ທ່ານ ປະທານາທິບໍດີ Duterte ໄດ້ອອກຖະແຫຼງ “ແບ່ງແຍກ” ອອກຈາກ ອາເມລິກາ ແລະ ຮ່ວມມືກັບ ຈີນ ໃນສະພາບການທີ່ ມານີລາ ແລະ ປັກກິ່ງ ເຫັນດີເປັນເອກະພາບແກ້ໄຂການຂັດແຍ້ງກັນຢູ່ທະເລຕາເວັນອອກຜ່ານການເຈລະຈາ.
(ແຫຼ່ງຄັດຈາກ VOV)


text:
ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຝ້າມບິງມິນ ຕ້ອນຮັບປະທານ ກຸ່ມບໍລິສັດ Taekwang
ທີ່ການຕ້ອນຮັບທ່ານ Park Yen Cha ປະທານ ກຸ່ມບໍລິສັດ Taekwang , ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຝ້າມບິງມິນ ໄດ້ສະແດງຄວາມເພິ່ງພໍໃຈຕໍ່ການພັດທະນາຄູ່ຮ່ວມມືຍຸດທະສາດຫວຽດນາມ-ສ.ເກົາຫຼີ.
ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຝ້າມບິງມິນ
ວັນທີ 4 ທັນວາ, ຢູ່ຮ່າໂນ້ຍ, ທີ່ການຕ້ອນຮັບທ່ານ Park Yen Cha ປະທານ ກຸ່ມບໍລິສັດ Taekwang , ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຝ້າມບິງມິນ ໄດ້ສະແດງຄວາມເພິ່ງພໍໃຈຕໍ່ການພັດທະນາຄູ່ຮ່ວມມືຍຸດທະສາດຫວຽດນາມ-ສ.ເກົາຫຼີ, ຕີລາຄາສູງບັນດາການເຄື່ອນໄຫວລົງທຶນ, ດຳເນີນທຸລະກິດຢູ່ຫວຽດນາມຂອງ ກຸ່ມບໍລິສັດ Taekwang ໃນໄລຍະກ່ວາ 20 ປີທີ່ຜ່ານມາ, ປະກອບສ່ວນພັດທະນາເສດຖະກິດສັງຄົມຢູ່ຫວຽດນາມ.
ສ່ວນ ທ່ານ Park Yen Cha ປະທານ ກຸ່ມບໍລິສັດ Taekwang ໄດ້ລາຍງານຕໍ່ ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຝ້າມບິງມິນ ກ່ຽວກັບສະພາບການເຄື່ອນໄຫວຂອງກຸ່ມບໍລິສັດ, ເປັນຕົ້ນແມ່ນການຜັນຂະຫຍາຍບັນດາໂຄງການກໍ່ສ້າງໂຮງງານໄຟຟ້າໃຊ້ພະລັງງານຄວາມຮ້ອນ ຫາຍເຫົ້າ, ປຸງແຕ່ງຝຸ່ນ, ຜະລິດເກີບ ແລະ ກໍ່ສ້າງໂຮງຮຽນການຊ່າງ.
(ແຫຼ່ງຄັດຈາກ VOV)


text:
ການສອນວິຊາຊີບ,ຫນຶ່ງໃນບັນດາຂອດຈຸດສຸມ,ບຸກທະລຸຂອງຂະແຫນງໃນປີ 2018
ເນື່ອງໃນໂອກາດປີໃຫມ່ປີຈໍ2018, ທ່ານ ດ່າວງອກຢູງ ລັດຖະມົນຕີກະຊວງແຮງງານ, ທະຫານເສຍອົງຄະ ແລະ ສັງຄົມ ໄດ້ຕອບສຳພາດນັກຂ່າວກ່ຽວກັບບັນດາມາດຕະການໃນປີ 2018
ທ່ານ ດ່າວງອກຢູງ ລັດຖະມົນຕີກະຊວງແຮງງານ, ທະຫານເສຍອົງຄະ ແລະ ສັງຄົມ
ເພື່ອປະຕິບັດຫນ້າທີ່ແກ້ໄຂວຽກເຮັດງານທຳ, ເປີດກວ້າງຕາຫນ່າງການສອນວິຊາຊີບ, ຮັບປະກັນຊີວິດສັງຄົມ. ໃນການເຄື່ອນໄຫວສອນວິຊາຊີບ, ກະຊວງແຮງງານ ທະຫານເສຍອົງຄະ ແລະ ສັງຄົມ ສຸມໃສ່ວາງແຜນກຳນົດຕາຫນ່າງບັນດາຮາກຖານ, ສ້າງກົນໄກຄຸ້ມຄອງດ້ວຍຕົນເອງ, ເຊື່ອມຕໍ່ວິສາຫະກິດ, ຫັນຖັນແຖວຄູອາຈານຕາມມາດຕະຖານ. ພິເສດ ຂະແຫນງຈະສຸມໃສ່ຍົກສູງຄຸນນະພາບ, ຄຸນສົມບັດ, ຄວາມສຸດຈິດສຸດໃຈຂອງພະນັກງານ, ຍູ້ແຮງການປະຕິຮູບລະບຽບການບໍລິຫານ, ໝູນໃຊ້ເຕັກໂນໂລຊີຂໍ້ມູນຂ່າວສານ, ຊຸກຍູ້ການປະຕິບັດບັນດານະໂຍບາຍຮັບປະກັນຊີວິດສັງຄົມຢ່າງຮອບດ້ານ, ຄົບຊຸດ.
(ແຫຼ່ງຄັດຈາກ VOV)


text:
ໃຫ້ສັດຕະຍາບັນສັນຍາຫຼີກລ້ຽງການເກັບພາສີຊ້ອນສຳລັບ ກຳປູເຈຍ
(VOVWORLD) - ລັດຖະບານໄດ້ມອບໃຫ້ກະຊວງການເງິນຮັບຜິດຊອບ ແລະ ສົມທົບກັບບັນດາກະຊວງ, ອົງການກ່ຽວຂ້ອງຝ່າຍ ຫວຽດນາມ ແລະ ຝ່າຍ ກຳປູເຈຍ ຈັດຕັ້ງຜັນຂະຫຍາຍສັນຍານີ້.
ລັດຖະບານ ຫວຽດນາມ ຫາກໍ່ໃຫ້ສັດຕະຍາບັນ “ສັນຍາລະຫວ່າງລັດຖະບານ ສສ ຫວຽດນາມ ແລະ ລັດຖະບານລາຊະອານາຈັກ ກຳປູເຈຍ ກ່ຽວກັບການຫຼີກລ້ຽງການເກັບພາສີຊ້ອນ ແລະ ສະກັດກັ້ນການໜີພາສີສຳລັບອາກອນລາຍຮັບ.”
ລັດຖະບານໄດ້ມອບໃຫ້ກະຊວງການເງິນຮັບຜິດຊອບ ແລະ ສົມທົບກັບບັນດາກະຊວງ, ອົງການກ່ຽວຂ້ອງຝ່າຍ ຫວຽດນາມ ແລະ ຝ່າຍ ກຳປູເຈຍ ຈັດຕັ້ງຜັນຂະຫຍາຍສັນຍານີ້.


text:
ຝະລັ່ງ ແລະ ອີຕາລີ ປຶກສາຫາລືບັນຫາປັບປຸງ ອີຢູ
(VOVWORLD) - ວັນທີ 21 ພຶດສະພາ, ທ່ານປະທານາທິບໍດີ ຝະລັ່ງ Emmanuel Macron ເຈລະຈາກັບທ່ານນາຍົກລັດຖະມົນຕີ ອີຕາລີ Paolo Gentiloni ພວມຢູ່ຢ້ຽມຢາມ ຝະລັ່ງ, ໃນນັ້ນ ຫົວເລື່ອງປຶກສາຫາລືຕົ້ນຕໍແມ່ນບັນດາມາດຕະການປັບປຸງສະຫະພາບເອີລົບ (ອີຢູ)
ກ່າວຄຳເຫັນໃນການປະຊຸມຂ່າວລວມພາຍຫລັງການເຈລະຈາ, ທ່ານປະທານາທິບໍດີ ຝະລັ່ງ Emmanuel Macron ຢືນຢັນວ່າ ຝະລັ່ງ ປາດຖະໜາຢາກຮ່ວມມືແໜ້ນແຟ້ນກັບ ອີຕາລີ, ເຢຍລະມັນ ແລະ ບັນດາປະເທດອື່ນໆ ແນໃສ່ຈຸດໝາຍ ຮັບປະກັນອະນາຄົດພັດທະນາຂອງສະຫະພາບ ເອີລົບ (ອີຢູ). ອີຢູ ຕ້ອງກາຍເປັນສະຫະພາບທີ່ເຂັ້ມແຂງ, ພ້ອມທັງຕ້ອງເອົາໃຈໃສ່ເຖິງຄວາມມຸ່ງມາດປາດຖະໜາຂອງປະຊາຊົນ. ສ່ວນທ່ານນາຍົກລັດຖະມົນຕີ ອີຕາລີ Paolo Gentiloni ຢືນຢັນຄືນໃໝ່ ເລື່ອງທ່ານ Emmanuel Macron ໄດ້ຮັບໄຊຊະນະໃນການເລືອກຕັ້ງປະທານາທິບໍດີ ຝະລັ່ງ ນຳມາໃຫ້ຄວາມຫວັງ ແລະ ປັບປຸງຄວາມໄວ້ເນື້ອເຊື່ອໃຈໃນ ອີຢູ. ການນຳ ອີຕາລີ ຖືວ່າ: ໜຶ່ງໃນບັນດາບຸລິມະສິດປະຈຸບັນແມ່ນ “ເຮັດໃຫ້ຳບັນດາປະເທດ ອີຢູ ສ້າງຕັ້ງສຳພັນທະມິດພາສີ ແລະ ທະນາຄານ ໃນອະນາຄົດ”.


text:
Tanzania Crusher>>ໂຮງງານຂັດXSM ຊ່ຽງໄຮ້ແມ່ນຜູ້ຜະລິດເຄື່ອງຈັກທີ່ເປັນມືອາຊີບໃນໂຮງງານຜະລິດອຸປະກອນມືອາຊີບໃນປະເທດຈີນ, ຖ້າທ່ານຕ້ອງການອອນໄລນ໌, ກະລຸນາກົດປຸ່ມສັນຍາລັກທີ່ເຫມາະສົມ, ພະນັກງານດ້ານວິຊາການຂອງພວກເຮົາຈະອີງໃສ່ອຸປະກອນຂຸດຄົ້ນແຮ່ທາດເພື່ອໃຫ້ທ່ານ ມີທີ່ເຫມາະສົມທີ່ສຸດສໍາລັບທ່ານ.
ສິງຫາ
4
-
ໂຮງງານ Hammer ຫມໍ້ຫຸງເຂົ້າໃນ Tanzaniaເຄື່ອງປັ້ນດິນເຜົາ, ແກນ, ຖ່ານຫີນ, ແຮ່ເຫຼັກ, ຫີນປູນ, ຫີນ, ຫີນແຮ່, ແຮ່ທາດເຫຼັກ, ຫີນປູນ , diabase, ແລະອື່ນໆ. ກໍລະນີ: ສາຍການຜະລິດທາຍຊາຍເຊືອກຊ່ຽງໄຮ້ລາຍລະອຽດຂອງຜະລິດຕະພັນ: ມາດຕະຖານຂອງຍຸງເອີຣົບແມ່ນໃຊ້ໃນຂະແຫນງອຸດສາຫະກໍາເຊັ່ນ: ໂລຫະ, ຂຸດຄົ້ນ, ຊີມັງ, ສານເຄມີ, ວັດສະດຸກໍ່ສ້າງແລະເຊລາມິກ. ອ່ານຕື່ມ...ສິງຫາ4
-
hammer mill ຂາຍລາຄາໃນ Tanzaniaການຜະລິດ hammer milling ໃນ Tanzania, ການນໍາສະເຫນີຜະລິດຕະພັນ: ເຄື່ອງປະກອບການຂຸດເຈາະໃນຍຸໂລບໄດ້ຖືກນໍາໃຊ້ຢ່າງກວ້າງຂວາງໃນໂລຫະ, ຂຸດຄົ້ນບໍ່ແຮ່, ສານເຄມີ, ຊີມັງ, ແກນແຫ້ງແລ້ງ, ການກໍ່ສ້າງ, ການຜະລິດທາຍ, ວັດສະດຸ refractory ແລະ ceramics ແລະອື່ນໆ. ການຂຸດຄົ້ນແລະການປະຕິບັດລະເບີດທີ່ດີ. ຄໍາຮ້ອງສະຫມັກ: ນໍາໃຊ້ຢ່າງກວ້າງຂວາງໃນວິສາຫະກິດອຸດສະຫະກໍາແລະຂຸດຄົ້ນບໍ່ແຮ່ເຊັ່ນ: ໂລຫະ, ຂຸດຄົ້ນ, ສານເຄມີ, ຊີມັງ, ຖ່ານຫີນ, ການກໍ່ສ້າງ, ການຜະລິດທາຍ, ວັດສະດຸ refractory ... ອ່ານຕື່ມ...ກຸມພາ14
-
Bauxite Crushing Equipment Manufacturer, Bauxite Production Line PriceBauxite Crushing ອຸປະກອນຜະລິດ, ຂຸດຄົ້ນບົກຊິດສາຍການຜະລິດລາຄາ Bauxite Crushing ອຸປະກອນຜະລິດດັ່ງທີ່ພວກເຮົາທຸກຄົນຮູ້ວ່າ, ບົກຊິດແມ່ນໃຊ້ຢ່າງກວ້າງຂວາງນໍາໃຊ້ເພື່ອເຮັດໃຫ້ອາລູມິນຽມ, ອາລູມິນຽມປະຖົມ, ບໍ extrusion, rolling ຝາອັດປາກຂຸມ, rod ສາຍແລະອື່ນໆ. ມັນມີຄໍາຮ້ອງສະຫມັກກ້ວາງ, ມັນແມ່ນກ່ຽວຂ້ອງຢ່າງໃກ້ຊິດກັບຊີວິດປະຈໍາວັນຂອງພວກເຮົາ, zoals cans ຂອງອາຫານແລະເຄື່ອງດື່ມ, ເຄື່ອງໃຊ້ໃນເຮືອນຄົວແລະປະເພດຕ່າງໆຂອງການຫຸ້ມຫໍ່. ນອກຈາກນັ້ນ, ມັນຍັງໃຊ້ໃນການຜະລິດລົດໃຫຍ່ແລະເຄື່ອງບິນ. Vale ມີການດໍາເນີນງານໃນໄລຍະທັງຫມົດຂອງອາລູມິນຽມ ... ອ່ານຕື່ມ...ກຸມພາ14
-
ເຄື່ອງຂັດເຈາະຫິນທີ່ໃຊ້ໃນການຂາຍໃນປະເທດໄນຈີເລຍ, ເຄື່ອງຂຸດເຈາະຫີນເຄືອບໃຊ້ໃຊ້ Quarry ມາດຕະຖານເຊັ່ນ Mill ສໍາລັບການຂາຍໃນໄນຈີເລຍ, Quarry ເຄື່ອງເຈຍມືສອງໃຊ້ Quarry ມາດຕະຖານເຊັ່ນ Mill ສໍາລັບການຂາຍໃນໄນຈີເລຍ Rencently, ປະຊາຊົນຫຼາຍກວ່າແລະຫຼາຍໄດ້ສອບຖາມກ່ຽວກັບ Quarry ໃຊ້ມາດຕະຖານເຊັ່ນ Mill ສໍາລັບການຂາຍໃນໄນຈີເລຍ, ມີມີ quarry ຫຼາຍໃນໄນຈີເລຍ, ເນື່ອງຈາກວ່າຫຼາຍຂອງນັກລົງທຶນຍັງບໍ່ທັນ ຫຼືເງິນ, theywant ເພື່ອລົງທຶນອຸດສາຫະກໍາເຫມືອງ, ພວກເຂົາເລືອກເອົາ quarry ໃຊ້ມາດຕະຖານເຊັ່ນໂຮງງານ. ເປັນຜູ້ຜະລິດມືອາຊີບແລະຜູ້ຜະລິດໃນທົ່ວໂລກ, ພວກເຮົາສາມາດສະຫນອງທ່ານທີ່ມີການນໍາໃຊ້ມາດຕະຖານເຊັ່ນ quarry ໂຮງງານໃນໄນຈີເລຍ ... ອ່ານຕື່ມ...ກຸມພາ14
-
Pulverizer Bauxite Equipment for Sale, Grinding Bauxite Machine, Bauxite MillPulverizer Bauxite ອຸປະກອນສໍາລັບການຂາຍ, ມາດຕະຖານເຊັ່ນເຄື່ອງ Bauxite, Bauxite Mill Pulverizer Bauxite ອຸປະກອນສໍາລັບການຂາຍມີ Pulverizer Bauxite ອຸປະກອນສໍາລັບການຂາຍ, ດັ່ງທີ່ພວກເຮົາທຸກຄົນຮູ້ວ່າ, ບົກຊິດສາມາດນໍາໃຊ້ການນໍາໃຊ້ຢ່າງກວ້າງຂວາງໃນປະເພດທີ່ແຕກຕ່າງກັນຂອງອຸດສາຫະກໍາ, ມັນມີຕະຫຼາດທີ່ດີ, ook ປະຊາຊົນຜູ້ທີ່ ລົງທຶນອຸດສາຫະກໍາບົກຊິດໄດ້ thesis ຫຼາຍໃນຫມູ່ນັກລົງທຶນ, ຈໍານວນຫຼາຍຂອງພວກເຂົາເລືອກທີ່ຈະຜະລິດຕະພັນຂອງພວກເຮົາ 's, ພວກເຂົາເຈົ້າເວົ້າວ່າເຄື່ອງຈັກຂອງພວກເຮົາມີປະສິດທິພາບທີ່ດີແລະສາມາດເຮັດວຽກທີ່ໃຊ້ເວລາດົນນານ, ອະໄຫລ່ແມ່ນທົນທານຫຼາຍວິທີການຫຼາຍຕິດຕາມ adopts hi ... : Bauxite Mill, ເຄື່ອງຂູດຂຸດເຈາະ, Pulverizer Bauxite Equipment for Sale
ອ່ານຕື່ມ...
-
-
-
-


text:
ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຕ້ອນຮັບເອກອັກຄະລັດຖະທູດ ຕີມໍຕາເວັນອອກ
(VOVWORLD) - ຕອນບ່າຍວັນທີ 15 ສິງຫາ, ຢູ່ສຳນັກງານກະຊວງການຕ່າງປະເທດ ຫວຽດນາມ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບິ່ງມິງ ໄດ້ຕ້ອນຮັບ ທ່ານນາງ Pascoela Barreto Dos Santos, ເອກອັກຄະລັດຖະທູດ ຕີມໍ ຕາເວັນອອກ ປະຈຳ ຫວຽດນາມ.
ທີ່ການຕ້ອນຮັບ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບິ່ງມິງ ສະເໜີ ທ່ານນາງ Pascoela Barreto Dos Santos ຕັ້ງໜ້າເຊື່ອມຕໍ່ລະຫວ່າງບັນດາອົງການສຳນັກງານຮັບຜິດຊອບຂອງສອງປະເທດ ເພື່ອສ້າງເງື່ອນໄຂໃຫ້ບັນດານັກລົງທຶນຫວຽດນາມ ລົງທຶນເຂົ້າໃນຂົງເຂດທີ່ມີຄວາມສາມາດບົ່ມຊ້ອນຄື: ນໍ້າມັນອາຍແກັສ ແລະ ກະສິກຳ ຢູ່ຕີມໍຕາເວັນອອກ. ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິ່ງມິງ ຢັ້ງຢືນວ່າ ຫວຽດນາມ ຍາມໃດກໍ່ຮ່ວມມືຢ່າງແໜ້ນແຟ້ນກັບ ຕີມໍຕາເວັນອອກ ເພື່ອແນໃສ່ສືບຕໍ່ປັບປຸງ ແລະ ເພີ່ມທະວີການພົວພັນອັນດີງາມລະຫວ່າງສອງປະເທດຕື່ມອີກ, ເພື່ອສັນຕິພາບ, ຄວາມໝັ້ນຄົງ ແລະ ວັດທະນະຖາວອນ ໃນພາກພື້ນອາຊີຕາເວັນອອກ. ສ່ວນ, ທ່ານນາງເອກອັກຄະລັດຖະທູດ Pascoela Barreto Dos Santos ຢັ້ງຢືນວ່າ ດ້ວຍຖານະຕຳແໜ່ງເປັນເອກອັກຄະລັດຖະທູດ, ຈະເຮັດຈົນສຸດຄວາມສາມາດຕົນເພື່ອປະກອບສ່ວນເພີ່ມທະວີ, ຊຸກຍູ້ການພົວພັນລະຫວ່າງສອງປະເທດໃນໄລຍະຈະມາເຖິງໃຫ້ດີຍິ່ງກວ່າອີກ.


text:
ສື່ມວນຊົນລາວຕີລາຄາສູງຜົນສຳເລັດຂອງກອງປະຊຸມຄັ້ງທີ 40 ຄະນະກຳມະການລະຫວ່າງລັດຖະບານ ຫວຽດນາມ -ລາວ
ວັນທີ 6 ກຸມພາ, ຫນັງສືພິມຕ່າງຂອງລາວ ໄດ້ລົງພິມໃນຫນ້າທຳອິດ ຍ້ອງຍໍຜົນສຳເລັດຂອງ ກອງປະຊຸມຄັ້ງທີ 40 ຄະນະກຳມະການລະຫວ່າງລັດຖະບານ ຫວຽດນາມ - ລາວ, ໃນນັ້ນ ລ້ວນແຕ່ຢືນຢັນໝາກຜົນຂອງກອງປະຊຸມຄັ້ງນີ້ ໄດ້ປະກອບສ່ວນສຳຄັນເຂົ້າໃນການເພີ່ມພູນຄູນສ້າງສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງສອງປະເທດ ລາວ ແລະ ຫວຽດນາມ.
ກອງປະຊຸມຄັ້ງທີ 40 ຄະນະກຳມະການລະຫວ່າງລັດຖະບານ ຫວຽດນາມ -ລາວ
ພາບ:TTXVN
ບັນດາຫນັງສືພິມໃຫຍ່ຄື: ປະເທດລາວ, ປະຊາຊົນ, ລາວພັດທະນາ, ເສດຖະກິດ ການຄ້າ, ວຽງຈັນທາມ ລ້ວນແຕ່ລົງພິມເນື້ອໃນທີ່ໄດ້ຮັບການປຶກສາຫາລືທີ່ກອງປະຊຸມ ພ້ອມທັງຍົກໃຫ້ເຫັນລະອຽດເອກະສານຮ່ວມມື 12 ສະບັບ ຊື່ງສອງປະເທດໄດ້ລົງນາມທີ່ກອງປະຊຸມຄັ້ງນີ້.
ຕາມສຳນັກຂ່າວສານປະເທດລາວແລ້ວ, ສັນຍາລະຫວ່າງ ລັດຖະບານ ຫວຽດນາມ ແລະ ລັດຖະບານ ລາວ ກ່ຽວກັບການຮ່ວມມືລົງທຶນພັດທະນາທ່າກຳປັ່ນ 1,2 ແລະ 3 ທ່າກຳປັ່ນຫວູງອາງ ແມ່ນເອກະສານສຳຄັນທີ່ສຸດ ຊື່ງລັດຖະບານສອງປະເທດບັນລຸໄດ້ທີ່ກອງປະຊຸມຄັ້ງນີ້. ສ່ວນ ຫນັງສືພິມວຽງຈັນທາມ ຖືວ່າ ເລື່ອງສອງປະເທດລົງນາມໃນຂໍ້ຕົກລົງ 12 ສະບັບທີ່ກອງປະຊຸມ, ໃນນັ້ນ ມີສັນຍາລະຫວ່າງລັດຖະບານ ຫວຽດນາມ ແລະ ລັດຖະບານ ລາວ ກ່ຽວກັບການຮ່ວມມືລົງທຶນພັດທະນາທ່າກຳປັ່ນ 1,2 ແລະ 3 ທ່າກຳປັ່ນຫວູງອາງ ໄດ້ອະນຸຍາດໃຫ້ປະເທດທີ່ບໍ່ມີທະເລຄື ລາວ ມີເສັ້ນທາງສຳຜັດກັບບັນດາເສັ້ນທາງການຄ້າບົນທະເລ. ຫນັງສືພິມໄດ້ໃຫ້ຂໍ້ສັງເກດວ່າ ບັນດາຂໍ້ຕົກລົງດັ່ງກ່າວຈະຊ່ວຍເພີ່ມທະວີການພົວພັນ ແລະ ເປີດກວ້າງການຮ່ວມມືລະຫວ່າງສອງປະເທດ ລາວ ແລະ ຫວຽດນາມ.
ຄຽງຄູ່ກັນນັ້ນ ບັນດາຫນັງສືພິມ, ພາຫະນະສື່ມວນຊົນອື່ນຂອງລາວ ກໍ່ໄດ້ສະຫງວນເວລາເພື່ອເວົ້າເຖິງກອງປະຊຸມຄັ້ງທີ 40 ຄະນະກຳມະການລະຫວ່າງລັດຖະບານ ຫວຽດນາມ - ລາວ.
(ແຫຼ່ງຄັດຈາກ VOV)


text:
ຫວຽດນາມ ແບ່ງປັນບົດຮຽນກ່ຽວກັບການພັດທະນາກະສິກຳຂຽວຢູ່ເວທີປາໄສ ECOSOC
(VOVWORLD) - ທ່ານເອກອັກຄະລັດຖະທູດ ດັ້ງດິ່ງກູ໊ຍ ໄດ້ສະເໜີກ່ຽວກັບບັນດາຜົນງານໃນກະສິກຳຂອງ ຫວຽດນາມ, ນະໂຍບາຍຊຸກຍູ້ກະສິກຳຂຽວ ກໍ່ຄືບັນດາສິ່ງທ້າທາຍສຳລັບກະສິກຳແບບຍືນຍົງ
ວັນທີ 11 ກໍລະກົດ, ໃນຂອບເຂດເວທີປາໄສການເມືອງຂັ້ນສູງສະພາເສດຖະກິດ - ສັງຄົມຂອງສະຫະປະຊາຊາດ (ECOSOC), ໄທ, ຫວຽດນາມ ບູຖານ, ສະຫະພາບເອີລົບ (EU), UNEP ແລະ Switch Asia ພ້ອມກັນຈັດຕັ້ງເຫດການ “ເສດຖະກິດຂຽວ ແລະ ຜົນກະທົບມີລັກສະນະຫັນປ່ຽນສຳລັບການພັດທະນາແບບຍືນຍົງໃນທຸກແງ່ມູມ”. ທ່ານ ດັ້ງດິ່ງກູ໊ຍ, ຫົວໜ້າຄະນະຜູ້ຕາງໜ້າ ຫວຽດນາມ ປະຈຳ ສປຊ, ຕາງໜ້າໃຫ້ ຫວຽດນາມ ເຂົ້າຮ່ວມ ແລະ ກ່າວຄຳເຫັນທີ່ກອງປະຊຸມ.
ທ່ານເອກອັກຄະລັດຖະທູດ ດັ້ງດິ່ງກູ໊ຍ ໄດ້ສະເໜີກ່ຽວກັບບັນດາຜົນງານໃນກະສິກຳຂອງ ຫວຽດນາມ, ນະໂຍບາຍຊຸກຍູ້ກະສິກຳຂຽວ ກໍ່ຄືບັນດາສິ່ງທ້າທາຍສຳລັບກະສິກຳແບບຍືນຍົງ, ໃນນັ້ນມີບັນຫາສະມັດຕະພາບຕ່ຳ ແລະ ຜົນກະທົບຕໍ່ສິ່ງແວດລ້ອມຍ້ອນການນຳໃຊ້ຝຸ່ນເຄມີ ແລະ ຢາຂ້າສັດຕູພືດ. ທ່ານເອກອັກຄະລັດຖະທູດ ດັ້ງດິ່ງກູ໊ຍ ເນັ້ນໜັກເຖິງຄວາມສຳຄັນຂອງບັນດາຂໍ້ລິເລີ່ມເພື່ອແນໃສ່ນຳນະໂຍບາຍກເຂົ້າໃນຊີວິດຕົວຈິງ, ໃນນັ້ນມີຂໍ້ລິເລີ່ມ VietGAPs ຊ່ວຍເພີ່ມສະມັດຕະພາບ ແລະ ຫລຸດຜ່ອນຜົນກະທົບເຖິງສິ່ງແວດລ້ອມ, ພ້ອມທັງຍົກສູງລາຍຮັບຂອງຊາວກະສິກອນ.


text:
(VOVWORLD)-ໂດຍໄດ້ຮັບຄຳເຊີນຂອງທ່ານນາຍົກລັດຖະມົນຕີ ໄທ ປຣາຢຸດ ຈັນໂອຊາ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ແລະ ພັນລະຍາ ນຳຫນ້າຄະນະຜູ້ແທນຂັ້ນສູງລັດຖະບານ ຫວຽດນາມ ເດີນທາງໄປຢ້ຽມຢາມ ໄທ ຢ່າງເປັນທາງການ ແຕ່ວັນທີ 17 ຫາວັນທີ 19 ສິງຫາປີ 2017. ການຢ້ຽມຢາມ ແມ່ນໂອກາດເພື່ອໃຫ້ສອງປະເທດ ຕີລາຄາກ່ຽວກັບບັນດາການເຄື່ອນໄຫວຮ່ວມມືສອງຝ່າຍໃນໄລຍະຜ່ານມາ, ແລກປ່ຽນທິດທາງ ແລະ ເປັນເອກະພາບບັນດາມາດຕະການຊຸກຍູ້ການຮ່ວມມືໃນໄລຍະຈະມາເຖິງ. ເນື່ອງໃນໂອກາດນີ້ ບັນນາທິການ ວິທະຍຸກະຈາຍສຽງຫວຽດນາມ ມີບົດຂຽນ ດ້ວຍຫົວຂໍ້ວ່າ: “ຊຸກຍູ້ການພົວພັນຄູ່ຮ່ວມມືຍຸດທະສາດຫວຽດນາມ ແລະ ໄທ.”
ນີ້ແມ່ນການຢ້ຽມຢາມໄທ ຢ່າງເປັນທາງການເປັນຄັ້ງທຳອິດ ຂອງ ທ່ານນາຍົກລັດຖະມົນຕີ ຫງວຽນຊວນຟຸກ ໃນຖານະເປັນນາຍົກລັດຖະມົນຕີ. ການຢ້ຽມຢາມ ດຳເນີນໃນສະພາບການພົວພັນມິດຕະພາບທີ່ເປັນມູນເຊື້ອ ແລະ ຄູ່ຮ່ວມມືຍຸດທະສາດ ຫວຽດນາມ ແລະ ໄທ ສືບຕໍ່ປັບປຸງ ແລະ ນັບມື້ນັບພັດທະນາຢ່າງຈົບງາມ. ໃນໄລຍະຜ່ານມາ, ໄທ ຖືເປັນສຳຄັນການພົວພັນຄູ່ຮ່ວມມືຍຸດທະສາດກັບຫວຽດນາມ, ເປັນເຈົ້າການຊຸກຍູ້ການຮ່ວມມືກັບຫວຽດນາມໃນຫລາຍຂົງເຂດ. ປີກາຍນີ້ ສອງປະເທດ ໄດ້ຜັນຂະຫຍາຍການເຄື່ອນໄຫວຕ່າງໆເພື່ອສະເຫລີມສະຫລອງ 40 ປີແຫ່ງວັນສ້າງຕັ້ງການພົວພັນທາງການທູດ ຫວຽດນາມ ແລະ ໄທ.
ການພົວພັນຄູ່ຮ່ວມືຍຸດທະສາດພັດທະນາຢ່າງເລິກເຊິ່ງກວ້າງຂວາງ
ການພົວພັນມິດຕະພາບ ຫວຽດນາມ ແລະ ໄທ ຄ່ອຍໆເຂົ້າສູ່ເປັນປົກກະຕິ ແລະ ໄດ້ຮັບການປັບປຸງພາຍຫລັງ ຫວຽດນາມ ກາຍເປັນສະມາຊິກຂອງ ອາຊຽນ ໃນປີ 1995. ສອງຝ່າຍຍູ້ແຮງການຮ່ວມມືໃນທຸກຂົງເຂດ, ໃນນັ້ນ ໄທ ໄດ້ຍາດແຍ່ງທ່າໄດ້ປຽບດ້ານຊັບພະຍາກອນອຸດົມສົມບູນ, ຕະຫລາດຈຳຫນ່າຍໃຫຍ່ຂອງຫວຽດນາມ, ພິເສດ ແມ່ນເລື່ອງຫວຽດນາມ ຊຸກຍູ້ການພັດທະນາພື້ນຖານເສດຖະກິດການຕະຫລາດ. ໃນສອງທົດສະວັດມໍ່ໆມານີ້, ສອງປະເທດ ໄດ້ມານະພະຍາຍາມດັດປັບບັນດາໂຄງການ ແລະ ການເຄື່ອນໄຫວພັດທະນາລະດັບຊາດ ເພື່ອບັນລຸປະສິດທິຜົນການຮ່ວມມືຢ່າງສູງສຸດ.
ມາຮອດປະຈຸບັນ, ຫວຽດນາມ ແມ່ນປະເທດຫນຶ່ງດຽວຢູ່ ອາຊີຕາເວັນອອກສ່ຽງໃຕ້ ຊື່ງໄທ ໄດ້ສ້າງການພົວພັນຄູ່ຮ່ວມມືຍຸດທະສາດ ແລະ ທັງສອງປະເທດພວມມານະພະຍາຍາມພ້ອມກັນສ້າງສາຍພົວພັນນີ້ໃຫ້ແຫນ້ນແຟ້ນຍິ່ງຂຶ້ນ. ຜ່ານບັນດາການຢ້ຽມຢາມຄັ້ງນີ້ ຄວາມໄວ້ເນື້ອເຊື່ອໃຈດ້ານການເມືອງລະຫວ່າງສອງປະເທດໄດ້ຮັບການປັບປຸງ ແລະ ພັດທະນາຢ່າງບໍ່ຢຸດຢັ້ງ. ສອງປະເທດ ໄດ້ຈັດຕັ້ງສຳເລັດຫລາຍກົນໄກຮ່ວມມືຄື: ຄະນະລັດຖະບານຮ່ວມ, ຄະນະກຳມະການປະສົມກ່ຽວກັບການຮ່ວມມືສອງຝ່າຍ, ການປຶກສາດ້ານການເມືອງຂັ້ນຮອງລັດຖະມົນຕີການຕ່າງປະເທດ. ນັບແຕ່ເມື່ອສ້າງການພົວພັນຄູ່ຮ່ວມມືຍຸດທະສາດໃນເດືອນມິຖຸນາປີ 2013, ສອງປະເທດໄດ້ລົງນາມໃນໂຄງການດຳເນີນງານຜັນຂະຫຍາຍການພົວພັນຄູ່ຮ່ວມມືຍຸດທະສາດ ຫວຽດນາມ ແລະ ໄທ ໄລຍະ 2014 – 2018, ຍົກການພົວພັນຄູ່ຮ່ວມມືຂຶ້ນສູ່ລະດັບຍຸດທະສາດເພີ່ມທະວີ ທີ່ກອງປະຊຸມຄະນະລັດຖະບານຮວ່ມປີ 2015.
ກ່ຽວກັບດ້ານປ້ອງກັນຊາດ ປ້ອງກັນຄວາມສະຫງົບ, ສອງຝ່າຍສືບຕໍ່ຮັກສາກົນໄກປະຊຸມກຸ່ມວຽກງານຮ່ວມກ່ຽວກັບການຮ່ວມມືດ້ານການເມືອງ, ການປ້ອງກັນຄວາມສະຫງົບ ຫວຽດນາມ ແລະ ໄທ, ເພີ່ມທະວີການຮ່ວມມືໃນຂົງເຂດອາດຊະຍາກຳສິ່ງແວດລ້ອມ. ສອງຝ່າຍກໍ່ຕັ້ງຫນ້າຊຸກຍູ້ການຮ່ວມມືໃນບັນດາຂົງເຂດກອງທັບອາກາດ, ກອງທັບເຮືອ, ແລກປ່ຽນຂໍ້ມູນຂ່າວສານສືບລາຊະການລັບ, ລາດຕະເວນຮ່ວມບົນທະເລ, ຜັນຂະຫຍາຍການໂອ້ລົມສົນທະນາການປ້ອງກັນຊາດຂັ້ນຮອງລັດຖະມົນຕີ.
ໃນອາຊຽນ, ໄທ ແມ່ນຄູ່ຮ່ວມມືດ້ານການຄ້າໃຫຍ່ສຸດຂອງຫວຽດນາມ ແລະ ຫວຽດນາມ ແມ່ນຄູ່ຮ່ວມມືສົ່ງອອກໃຫຍ່ອັນດັບທີ 2 ຂອງໄທ, ດ້ວຍຍອດວົງເງິນດ້ານການຄ້າສອງສົ້ນໃນປີກາຍນີ້ບັນລຸ 12,5 ຕື້ USD, ໃນນັ້ນ ຫວຽດນາມ ສົ່ງອອກໄປຍັງ ໄທ ບັນລຸ 3,7 ຕື້ USD. ສະເພາະໃນ 6 ເດືອນຕົ້ນປີ 2017, ຍອດວົງເງິນການຄ້າສອງສົ້ນບັນລຸໄດ້ເກືອບ 7 ຕື້ USD, ເພີ່ມຂຶ້ນ 22% ເມື່ອທຽບໃສ່ໄລຍະດຽວກັນຂອງປີກາຍ. ສອງຝ່າຍບັນລຸຄາດໝາຍ ນຳວົງເງິນການຄ້າສອງສົ້ນໃຫ້ບັນລຸໄດ້ 20 ຕື້ USD ໃນປີ 2020. ກ່ຽວກັບການລົງທຶນ, ປະຈຸບັນ ໄທ ແມ່ນປະເທດຢືນອັນດັບທີ 10/116 ປະເທດ ແລະ ເຂດແຄ້ວນ ມີການລົງທຶນຢູ່ຫວຽດນາມ, ດ້ວຍ 458 ໂຄງການລົງທຶນໂດຍກົງຍັງມີຜົນສັກສິດ, ຍອດຈຳນວນທຶນຈົດທະບຽນເກືອບ 8,2 ຕື້ USD. ສອງຝ່າຍຍັງຍູ້ແຮງການຮ່ວມມືໃນຂົງເຂດແຮງງານ ແລະ ພວມຜັນຂະຫຍາຍການຮ່ວມມືສົ່ງຄົນງານຫວຽດນາມ ໄປເຮັດວຽກຢູ່ ໄທ. ໃນການຮ່ວມມືລະຫວ່າງບັນດາທ້ອງຖິ່ນສອງປະເທດ, ປະຈຸບັນ ມີ 16 ແຂວງ, ນະຄອນ ຂອງຫວຽດນາມ ໄດ້ລົງນາມໃນຂໍ້ຕົກລົງການຮ່ວມມື ຫລື ແຮກສ່ຽວກັບັບນດາທ້ອງຖິ່ນຂອງໄທ. ສອງຝ່າຍກໍ່ຮ່ວມມືຢູ່ບັນດາເວທີປາໄສພາກພື້ນ ແລະ ສາກົນ ຄື: ສປຊ, ອາຊຽນ, ການຮ່ວມມືອະນຸພາກພື້ນ, ການຮ່ວມມືໃນ APEC.
ການຢ້ຽມຢາມເຮັດໃຫ້ການພົວພັນຄູ່ຮ່ວມມືຍຸດທະສາດຢ່າງເລິກເຊິ່ງຂຶ້ນຕື່ມ
ການພົວພັນສອງຝ່າຍລະຫວ່າງ ຫວຽດນາມ ແລະ ໄທ ພວມກ້າວເຂົ້າສູ່ລະດັບສູງໃຫມ່ ດ້ວຍການເຂົ້າຮ່ວມຢ່າງແຮງບັນດາປັດໄຈມີລັກສະນະຍຸດທະສາດ ແລະ ເສດຖະກິດ. ພ້ອມກັນແມ່ນສະມາຊິກຂອງປະຊາຄົມ ອາຊຽນ ແລະ ບັນດາອົງການອະນຸພາກພື້ນອື່ນ, ໄທ ແລະ ຫວຽດນາມ ສາມາດຊ່ວຍຍົກລະດັບເສດຖະກິດພາກພື້ນ, ພ້ອມທັງສ້າງຄວາມຍຸຕິທຳທາງສັງຄົມ ແລະ ສະຖຽນລະພາບຢູ່ອະນຸພາກພື້ນແມ່ນ້ຳຂອງ. ແຕ່ລະປະເທດ ລ້ວນແຕ່ມີແລວເສດຖະກິດສະເພາະ ເຊື່ອມຕໍ່ກັບ ມຽນມາ, ລາວ ແລະ ກຳປູເຈຍ. ການຮ່ວມມືຢ່າງແຫນ້ນແຟ້ນລະຫວ່າງສອງປະເທດໃນ ອາຊຽນ, ກໍ່ຄືກັບບັນດາຄູ່ຮ່ວມມືໃຫຍ່ນອກພາກພື້ນ ໄດ້ສ້າງກຳລັງຫນູນໃຫມ່ກໍ່ຄືຢືນຢັນລະດັບຜົນສະທ້ອນຢູ່ພາກພື້ນ.
ການຢ້ຽມຢາມໄທຂອງທ່ານນາຍົກລັດຖະມົນຕີ ຫງວຽນຊວນຟຸກ ຄັ້ງນີ້ແມ່ນໂອກາດເພື່ອໃຫ້ສອງປະເທດຊຸກຍູ້ການພົວພັນມິດຕະພາບທີ່ເປັນມູນເຊື້ອກໍ່ຄືຫັນການພົວພັນຄູ່ຮ່ວມມືຍຸດທະສາດເພີ່ມທະວີລະຫວ່າງສອງປະເທດເປັນລະອຽດ, ນຳການພົວພັນສອງປະເທດໃຫ້ພັດທະນາກວ່າອີກ, ນັບມື້ນັບແທດຈິງ ແລະ ເຂົ້າສູ່ລວງເລິກ.


text:
ມີນາຍທະຫານຫວຽດນາມຕື່ມອີກ3ຄົນປະຕິບັດຫນ້າທີ່ຮັກສາສັນຕິພາບສະຫະປະຊາຊາດ
ນາຍທະຫານ 3 ຄົນ ທີ່ສັງກັດສູນຮັກສາສັນຕິພາບ ກະກຽມເດີນທາງຮັບຫນ້າທີ່ຢູ່ຄະນະຜູ້ຕາງຫນ້າຮັກສາສັນຕິພາບ ສປຊ
ພົນໂທ ຫງວຽນເຟືອງນາມມອບຂໍ້ຕົກລົງໃຫ້ແກ່ນາຍທະຫານ 3 ຄົນ
ວັນທີ 16 ມິຖຸນາ, ຢູ່ສຳນັກງານກະຊວງປ້ອງກັນປະເທດ, ພົນໂທ ຫງວຽນເຟືອງນາມ, ຮອງເສນາທິການໃຫຍ່ກອງທັບປະຊາຊົນຫວຽດນາມ ໄດ້ມອບຂໍ້ຕົກລົງໃຫ້ແກ່ນາຍທະຫານ 3 ຄົນ ທີ່ສັງກັດສູນຮັກສາສັນຕິພາບ ກະກຽມເດີນທາງຮັບຫນ້າທີ່ຢູ່ຄະນະຜູ້ຕາງຫນ້າຮັກສາສັນຕິພາບ ສປຊ ຢູ່ ສາທາລະນະລັດ ອາຟຼິກາກາງ ແລະ ຊູດັງໃຕ້. ພົນໂທ ຫງວຽນເຟືອງນາມ ສະເຫນີ ນາຍທະຫານ 3 ຄົນນີ້ ຄວນກະກຽມດ້ານແນວຄິດເປັນຢ່າງດີ, ຊາບຊືມ ແລະ ປະຕິບັດທັດສະນະ, ແນວທາງການຕ່າງປະເທດຂອງພັກ, ລັດ ແລະ ກອງທັບປະຊາຊົນຫວຽດນາມ, ປະຕິບັດວິໄນກອງທັບ, ຂໍ້ກຳນົດຂອງ ສປຊ ທີ່ຄະນະຜູ້ຕາງຫນ້າ ແລະ ກົດໝາຍຂອງປະເທດປະຈຳຖິ່ນຢ່າງເຂັ້ມງວດ.
(ແຫຼ່ງຄັດຈາກ VOV)


text:
ປະກອບຄຳເຫັນ ປັບປຸງຮ່າງກົດໝາຍວ່າດ້ວຍ ການເລືອກຕັ້ງ ສະມາຊິກ ສະພາແຫ່ງຊາດ
(ພາບປະກອບ)
ຕອນເຊົ້າວັນທີ 19/3, ຢູ່ນະຄອນ ດ່ານັ້ງ, ສະຖາບັນຄົ້ນຄ້ວານິຕິບັນຍັດຂອງຄະນະປະຈຳສະພາແຫ່ງຊາດ ໄດ້ຈັດຕັ້ງກອງປະຊຸມສຳມະນາປະກອບຄຳເຫັນປັບປຸງຮ່າງກົດໝາຍວ່າດ້ວຍການເລືອກຕັ້ງສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນ. ທີ່ກອງປະຊຸມສຳມະນາ, ບັນດາສະມາຊິກໄດ້ສຸມໃສ່ປະກອບຄຳເຫັນກ່ຽວກັບຄວາມຮັບຜິດຊອບຂອງອົງການໃນການຊີ້ນຳ, ຈັດຕັ້ງການເລືອກຕັ້ງ; ມາດຖານຂອງຜູ້ຮັບສະໝັກເລືອກຕັ້ງເປັນສະມາຊິກ; ອົງປະກອບ; ພາກສ່ວນ ແລະ ການຈັດແບ່ງສະມາຊິກ; ເງື່ອນໄຂປະຕິບັດສິດເລືອກຕັ້ງ, ສິດຮັບສະໝັກເລືອກຕັ້ງ ແລະ ຮັບສະໝັກເລືອກຕັ້ງດ້ວຍຕົນເອງເຂົ້າສະພາແຫ່ງຊາດ, ສະພາປະຊາຊົນ… ນັກຊ່ຽວຊານຈຳນວນໜຶ່ງຖືວ່າ: ຄວນຂໍ້ກຳນົດອັດຕາສ່ວນສະມາຊິກສະພາແຫ່ງຊາດ, ສະພາປະຊາຊົນແມ່ຍິງ, ຊາວຊົນເຜົ່າສ່ວນໜ້ອຍຢ່າງລະອຽດ; ຕິດຕາມກວດກາຂອດເຈລະຈາຜູ້ຮັບສະໝັກເລືອກຕັ້ງຢ່າງແໜ້ນແຟ້ນ… ທ່ານຮອງສາສະດາຈານ ດຣ ດິງຊວນຖາວ, ຫົວໜ້າສະຖາບັນຄົ້ນຄ້ວານິຕິບັນຍັດຂອງຄະນະປະຈຳສະພາແຫ່ງຊາດ ຖືວ່າ:
ທີ່ກອງປະຊຸມສຳມະນາຄັ້ງນີ້, ພວກເຮົາພ້ອມກັນປຶກສາຫາລື, ໄຈ້ແຍກ, ຍົກອອກບັນດາຂໍ້ສະເໜີ ເພື່ອແນໃສ່ປະກອບສ່ວນສ້າງ ແລະ ປັບປຸງຮ່າງກົດໝາຍ. ນີ້ກໍ່ແມ່ນກາລະໂອກາດຫາຍາກທີ່ສຸດ ເພື່ອປະກອບຄຳເຫັນໂດຍກົງກ່ອນທີ່ສະພາແຫ່ງຊາດຈະພິຈາລະນາຄັ້ງສຸດທ້າຍ ເພື່ອຮັບຮອງເອົາຮ່າງ ກົດໝາຍນີ້ໃນເດືອນ 6 ຈະມາເຖິງ.
(ແຫຼ່ງຄັດຈາກ VOV)


text:
ພັດທະນາວິສາຫະກິດ - ກຳລັງໜູນສຳຄັນ ຊຸກຍູ້ພື້ນຖານເສດຖະກິດ
ມະຕິກອງປະຊຸມຄັ້ງທີ 5, ຄະນະບໍລິຫານງານສູນກາງພັກກອມມູນິດ ຫວຽດນາມ ຊຸດທີ 12 ກ່ຽວກັບການສືບຕໍ່ສ້າງໂຄງປະກອບຄືນໃໝ່, ປ່ຽນແປງໃໝ່ ແລະ ຍົກສູງ ປະສິດທິຜົນລັດວິສາຫະກິດ ຊຶ່ງຫາກໍ່ປະກາດໃຊ້ ແລະ ກົດໝາຍວ່າດ້ວຍການໜູນຊ່ວຍວິສາຫະກິດຂະໜາດກາງ ແລະ ນ້ອຍ ຊຶ່ງຫາກໍ່ຮັບການຮັບຮອງເອົາຈາກສະພາແຫ່ງຊາດ, ໄດ້ຮັບການຕີລາຄາສູງຈາກປະຊາຄົມວິສາຫະກິດ
(ພາບປະກອບ)
ບັນດານັກຊ່ຽວຊານເສດຖະກິດຖືວ່າ: ນີ້ແມ່ນຈຸດເວລາທີ່ລັດວິສາຫະກິດ, ວິສາຫະກິດຂະໜາດກາງ ແລະ ນ້ອຍ ໄດ້ເສີມຂະຫຍາຍບົດບາດໃນການພັດທະນາຂອງເສດຖະກິດປະເທດຊາດຢ່າງສຸດຂີດ. ບົດຂຽນຂອງ ກາວທວາ - ຈູງທູຍ ມີຫົວຂໍ້ວ່າ ພັດທະນາວິສາຫະກິດ - ກຳລັງໜູນສຳຄັນຊຸກຍູ້ພື້ນຖານເສດຖະກິດ.
ແຜນນະໂຍບາຍຂອງພັກກ່ຽວກັບລັດວິສາຫະກິດແມ່ນຍູ້ແຮງການສ້າງໂຄງປະກອບລັດວິສາຫະກິດຄືນໃໝ່, ປ່ຽນແປງຮູບການບໍລິຫານ, ຫັນລັດວິສາຫະກິດເປັນຫຸ້ນສ່ວນຕາມຮູບແບບກ້າວໜ້າໃນໂລກ.
ຍູ້ແຮງຄວາມຄືບໜ້າຫັນລັດວິສາຫະກິດເປັນຫຸ້ນສ່ວນ
ຕາມບັນດານັກຊ່ຽວຊານເສດຖະກິດແລ້ວ, ພັກ ແລະ ລັດຖະບານໄດ້ຮັບຮູ້ຈະແຈ້ງໃນຈຸດເວລານີ້, ລັດວິສາຫະກິດບໍ່ໄດ້ຫັນເປັນຫຸ້ນສ່ວນ ຈຶ່ງຈະສ້າງຄວາມຕິດຂັດໃຫ້ພື້ນຖານເສດຖະກິດ. ປະລິນຍາເອກ ເຈີນຢູລິກ ອະດີດຮອງຫົວໜ້າຄະນະສະມາຊິກສະພາແຫ່ງຊາດນະຄອນ ໂຮ່ຈີມິນ ຖືວ່າ:
“ພວກເຮົາພວມສຳເລັດກ່ຽວກັບດ້ານລະບອບລະບຽບການຂອງລັດ, ສ້າງເງື່ອນໄຂເພື່ອໃຫ້ວິສາຫະກິດພັດທະນາ ນັ້ນແມ່ນສັນຍານດີທີ່ສຸດ ແລະ ຕັ້ງໜ້າທີ່ສຸດ. ສະເພາະ ກ່ຽວກັບບົດບາດເສດຖະກິດຂອງລັດແມ່ນກ້ວາງຂວາງພໍສົມຄວນ. ການປະຕິຮູບເສດຖະກິດແຫ່ງລັດ ໄດ້ດຳເນີນມາເປັນເວລານັບສິບປີແລ້ວ. ປະຈຸບັນ ຮອດຈຸດເວລາກຳນົດທິດໃຫ້ລັດວິສາຫະກິດໃຫ້ຖືກບ່ອນ, ຖືກຈຸດ.”
ປະຈຸບັນ ໃນທົ່ວປະເທດມີລັດວິສາຫະກິດ 700 ແຫ່ງ. ມີ 2 ວິທີການເພື່ອປະຕິບັດການຫັນບັນດາວິສາຫະກິດນີ້ເປັນຫຸ້ນສ່ວນຢ່າງມີປະສິດທິຜົນ. ທີ່ໜຶ່ງແມ່ນຍົກລະດັບບໍລິສັດໃຫຍ່ການລົງທຶນ ແລະ ດຳເນີນທຸລະກິດໃຊ້ທຶນຂອງລັດ (SCIC) ກາຍເປັນບໍລິສັດໃຫຍ່ກ່ວາ ແລະ ຄຸ້ມຄອງຊັບສິນແຫ່ງລັດ. ທີ່ສອງແມ່ນສ້າງຕັ້ງອົງການສຳນັກງານຕ່າງຫາກສັງກັດລັດຖະບານ ເພື່ອຄຸ້ມຄອງບັນດາລັດວິສາຫະກິດທີ່ຍັງເຫຼືອ. ປະລິນຍາເອກ ຫວູແທ່ງຕຶແອງ ຜູ້ອຳນວຍການຂອງໂຄງການ ສອນເສດຖະສາດ Fulbright ຢູ່ນະຄອນ ໂຮ່ຈີມິນ ໃຫ້ຄຳເຫັນວ່າ:
“ເງື່ອນໄຂທຳອິດເພື່ອປະຕິຮູບລັດວິສາຫະກິດແມ່ນຫລຸດຜ່ອນຈຳນວນລັດວິສາຫະກິດລົງ. ຖ້າຫາກລັດວິສາຫະກິດມີປະມານ 15 – 25 – 30 ເວລານັ້ນ ຮູບການຄຸ້ມຄອງໃໝ່ຈຶ່ງສາມາດເປັນໄປໄດ້. ບາດກ້າວທີສອງ ລັດປະຕິບັດຕາມຫຼັກການເລືອກເຟັ້ນ ແລະ ຍົກເລີກ. ລັດຄວາຮັກສາປະມານ 15 – 25– 30 ວິສາຫະກິດເທົ່ານັ້ນ ສ່ວນບັນດາວິສາຫະກິດຍັງເຫຼືອຈະໄດ້ຮັບການຫັນເປັນຫຸ້ນສ່ວນຕາມຂັ້ນຕອນ, ເວລານັ້ນ ຈຶ່ງມີໂອກາດປະຕິຮູບລັດວິສາຫະກິດ
”
ຕາມບັນດານັກຊ່ຽວຊານ, ສຳລັບບັນດາລັດວິສາຫະກິດພວມດຳເນີນທຸລະກິດຢ່າງມີປະສິດທິຜົນ, ຄວນກວດກາກົນໄກ, ການຄຸ້ມຄອງຄືນ, ການຈັດຕັ້ງບໍລິຫານຄືແນວໃດ ເພື່ອໃຫ້ວິສາຫະກິດເຄື່ອນໄຫວຢ່າງມີປະສິດທິຜົນກ່ວາ.
ກຳລັງໜູນເພື່ອເຮັດສຳເລັດເປົ້າໝາຍ 1 ລ້ານວິສາຫະກິດໃນປີ 2020
ໂດຍແມ່ນຄົນທີ່ຍາມໃດກໍຮ່ວມເດີນທາງ ແລະ ເຂົ້າໃຈແຈ້ງບັນດາຄວາມຫຍຸ້ງຍາກຂອງວິສາຫະກິດໃນປະຈຸບັນ, ທ່ານ ໂຕຮ່ວາຍນາມ ຮອງປະທານ ທັງເປັນເລຂາທິການໃຫຍ່ສະຫະສະມາຄົມວິສາຫະກິດຂະໜາດກາງ ແລະ ນ້ອຍໃຫ້ຮູ້ວ່າ ເລື່ອງສະພາແຫ່ງຊາດຮັບຮອງເອົາຮ່າງກົດໝາຍວ່າດ້ວຍການຫນູນຊ່ວຍວິສາຫະກິດຂະໜາດກາງ ແລະ ນ້ອຍແມ່ນບາດກ້າວຫັນມະຕິກອງປະຊຸມສູນກາງພັກຄັ້ງທີ 5 ຊຸດທີ 12 ກ່ຽວກັບການພັດທະນາເສດຖະກິດພາກເອກະຊົນ, ປະກອບສ່ວນສ້າງການພັດທະນາແບບສະເໝີພາບໃຫ້ແກ່ວິສາຫະກິດຂະໜາດກາງ ແລະ ນ້ອຍ. ປະຊາຄົມວິສາຫະກິດເວົ້າລວມ ແລະ ວິສາຫະກິດຂະໜາດກາງ ແລະ ນ້ອຍເວົ້າສະເພາະ ຕ່າງກໍມີຄວາມຫວັງຢາກມີເງື່ອນໄຂສະດວກໃນການຊົມໃຊ້ບັນດາແຫຼ່ງກຳລັງກ່ຽວກັບທີ່ດິນ, ສິນເຊື່ອເພື່ອພັດທະນາການຜະລິດ ດຳເນີນທຸລະກິດ, ປະກອບສ່ວນໃຫ້ແກ່ພື້ນຖານເສດຖະກິດ. ທ່ານ ໂຕຮ່ວາຍນາມ ຮອງປະທານ ທັງເປັນເລຂາທິການໃຫຍ່ສະຫະສະມາຄົມວິສາຫະກິດຂະໜາດກາງ ແລະ ນ້ອຍເນັ້ນໜັກວ່າ:
“ ເມື່ອກົດໝາຍໄດ້ປະກາດໃຊ້ນັ້ນ, ຄວາມຫວັງຢ່າງຍິ່ງ ນັ້ນແມ່ນການຈັດຕັ້ງຜັນຂະຫຍາຍປະຕິບັດຕ້ອງໄວ, ບັນດາທ້ອງຖິ່ນຕ້ອງເອົາໃຈໃສ່ເຖິງການໜູນຊ່ວຍໃຫ້ແກ່ວິສາຫະກິດ. ຄວາມຫວັງທີ 2 , ເມື່ອເວົ້າເຖິງການໜູນຊ່ວຍ ແມ່ນຕ້ອງເວົ້າເຖິງແຫຼ່ງກຳລັງເພື່ອຫນູນຊ່ວຍ. ໃນກົດໝາຍໃໝ່, ຂ້າພະເຈົ້າຫວັງວ່າ ຈະດຶງດູດແຫຼ່ງກຳລັງໃນສັງຄົມ. ຄວາມຫວັງຕໍ່ໄປອີກ, ນັ້ນແມ່ນພວກເຮົາຕ້ອງໜູນຊ່ວຍບັນດາວິສາຫະກິດສາມາດປ່ຽນແປງໃໝ່ຢ່າງມີປະສິດທິຜົນ, ໜູນຊ່ວຍບັນດາວິສາຫະກິດເຂົ້າຮ່ວມລະບົບການຜະລິດ, ດຳເນີນທຸລະກິດ ”
ບັນດາຜູ້ຊ່ຽວຊານເສດຖະກິດຍັງຖືວ່າ ຈະຜັນຂະຫຍາຍມະຕິກອງປະຊຸມສູນກາງພັກຄັ້ງທີ 5 ຊຸດທີ 12 ກ່ຽວກັບການຫັນລັດວິສາຫະກິດເປັນຫຸ້ນສ່ວນ ແລະ ກົດໝາຍວ່າດ້ວຍການໜູນຊ່ວຍ ວິສາຫະກິດຂະໜາດກາງ ແລະ ນ້ອຍໂດຍໄວ ຊຶ່ງຈະເປັນການຊຸກຍູ້ການພັດທະນາຂອງພື້ນຖານເສດຖະກິດ, ພ້ອມທັງ ເປັນກຳລັງໜູນເພື່ອໃຫ້ຫວຽດນາມບັນລຸເປົ້າໝາຍມີ 1 ລ້ານວິສາຫະກິດເຄື່ອນໄຫວຢ່າງມີປະສິດທິຜົນໃນປີ 2020 ຕາມແຜນການໄດ້ວາງອອກ./.
(ແຫຼ່ງຄັດຈາກ VOV)


text:
(ກອງປະຊຸມຄັ້ງທີ 39 ຂອງພັກກຳອຳນາດປະຊາຊົນ ກຳປູເຈຍ)
ກອງປະຊຸມຄັ້ງທີ 39 ຂອງພັກກຳອຳນາດປະຊາຊົນ ກຳປູເຈຍ (CPP) ໄດ້ອັດລົງໃນຕອນບ່າຍວັນທີ 10/01 ພາຍຫລັງເຮັດວຽກເປັນເວລາ 2 ວັນ, ໂດຍພາຍໃຕ້ການເປັນປະທານຂອງທ່ານປະທານ CPP, ນາຍົກລັດຖະມົນຕີ Hun Sen ແລະ ປະທານກິຕິມະສັກ, ປະທານສະພາແຫ່ງຊາດ Heng Xamrin. ແຈ້ງການກ່ຽວກັບໝາກຜົນກອງປະຊຸມຂອງ CPP ລວມມີ 9 ຈຸດໃຫ້ຮູ້ວ່າ: ກອງປະຊຸມຮັບຮອງເອົາບົດລາຍງານກ່ຽວກັບສະພາບການລວມ ແລະ ວຽກງານຂອງພັກປີ 2015 ແລະ ທິດທາງໜ້າທີ່ປີ 2016, ໃນນັ້ນ ເນັ້ນໜັກເຖິງການສະໜັບສະໜູນຢ່າງສີ້ນເຊີງສຳລັບຄວາມມານະພະຍາຍາມຂອງລັດຖະບານລາດຊະວົງ ກຳປູເຈຍ, ໂດຍພາຍໃຕ້ການຊີ້ນຳນຳພາຂອງທ່ານນາຍົກລັດຖະມົນຕີ Hun Sen, ໃນການປະຕິບັດໂຄງການການເມືອງ ແລະ ຍຸດທະສາດສີ່ລຽມໄລຍະ 3; ແກ້ໄຂບັນຫາຊາຍແດນກັບບັນດາປະເທດບ້ານໃກ້ເຮືອນຄຽງໃຫ້ດີ. ແຈ້ງການເນັ້ນໜັກວ່າເສດຖະກິດ ກຳປູເຈຍ ບັນລຸໄດ້ບັນດາຜົນງານທີ່ໜ້າຊືນຊົມດ້ວຍລະດັບເຕີບໂຕ 7% ໃນປີ 2015.
(ແຫຼ່ງຄັດຈາກ VOV)


text:
ນາຍົກລັດຖະມົນຕີ ຫງວຽນເຕີນຢູ້ງ ຕ້ອນຮັບເອກອັກຄະລັດຖະທູດ Peru
ນາຍົກລັດຖະມົນຕີຫງວຽນເຕີນຢູ້ງຕ້ອນຮັບເອກອັກຄະລັດ
ຖະທູດPeru. (ພາບ: VGP/Nhật Bắc)
ທີ່ການຕ້ອນຮັບທ່ານເອກອັກຄະລັດຖະທູດ Peru Carlos Berninzon ໃນຕອນບ່າຍວັນທີ 13/5, ທ່ານນາຍົກລັດຖະມົນຕີ ຫງວຽນເຕີນຢູ້ງ ເນັ້ນໜັກວ່າ: ຫວຽດນາມ - Peru ມີການພົວພັນມິດຕະພາບທີ່ເປັນມູນເຊື້ອອັນດີງາມ ແລະ ພວມມີບັນດາບາດກ້າວພັດທະນາຕັ້ງໜ້າໃນຫຼາຍຂົງເຂດຮ່ວມມື, ພິເສດແມ່ນເສດຖະກິດ, ການຄ້າ, ການລົງທຶນ. ປະຈຸບັນ, ຫວຽດນາມ ໄດ້ມີບັນດາໂຄງການລົງທຶນເຂົ້າ Peru ໃນຂົງເຂດໂທລະຄົມ, ນ້ຳມັນອາຍແກັດ ແລະ ວົງເງິນການຄ້າ 2 ສົ້ນປີ 2014 ບັນລຸປະມານ 300 ລ້ານ USD. ທ່ານນາຍົກລັດຖະມົນຕີ ຫງວຽນເຕີນຢູ້ງ ຢືນຢັນວ່າ: ຫວຽດນາມ ຖືເປັນສຳຄັນ ແລະ ປາດຖະໜາພ້ອມກັບ Peru ຊຸກຍູ້ການຮ່ວມມື 2 ຝ່າຍໃນຂົງເຂດຕ່າງໆ, ນຳການພົວພັນລະຫວ່າງ 2 ປະເທດໃຫ້ນັບມື້ນັບກ້າວເຂົ້າສູ່ລວງເລິກ, ແທດຈິງ, ມີປະສິດທິຜົນ. ບົນຈິດໃຈນັ້ນ, ທ່ານນາຍົກລັດຖະມົນຕີສະເໜີໃຫ້ 2 ຝ່າຍຕັ້ງໜ້າຊຸກຍູ້ເພື່ອເຊັນຂໍ້ຕົກລົງກ່ຽວກັບການສ້າງຕັ້ງຄະນະກຳມະການຮ່ວມມືລະຫວ່າງລັດຖະບານໂດຍໄວ, ພ້ອມທັງກໍ່ສ້າງ, ປະຕິບັດສຳເລັດບັນດາສັນຍາ, ຂໍ້ຕົກລົງເພື່ອແນໃສ່ສ້າງກອບກົດໝາຍໃຫ້ແກ່ການຮ່ວມມື 2 ຝ່າຍ. ສະເໜີໃຫ້ Peru ຮັບຮູ້ ຫວຽດນາມ ແມ່ນພື້ນຖານເສດຖະກິດການຕະຫຼາດໂດຍໄວ ແລະ 2 ຝ່າຍຄວນສົມທົບກັນຢ່າງຕັ້ງໜ້າໃນການເຈລະຈາສັນຍາຂ້າມ ປາຊີຟິກ (TPP). ຊົມເຊີຍ Peru ເປັນຄັ້ງທຳອິດເປີດສະຖານທູດ ປະຈຳ ຫວຽດນາມ ພາຍຫຼັງ 21 ປີແຫ່ງວັນສ້າງຕັ້ງການພົວພັນທາງການທູດ, ທ່ານນາຍົກລັດຖະມົນຕີ ຫງວຽນເຕີນຢູ້ງ ໃຫ້ຮູ້ວ່າ: ຫວຽດນາມ ຈະພິຈາລະນາເລື່ອງເປີດສະຖານທູດປະຈຳ Peru ໂດຍໄວ.
(ແຫຼ່ງຄັດຈາກ VOV)


text:
WEF ASEAN2018: ກອງປະຊຸມເວທີປາໄສເສດຖະກິດໂລກກ່ຽວກັບອາຊຽນ2018ປະສົບຜົນສຳເລັດຢ່າງຈົບງາມ
ຕອນບ່າຍວັນທີ 13 ກັນຍາ ຢູ່ ຫໍປະຊຸມແຫ່ງຊາດ, ທ່ານ Borge Brende ປະທານເວທີປາໄສເສດຖະກິດໂລກ (WEF) ແລະ ທ່ານຮອງລັດຖະມົນຕີການຕ່າງປະເທດຫວຽດນາມ ບູ່ຍແທງເຊີນ, ຫົວຫນ້າຄະນະຈັດຕັ້ງກອງປະຊຸມ ເປັນປະທານຮ່ວມການປະຊຸມຂ່າວເພື່ອແຈ້ງ ວ່າ ກອງປະຊຸມ WEF ປະສົບຜົນສຳເລັດຢ່າງຈົບງາມ.
ທ່ານ ບູ່ຍແທງເຊີນ ແລະ ທ່ານ Borge Brende ທີ່ການປະຊຸມຂ່າວ
ກ່າວຄຳເຫັນທີ່ການປະຊຸມຂ່າວ, ທ່ານ Borge Brende ປະທານເວທີປາໄສເສດຖະກິດໂລກ ຕີລາຄາສູງການຮ່ວມມືຂອງຫວຽດນາມ ເວົ້າສະເພາະ ແລະ ພາກພື້ນ ອາຊຽນ ເວົ້າລວມ ຕໍ່ກັບເວທີປາໄສເສດຖະກິດໂລກໃນໄລຍະຜ່ານມາ ແລະ ຂອບໃຈການຫນູນຊ່ວຍຕັ້ງຫນ້າ, ເປັນເຈົ້າການ ຈາກຝ່າຍຫວຽດນາມ. ທ່ານ Borge Brende ເນັ້ນຫນັກວ່າ: ອາຊຽນ ແມ່ນພາກພື້ນ ມີຄວາມຂະຫຍັນຂັນເຄື່ອນ ແລະ ເຕີບໂຕຢ່າງວ່ອງໄວເມື່ອທຽບໃສ່ພາກພື້ນອື່ນໃນໂລກ. ພິເສດ ຫວຽດນາມ ໄດ້ຮັກສາລະດັບເຕີບໂຕດີທີ່ສຸດ ດ້ວຍຕົວເລກຫນ້າປະທັບໃຈ. ນີ້ແມ່ໄລຍະທາງມີຄວາມໝາຍຂອງຫວຽດນາມ ໃນວິວັດການສູ້ຊົນບັນລຸຜົນງານກ່ຽວກັບການຫລຸດຜ່ອນຄວາມທຸກຍາກ ກາຍເປັນຈຸດນັດພົບດີງາມກ່ຽວກັບການລົງທຶນຕ່າງປະເທດ. ທ່ານຮອງລັດຖະມົນຕີ ບູ່ຍແທງເຊີນ ໃຫ້ຮູ້ວ່າ: ໃນ 27 ປີແຫ່ງການຈັດຕັ້ງ ກອງປະຊຸມຂອງ WEF ກ່ຽວກັບພາກພື້ນ ອາຊຽນ ແລະ ອາຊີຕາເວັນອອກ, WEF ASEAN 2018 ແມ່ນກອງປະຊຸມປະສົບຜົນສຳເລັດທີ່ສຸດໃນຫລາຍແງ່ມູມ. ເນື້ອໃນກອງປະຊຸມແມ່ນສອດຄ່ອງກັບບັນດາປະເທດ ອາຊຽນ ແລະຫວຽດນາມ ໃນສະພາບການບັນດາປະເທດລ້ວນແຕ່ຕ້ອງບືນຕົວຂຶ້ນໃນການປະຕິວັດອຸດສາຫະກຳ 4.0 ຖ້າຫາກບໍ່ຢາກປະໄວ້ຢູ່ທາງຫລັງ. ພອ້ມກັນນັ້ນ ພາກພື້ນ ອາຊີຕາເວັນອອກສ່ຽງໃຕ້ ພວມໃນວິວັດການສ້າງປະຊາຄົມສະຫນິດຕິດພັນ, ສາມັກຄີ, ວັດທະນາຖາວອນ, ໝັ້ນຄົງ, ເລື່ອງຈັດຕັ້ງກອງປະຊຸມໄດ້ດຶງດູດຄວາມສົນໃຈຈາກປະຊາຄົມວິສາຫະກິດເປັນຈຳນວນຫລາຍ ແລະ ລັດຖະບານບັນດາປະເທດ. ການນຳຂັ້ນສູງ 9 ທ່ານຂອງບັນດາປະເທດ ອາຊຽນ ກໍຄືນອກພາກພື້ນ ມາເຂົ້າຮ່ວມ, ມີກວ່າ 1000 ວິສາຫະກິດແຖວຫນ້າຂອງໂລກ, ສະມາຊິກ ຂອງ WEF. ຕາມທ່ານ ບູ່ຍແທງເຊີນແລ້ວ, ມີ 7890 ບົດຂຽນໃຫ້ຂ່າວກ່ຽວກັບກອງປະຊຸມ WEF ASEAN 2018.
(ແຫຼ່ງຄັດຈາກ VOV)


text:
ຫວຽດນາມ-ຍີປຸ່ນເຊື່ອມຕໍ່ດ້ານຄວາມຕ້ອງການຕົວຈິງໃນຂົງເຂດແຮງງານ
ຕອນບ່າຍວັນທີ 4 ສິງຫາ, ສະຖານທູດຫວຽດນາມປະຈຳຍີປຸ່ນ ແລະ ອຳນາດການປົກຄອງແຂວງ ຊາຍຕາມາ ໄດ້ຈັດກອງປະຊຸມສຳມະນາແນະນຳວຽກເຮັກງານທຳລະຫວ່າງ ແຂວງ ຊາຍຕາມາ ແລະ ນັກສຶກສາຫວຽດນາມ
ທ່ານເອກອັກຄະລັດຖະທູດ ສ.ສ. ຫວຽດນາມປະຈຳຍີປຸ່ນ ຫງວຽນກ໋ວກເກືອງ ແລະ ຜູ້ວ່າການແຂວງ ຊາຍຕາມາ
ແມ່ນການເຄື່ອນໄຫວທີ່ມີຄວາມໝາຍ, ປະກອບສ່ວນສ້າງໂອກາດໃຫ້ແກ່ວິສາຫະກິດຍີປຸ່ນ ແລະ ນັກສຶກສາຫວຽດນາມໄດ້ຮູ້ຈັກກ່ຽວກັບຄວາມຕ້ອງການຕົວຈິງໃນຂົງເຂດແຮງງານ. ກ່າວຄຳເຫັນທີ່ກອງປະຊຸມສຳມະນາ, ທ່ານເອກອັກຄະລັດຖະທູດຫວຽດນາມປະຈຳຍີປຸ່ນ ຫງວຽນກ໋ວກເກືອງ ໃຫ້ຮູ້ວ່າ ແຂວງ ຊາຍຕາມາແມ່ນໜຶ່ງໃນບັນດາແຂວງນຳໜ້າໃນການຊຸກຍູ້ການພົວພັນທຸກດ້ານກັບຫວຽດນາມ. ເດືອນມິຖຸນາທີ່ຜ່ານມາ, ທ່ານນາຍົກລັດຖະມົນຕີ ຫງວຽນຊວນຟຸກໄດ້ມາຢາມ ແຂວງ ຊາຍຕາມາ. ນີ້ກໍແມ່ນໂອກາດເພື່ອໃຫ້ບັນດາວິສາຫະກິດຍີປຸ່ນຊອກຫາໄດ້ພາລະກອນເຂົ້າເຮັດວຽກ ທັງແມ່ນໂອກາດທີ່ດີໃຫ້ແກ່ນັກສຶກສາຫວຽດນາມ ໄດ້ຝຶກຝົນຫຼໍ່ຫຼອມບົດຮຽນ, ກໍຄືກຳນົດທິດວຽກງານໃນອະນາຄົດ.
(ແຫຼ່ງຄັດຈາກ VOV)


text:
ງານພົບປະແຂ່ງຂັນ ກິລາ ຂ່ຳນັບຮັບຕ້ອນ ບັນດາງານບຸນໃຫຍ່ ຂອງ ຫວຽດນາມ ແລະ ລາວ
ວັນທີ 3/5, ສະຖານທູດຫວຽດນາມ, ທູດທະຫານຫວຽດນາມ ປະຈຳລາວ ໄດ້ຈັດຕັ້ງ ການແຂ່ງຂັນ ກອຟ ມິດຕະພາບ ເພື່ອຂ່ຳນັບຮັບຕ້ອນ 40 ປີແຫ່ງວັນປົດປ່ອຍພາກໃຕ້ຫວຽດນາມ ໂຮມປະເທດຊາດເປັນເອກະພາບ ແລະ ບັນດາວັນບຸນໃຫຍ່ຂອງລາວ ແລະ ຫວຽດນາມ ໃນປີ 2015. ເຂົ້າຮ່ວມການແຂ່ງຂັນມີນັກກິລາ 70 ຄົນ, ໃນນັ້ນ ມີ ທ່ານຮອງປະທານປະເທດລາວ ບຸນຍັງ ວໍລະຈິດ, ຮອງນາຍົກລັດຖະ ມົນຕີ ລາວ ພັນຄຳ ວິພາວັນ. ການເຄື່ອນໄຫວພົບປະແລກປ່ຽນມິດຕະພາບນີ້ ເພື່ອເພີ່ມທະວີ ແລະ ຮັດແຫນ້ນຄວາມສາມັກຄີມິດຕະພາບລະຫວ່າງສອງປະເທດ ກວ່າອີກ, ປະກອບສ່ວນຮັກສາ ແລະ ພັດທະນາສາຍພົວພັນແບບພິເສດ ຫວຽດນາມ - ລາວ.
(ແຫຼ່ງຄັດຈາກ VOV)


text:
ການນຳນະຄອນໂຮ່ຈິມິນຕ້ອນຮັບປະທານພັກສ.ເກົາຫຼີເສລີ
(VOVWORLD) -ຕອນບ່າຍວັນທີ 21 ພະຈິກ, ທ່ານ ຫງວຽນແທ່ງຟອງ, ປະທານຄະນະກຳມະການປະຊາຊົນນະຄອນໂຮ່ຈິມິນ ໄດ້ໃຫ້ການຕ້ອນຮັບທ່ານ Hong Joon pyo, ປະທານພັກສ.ເກົາຫຼີ ເສລີ, ທີ່ພວມຢ້ຽມຢາມ ແລະ ເຮັດວຽກຢູ່ນະຄອນໂຮ່ຈິມິນ
ແລະ ເຂົ້າຮ່ວມງານບຸນວັດທະນະທຳໂລກນະຄອນໂຮ່ຈິມິນ - Gyeongju 2017. ທ່ານປະທານຄະນະກຳມະການປະຊາຊົນນະຄອນໃຫ້ຄຳໝັ້ນສັນຍາວ່າ ຈະເອົາໃຈໃສ່, ສ້າງເງື່ອນໄຂສະດວກເພື່ອໃຫ້ບັນດາວິສາຫະກິດສ.ເກົາຫຼີ, ປະຊາຄົມຊາວເກົາຫຼີ ອາໄສຢູ່ນະຄອນໂຮ່ຈິມິນ ດຳລົງຊີວິດ, ທຳມາຫາກິນ, ດຳເນີນທຸລະກິດຢ່າງຍາວນານຢູ່ນະຄອນໂຮ່ຈິມິນ.
ການນຳນະຄອນສະແດງຄວາມເຊື່ອໝັ້ນວ່າ, ທ່ານ Hong Joon pyo ໃນຖານະຕຳແໜ່ງຂອງຕົນ ຈະສືບຕໍ່ເອົາໃຈໃສ່, ຊຸກຍູ້ການພົວພັນລະຫວ່າງພັກສ.ເກົາຫຼີ ເສລີ ແລະ ພັກກອມມູນິດຫວຽດນາມ ຢ່າງແຮງກວ່າອີກ, ປະກອບສ່ວນຊຸກຍູ້ການພົວພັນຮ່ວມມືມິດຕະພາບອັນດີງາມລະຫວ່າງຫວຽດນາມ ແລະ ສ.ເກົາຫຼີ.
ສ່ວນທ່ານປະທານພັກສ.ເກົາຫຼີ ເສລີ Hong Joon pyo ສະເໜີໃຫ້ນະຄອນໂຮ່ຈິມິນ ສືບຕໍ່ສ້າງເງື່ອນໄຂສະດວກໃຫ້ແກ່ການດຳເນີນທຸລະກິດຂອງບັນດາວິສາຫະກິດ ແລະ ຂົງເຂດສຶກສາຂອງປະຊາຄົມ ເກົາຫຼີ ປະຈຳນະຄອນໂຮ່ຈິມິນ, ປະກອບສ່ວນຊຸກຍູ້ການພົວພັນຮ່ວມມືມິດຕະພາບລະຫວ່າງຫວຽດນາມ ແລະ ສ.ເກົາຫຼີ ກວ່າອີກ.


text:
ທ່ານ Ken Sokha ຮັກສາຕຳແໜ່ງເປັນປະທານ
ພັກຈົນຮອດເວລາສິ້ນສຸດອາຍຸການ
(ພາບ: AFP/TTXVN)
(vovworld) - ຄະນະບໍລິຫານງານສູນກາງພັກກູ້ຊາດ (CNRP) ຝ່າຍຄ້ານ ກຳປູເຈຍ ຕັດສິນຮັກສາຄະນະການນຳໃໝ່ຂອງພັກນີ້ໄວ້, ແຕ່ຖອນອອກຄຳຂວັນໜຶ່ງໃນນະໂຍບາຍສະໝັກຮັບເລືອກຕັ້ງຂອງພັກນີ້ ສຳລັບການເລືອກຕັ້ງສະພາຕາແສງໃນເດືອນ 6 ຈະມາເຖິງ. ຕາມຂໍ້ຕົກລົງ ເຊິ່ງຄະນະບໍລິຫານງານສູນກາງ CNRP ຍົກອອກມາພາຍຫລັງກອງປະຊຸມໃນຕອນບ່າຍວັນທີ 02/04, CNRP ອີກຄັ້ງໜຶ່ງສະໜັບສະໜູນທ່ານ Ken Sokha ທີ່ປ່ຽນແທນໃຫ້ທ່ານ Sam Raisy ຮັກສາຕຳແໜ່ງເປັນປະທານພັກຈົນຮອດເວລາສິ້ນສຸດອາຍຸການ; ສ່ວນທ່ານ Pol Hom, ທ່ານນາງ Mu Sochu ແລະ ທ່ານ Eng Chhay Eang ດຳລົງຕຳແໜ່ງເປັນຮອງປະທານພັກ.


text:
ຫວຽດນາມ ເຂົ້າຮ່ວມງານມະຫາກຳກິລານັກສຶກສາໂລກຄັ້ງທີ 29
(VOVWORLD) - ຄະນະນັກກິລານັກສຶກສາ ຫວຽດນາມ ຈະເຂົ້າຮ່ວມງານມະຫາກຳກິລານັກສຶກສາ ໂລກຄັ້ງທີ 29 ຈະໄດ້ຈັດຕັ້ງຢູ່ ໄຕຫວັນ (ປະເທດຈີນ) ແຕ່ວັນທີ 19 -30 ສິງຫາ. ທີ່ງານມະຫາກຳກິລາຄັ້ງນີ້, ຄະນະນັກກິລານັກສຶກສາ ຫວຽດນາມ ຈະແຂ່ງຂັນ 4/15 ປະເພດກິລາຄື: ແລ່ນ ແລະ ລານ, ກາຍຍະກຳ, ມວຍ wushu ແລະ taekwondo…
ງານມະຫາກຳກິລານັກສຶກສາໂລກ ໄດ້ຮັບການຈັດຕັ້ງ 2 ປີເທື່ອໜຶ່ງ, ປະກອບສ່ວນເປີດກ້ວາງການພົວພັນໃນຂົງເຂດກິລາກາຍຍະກຳ, ປັບປຸງ ແລະ ພັດທະນານ້ຳໃຈມິດຕະພາບລະຫວ່າງນັກສຶກສາບັນດາປະເທດໃນໂລກ. ນອກຈາກການແຂ່ງຂັນກິລາ, ການພົວພັນແລກປ່ຽນວັດທະນະທຳ ແລະ ທີ່ງານມະຫາກຳຄັ້ງນີ້ຍັງໄດ້ຈັດຕັ້ງກອງປະຊຸມວິທະຍາສາດ, ພົວພັນແລກປ່ຽນສິລະປະ, ຢ້ຽມຢາມທ່ອງທ່ຽວ, ແລກປ່ຽນຄວາມຮູ້ອີກດ້ວຍ…


text:
ຊຸກຍູ້ການພົວພັນການປ້ອງກັນປະເທດ ຫວຽດນາມ - ມຽນມາ ກ້າວເຂົ້າສູ່ລວງເລິກ ແລະ ແທດຈິງ
ຄະນະຜູ້ແທນການທະຫານຂັ້ນສູງ ຫວຽດນາມ ໂດຍພົນເອກ ໂງຊວນລີກ, ກຳມະການກົມການເມືອງ, ຮອງເຂລາຄະນະພັກການທະຫານສູນກາງ, ລັດຖະມົນຕີກະຊວງປ້ອງກັນປະເທດ ນຳໜ້າ, ໄດ້ມີການຢ້ຽມຢາມ ມຽນມາ ຢ່າງເປັນທາງການແຕ່ວັນທີ 1 -3 ຕຸລາ.
ລັດຖະມົນຕີປ້ອງກັນປະເທດ ຫວຽດນາມ ແລະ ມຽນມາ
ພາຍຫຼັງພິທີຕ້ອນຮັບ ຢູ່ນະຄອນຫຼວງ Nay Pyi Taw, ວັນທີ 2 ຕຸລາ, ພົນເອກ ໂງຊວນລີກ, ລັດຖະມົນຕີກະຊວງປ້ອງກັນປະເທດ ຫວຽດນາມ ແລະ ນາຍພົນອາວຸໂສ Min Aung Hlaing, ຜູ້ບັນຊາການໃຫຍ່ບັນດາກຳລັງປະກອບອາວຸດ ມຽນມາ ມີການເຈລະຈາ 2 ຝ່າຍ. ທີ່ການເຈລະຈາ, 2 ຝ່າຍໄດ້ແຈ້ງໃຫ້ກັນຊາບກ່ຽວກັບສະພາບການການເມືອງ, ເສດຖະກິດ, ສັງຄົມ, ປ້ອງກັນຊາດ - ປ້ອງກັນຄວາມສະຫງົບຂອງແຕ່ລະປະເທດ, ແລກປ່ຽນ, ແບ່ງປັນບົດຮຽນໃນການກໍ່ສ້າງກຳລັງປະກອບອາວຸດ, ຕີລາຄາໝາກຜົນການຮ່ວມມືລະຫວ່າງກອງທັບ 2 ປະເທດໃນໄລຍະຜ່ານມາ; ເຫັນດີເປັນເອກະສັນກ່ຽວກັບທິດທາງ, ເນື້ອໃນການຮ່ວມມືໃນໄລຍະຈະມາເຖິງ.
ແລະກໍ່ໃນວັນດຽວກັນ, ທ່ານລັດຖະມົນຕີ ໂງຊວນລີກ ໄດ້ເຂົ້າຢ້ຽມຂ່ຳນັບທ່ານປະທານາທິບໍດີ ມຽນມາ Htin Kyaw. ນະທີ່ນີ້, ທ່ານປະທານາທິບໍດີ Htin Kyaw ໄດ້ຕີລາຄາການພົວພັນປ້ອງກັນຊາດ ລະຫວ່າງ 2 ປະເທດໃນໄລຍະຜ່ານມາບັນລຸໄດ້ບັນດາໝາກຜົນຕັ້ງໜ້າ, ພ້ອມທັງຢືນຢັນວ່າ ທ່ານເອງຈະສະໜັບສະໜູນຊຸກຍູ້ການພົວພັນປ້ອງກັນປະເທດ ຫວຽດນາມ - ມຽນມາ; ຫວັງວ່າ ການພົວພັນປ້ອງກັນຊາດ 2 ປະເທດນັບມື້ນັບໄດ້ຮັບການພັດທະນາກ່ວາອີກ, ປະກອບສ່ວນເຂົ້າໃນການກໍ່ສ້າງການພົວພັນຄູ່ຮ່ວມມືຮອບດ້ານ ຫວຽດນາມ - ມຽນມາ.
(ແຫຼ່ງຄັດຈາກ VOV)


text:
ປະທານປະເທດ ເຈືອງເຕິ໋ນຊາງ ໃຫ້ການຕ້ອນຮັບເລຂາທິການໃຫຍ່ສະຫະພັນກຳມະບານໂລກ
ປະທານປະເທດເຈືອງເຕິ໋ນຊາງໃຫ້ການຕ້ອນຮັບເລຂາທິການໃຫຍ່
ສະຫະພັນກຳມະບານໂລກ. (ພາບ: ໜັງສືພິມແຮງງານ)
ວັນທີ 5/3, ຢູ່ສຳນັກງານປະທານປະເທດ, ທ່ານ ປະທານປະເທດ ເຈືອງເຕິ໋ນຊາງ ໃຫ້ການຕ້ອນຮັບຄະນະຜູ້ແທນສະຫະພັນກຳມະບານໂລກ ໂດຍທ່ານ George Mavrikos, ເລຂາທິການໃຫຍ່ສະຫະພັນກຳມະບານໂລກເປັນຫົວໜ້າຄະນະ, ມາເຂົ້າຮ່ວມກອງປະຊຸມສະພາປະທານ ສະຫະພັນກຳມະບານໂລກ ຢູ່ ຮ່າໂນ້ຍໃນລະຫວ່າງວັນທີ 5 - 6/3/2016. ທີ່ການຕ້ອນຮັບ, ທ່ານ ປະທານປະເທດ ເຈືອງເຕິ໋ນຊາງ ຕີລາຄາສູງບັນດາຄວາມມານະພະຍາຍາຂອງ ສະຫະພັນກຳມະບານໂລກ ໃນການຕໍ່ສູ້ປົກປ້ອງສິດ ແລະ ຜົນປະໂຫຍດອັນຊອບທຳຂອງຜູ້ອອກແຮງງານໃນທົ່ວໂລກ; ພ້ອມທັງຕີລາຄາສູງການພົວພັນທີ່ເປັນມູນເຊື້ອລະຫວ່າງກຳມະບານຫວຽດນາມ ແລະ ສະຫະພັນກຳມະບານໂລກ.
ຕາງໜ້າຄະນະຜູ້ແທນ ສະຫະພັນກຳມະບານໂລກ, ທ່ານ George Mavrikos ເນັ້ນໜັກວ່າ, ສະຫະພັນກຳມະບານໂລກໄດ້ມີສາຍພົວພັນຢ່າງແໜ້ນແຟ້ນ, ເລິກເຊິ່ງ ແລະ ຍາວນານກັບສະຫະພັນແຮງງານຫວຽດນາມ, ກັບຊົນຊັ້ນກຳມະກອນ ແລະ ປະຊາຊົນ ຫວຽດນາມ. ທ່ານ ເລຂາທິການໃຫຍ່ສະຫະພັນກຳມະບານໂລກ ເຊື່ອໝັ້ນວ່າ, ໄລຍະຈະມາເຖິງ, ຫວຽດນາມຈະປະສົບຜົນສຳເລັດກວ່າອີກໃນຂົງເຂດການເມືອງ, ເສດຖະກິດ, ວັດທະນະທຳ ແລະ ການພົວພັນກັບສາກົນ.
(ແຫຼ່ງຄັດຈາກ VOV)


text:
ພິທີໄວ້ອາໄລຈາລຶກບຸນຄຸນທະຫານອາສາສະໝັກ ແລະ ນັກຊ່ຽວຊານ ຫວຽດນາມ ທີ່ເສຍສະຫຼະຊີວິດຢູ່ລາວ
ຕອນເຊົ້າວັນທີ 10 ພຶດສະພາ, ທີ່ສຸສານນັກຮົບເສຍສະຫຼະຊີວິດແຫ່ງຊາດທາງເລກ 9, ຄະນະກຳມະການປະຊາຊົນແຂວງ ກວາງຈິ້ ໄດ້ຈັດຕັ້ງພິທີຮັບ 21 ອັດຖິ ແລະ ໄວ້ອາໄລຈາລຶກບຸນຄຸນນັກຮົບເສຍສະຫຼະຊີວິດ ແລະ ຂຸມຝັງສົບລວມໝູ່ 1 ຂຸມແມ່ນທະຫານອາສາສະໝັກ, ນັກຊ່ຽວຊານ ຫວຽດນາມ ທີ່ເສຍສະຫຼະຊີວິດຢູ່ ລາວ.
ພິທີໄວ້ອາໄລຈາລຶກບຸນຄຸນທະຫານອາສາສະໝັກ
ແລະ ນັກຊ່ຽວຊານ ຫວຽດນາມ ທີ່ເສຍສະຫຼະຊີວິດຢູ່ລາວ (ພາບ: baoquangtri.vn)
ເຂົ້າຮ່ວມ ແລະ ກ່າວຄຳເຫັນທີ່ພິທີ, ທ່ານ ຄຳພູນ ຕຸໄພທູນ, ຮອງເຈົ້າແຂວງ, ປະທານຄະນະປະຕິບັດງານພິເສດແຂວງ ສະຫວັນນະເຂດ (ລາວ), ເນັ້ນໜັກວ່າ: ພັກ, ລັດ ແລະ ປະຊາຊົນບັນດາເຜົ່າລາວເວົ້າລວມ, ອຳນາດການປົກຄອງ, ປະຊາຊົນແຂວງ ສະຫວັນນະເຂດເວົ້າສະເພາະ, ໄດ້ສະແດງຄວາມຮູ້ບຸນຄຸນຢ່າງເລິກເຊິ່ງ ຕໍ່ການເສຍສະຫຼະ ເລືອດເນື້ອຂອງບັນດານັກຮົບອາສາສະໝັກ ຫວຽດນາມ ເພື່ອເຮັດຫຼ້ອນໜ້າທີ່ສາກົນອັນສູງສົ່ງ ເພື່ອເອກະລາດ, ອິດສະຫຼະພາບຂອງ 2 ຊາດ.
(ແຫຼ່ງຄັດຈາກ VOV)


text:
ADB ແລະ OECD ຮ່ວມມືຊຸກຍູ້ການພັດທະນາຢູ່ ອາຊີ - ປາຊີຟິກ
(VOVWORLD) - ພ້ອມທັງໃຫ້ຄຳໝັ້ນສັນຍາວ່າ ອົງການນີ້ຈະພ້ອມກັນສົມທົບກັບ OECD ເພື່ອຊຸກຍູ້ການເຈລະຈານະໂຍບາຍ, ແບ່ງປັນຂໍ້ມູນຂ່າວສານ, ຖອດຖອນບົດຮຽນເຊິ່ງກັນ ແລະ ກັນ
ວັນທີ 10 ຕຸລາ, ທະນາຄານພັດທະນາອາຊີ (ADB) ແລະ ອົງການຮ່ວມມື ແລະ ພັດທະນາເສດຖະກິດ (OECD) ໄດ້ລົງນາມໃນບົດບັນທຶກຊ່ວຍຈຳໄລຍະ 5 ປີກ່ຽວກັບການເພີ່ມທະວີການຮ່ວມມືເພື່ອແນໃສ່ຊຸກຍູ້ບັນດານະໂຍບາຍ ແລະ ໂຄງການພັດທະນາປະສິດທິຜົນຢູ່ພາກພື້ນ ອາຊີ - ປາຊີຟິກ. ADB ໃຫ້ຮູ້ວ່າ: ຂໍ້ຕົກລົງດັ່ງກ່າວມີຜົນສັກສິດໃນໄລຍະ 2019 – 2023, ພ້ອມທັງໃຫ້ຄຳໝັ້ນສັນຍາວ່າ ອົງການນີ້ຈະພ້ອມກັນສົມທົບກັບ OECD ເພື່ອຊຸກຍູ້ການເຈລະຈານະໂຍບາຍ, ແບ່ງປັນຂໍ້ມູນຂ່າວສານ, ຖອດຖອນບົດຮຽນເຊິ່ງກັນ ແລະ ກັນໃນບັນດາຂົງເຂດຕ້ານການສໍ້ລາດບັງຫຼວງ, ນະໂຍບາຍພາສີອາກອນ ແລະ ການບໍລິຫານ, ນະໂຍບາຍເສດຖະກິດມະຫາພາກ, ຮັບເອົາ ແລະ ໄຈ້ແຍກຖານຂໍ້ມູນ. ບັນດາການເຄື່ອນໄຫວລວມເຊິ່ງລວມມີ ຂໍ້ລິເລີ່ມຕ້ານການສໍ້ລາດບັງຫຼວງ ADB – OECD, ກອງປະຊຸມໂຕະມົນ OECD - ອາຊີ ກ່ຽວກັບການຄຸ້ມຄອງບໍລິຫານວິສາຫະກິດ ແລະ ເວທີປາໄສ OECD ກ່ຽວກັບພາສີອາກາດ ແລະ ອາດຊະຍາກຳ.


text:
(ທ່ານ ຫງວຽນທ້ຽນເຍີນ ຕ້ອນຮັບເອກອັກຄະລັດຖະທູດກາຊັກສະຖານ)
ວັນທີ 28/10, ທີ່ການຕ້ອນຮັບທ່ານເອກອັກຄະລັດຖະທູດ ກາຊັກສະຖານ ປະຈຳຫວຽດນາມ Baketzhan Zhumakhnove ເຂົ້າຢ້ຽມຂ່ຳນັບ ແລະ ຢ້ຽມຢາມຄະນະກຳມະການສູນກາງແນວໂຮມປະເທດຊາດຫວຽດນາມ, ທ່ານປະທານຄະນະກຳມະການສູນກາງແນວໂຮມປະເທດຊາດຫວຽດນາມ ຫງວຽນທ້ຽນເຍີນ ຢືນຢັນວ່າ, ການພົວພັນມິດຕະພາບທີ່ເປັນມູນເຊື້ອລະຫວ່າງຫວຽດນາມ ແລະ ກາຊັກສະຖານ ຈະນັບມື້ນັບໄດ້ຮັບການປັບປຸງ. ທ່ານສະແດງຄວາມຂອບໃຈກາຊັກສະຖານ ໄດ້ສະໜັບສະໜູນຫວຽດນາມ ເຂົ້າຮ່ວມສະຫະພັນເສດຖະກິດອາຊີ - ເອີລົບ, ທ່ານ ຫງວຽນທ້ຽນເຍີນ ຢືນຢັນວ່າ, ເດືອນ 10/2016, ສັນຍາການຄ້າເສລີລະຫວ່າງຫວຽດນາມ ແລະ ສະຫະພັນເສດຖະກິດອາຊີ - ເອີລົບ ເລີ່ມມີຜົນສັກສິດ ຈະເປີດກາລະໂອກາດຫຼາຍຢ່າງໃຫ້ແກ່ການຮ່ວມມືດ້ານເສດຖະກິດ, ການຄ້າ, ການລົງທຶນລະຫວ່າງ 2 ປະເທດ. ທ່ານ ຫງວຽນທ້ຽນເຍີນ ປາດຖະໜາວ່າ, ທ່ານເອກອັກຄະລັດຖະທູດກາຊັກສະຖານ ດ້ວຍບົດບາດຂອງຕົນຈະປະກອບສ່ວນຊ່ວຍໃຫ້ 2 ປະເທດຂຸດຄົ້ນບັນດາກາລະໂອກາດຂອງສັນຍາດັ່ງກ່າວ. ທ່ານ ຫງວຽນທ້ຽນເຍີນ ສະແດງຄວາມປາດຖະໜາວ່າ, ເມື່ອ 2 ປະເທດສະເຫຼີມສະຫຼອງ 25 ປີແຫ່ງວັນສ້າງຕັ້ງການພົວພັນທາງການທູດ ໃນປີ 2017, ເລື່ອງເຊື່ອມຕໍ່ເສັ້ນທາງລົດໄຟຈາກຫວຽດນາມ ໄປຍັງ ກາຊັກສະຖານ ຈະແມ່ນເຫດການສຳຄັນ, ສ້າງເປັນເສັ້ນທາງຍຸດທະສາດໃຫ້ສິນຄ້າຫວຽດນາມ ໄປຍັງເອີລົບ ຜ່ານກາຊັກສະຖານ, ຜ່ານນັ້ນປະກອບສ່ວນຊຸກຍູ້ການພົວພັນຮ່ວມມືລະຫວ່າງ 2 ປະເທດ ນັບມື້ນັບຂະຫຍັນຂັນເຄື່ອນ ແລະ ມີປະສິດທິຜົນ.
(ແຫຼ່ງຄັດຈາກ VOV)